schiller 
HOȚII 


DRAMĂ 


În romîneşte de 
N. ARGINTESCU-AMZA 


În tyrannosi 


PERSOANELE 


MAXIMILIAN VON MOOR, conte 
KARL AA 
ă | fiii săi 
FRANZ 
AMALIA VON EDELREICH 
SPIEGELBERG 
SCHWEIZER 
GRIMM 
RAZMANN studenţi libertini, 
SCHUFTERLE apoi tilhari 
ROLLER 
KOSINSK Y 
SCHWARZ 
HERMANN, bastard de nobil 
DANIEL, slujitor la contele von Moor 
PASTORUL MOSER 
UN PREOT 
CEATĂ DE TILHARI 
FIGURANȚI 
Acţiunea se petrece în Germania, într-un răstimp 


de aproape doi ani. 


1 împotriva tiranilor. (în limba latină în original) 
(n. r.). 


Quae medicamenta non sanant, ferrum 

ACTUL ÎNTÎI 


SCENA 1 


În Franconia. 
O sală în castelul familiei Moor. 
Franz, bătrinul Moor. 


FRANZ: Tată, te simţi într-adevăr bine? Arăți atît de 
palid. : 
MOOR: Mă simt foarte bine, fiul meu. — Aveai ceva 
să-mi spui? 

FRANZ: Da, tocmai a venit poşta — iată o scrisoare 
trimisă de prietenul meu din Lipsca... 

MOOR (cu nesaţ): Veşti despre fiul meu Karl? 

FRANZ: Mda, mda!... Veşti, desigur. Însă mi-e teamă 
— nu știu zău — dacă — mă tem să nu dăunez să- 
nătăţii dumitale... te simţi într-adevăr în puteri, 
iubite tată? 

MOOR: Ca peştele în apă! Veşti despre fiul meu? — Dar 
de ce te îngrijorează starea sănătăţii mele? Mă-n- 
trebi pentru a doua oară. 


1 Ceea ce nu poate fi vindecat cu leacuri, vindecă fierul, ceea ce nu 
poate fi lecuit cu fierul, vindecă focul.'(În limba latină în original) (n. r.). 

FRANZ: Dacă ai fi cumva bolnav, dacă ai cea mai 
ușoară bănuiali câ te-ai putea îmbolnăvi, atunci - 
îngăduie-ni să nu-ţi răspund. N-aș vrea să vor- 
bim decît în clipa potrivită. (Mai mult pentru | 
sine). Asemenea veşti nu sînt pentru un trup 
șubred. 

MOOR: Doamne, doamne! Ce-mi va fi dat să aud? 

FRANZ: Întîi îți cer îingăduința să-mi întorc privirile 
o clipă, să vărs o lacrimă de compătimire; e vorba 
de fratele meu pierdut. Ar trebui să amuţesc pen- 
tru totdeauna — doar e fiul dumitale; ar trebui 
s-ascund de-a pururi ticăloşia lui — este doar fra- 
tele meu. Dar îţi datorez supunere: voi vorbi. 
Aceasta este adevăraia mea datorie — tristă dato- 
rie! Îţi cer însă iertare. 

MOOR: Ah, Karl, Karl! Dacă ai şti tu cum se frînge 
inimă mea de tată din pricina purtării tale. O 
singură veste bună de la tine mi-ar prelungi viaţa 
cu zece ani — m-ar umple de : voioșia tinereţii 
— în vreme ce, vai, fiecare veste amară înseamnă 
înc-un pas spre mormânt! 

FRANZ: Dacă-i așa, bătrîne — rămii cu bine! Alt- 
minteri, chiar astăzi ar trebui să ne smulgem părul 
deasupra sicriului dumitale. Adio! 

MOOR: Stai! Un ultim pas mai e doar de făcut! — 
împlinească-i-se voia! (Se așază.) Păcatele stră- 
bunilor sînt osîndite pînă într-al treilea și al pa- 
trulea neam. — Lasă-l să desăvîrşească treaba-n- 
cepută! 

FRANZ (scoțind, o scrisoare din buzunar): Cunoşti pe 
cel care-mi scrie. lată! Aș da arătătorul de la 
mîna dreaptă să pot spune că este un mincinos, 
un mincinos negru la suflet, un otrăvit — dar 
reculege-te și iartă-mă că nu-ţi pot da scrisoarea 
s-o citești singur. Nu-i îngăduit încă să afli tot. 

MOOR: Tot, tot — fiul meu. Nu cer cruţare! 

FRANZ (citind): „Lipsca 41 mai. — O datorie 
sfîntă mă îndeamnă să n-ascund nici una din 

isprăvile fratelui tău, dragă prietene. Altfel, ne- 
vinovatul meu condei n-ar fi niciodată în stare să 
te chinuie atît. Din nenumăratele tale scrisori, 
mi-am putut da seama în ce măsură astfel de vești 
străpung inima ta de frate. Parcă te văd, vărsînd 
șiroaie de lacrimi, pentru ticălosul, erei ulii 
(Bătrinul Moor îşi ascunde faja în mîini.) -Iată 
tată, nu-ţi citesc lucrurile cele mai cumplite, 
— „vărsînd șiroaie de lacrimi pentru ticălosul“ — 

N au curs lacrimi, au curs șiroaie pe obrajii 
aceștia plini de compătimire. — „Mi se pare că văd 
aievea pe bătrînul, pe cucernicul tău părinte, pă- 
lind de moarte!“ — o doamne, dumnezeule, încă 
n-ai auzit nimic și ești galben ca ceara. 

MOOR: Mai departe... mai departe! 

FRANZ: „Pălind de moarte, clătinîndu-se în jilţul său, 
gata să cadă, blestemînd ziua în care a auzit pentru 
întîia dată cuvîntul „tată“. N-au putut să-mi 
mărturisească totul; din cele cîteva lucruri 
aflate, la rîndu-mi, îţi spun doar cîteva. Se pare 
că fratele tău a-ntrecut măsura ticăloșiei; eu, cel 
puţin, nu-mi pot închipui grozăvii mai mari decît 
cele făptuite de dînsul — dacă nu cumva, geniul 
său de netrebnic nu depășește cu mult, imaginaţia 
mea. leri către miezul nopţii, a luat o mare hotă- 
rîre — după ce făcuse datorii de patruzeci de mii 
de ducați“ — frumușei bani de buzunar, dragă 
tată! — „după ce a necinstit pe fiica unui bogat 
bancher, după ce, în duel, a rănit de moarte pe 
iubitul ei — un tînăr cumsecade, de bună condiţie 
— a luat hotărîrea să scape de mîna justiţiei, fu- 
gind împreună cu alţi șapte tineri, destrăbălaţi 
de dînsul.* Tată! Pentru dumnezeu, tată! Nu 
ţi-e bine? 

MOOR: Ajunge! Opreşte-te, fiul meu! 

FRANZ: Te voi cruța, tată — „au fost trimise pe ur- 
mele lui mandate de urmărire. Cei năpăstuiţi 
de dînsul cer răzbunare. Pe capul său a fost pusă 

o sumă le bami — numele familiei Moor...“ Nul 
Bietele mele buze mu pot ucide un tată! (Rupe 
scrisoarea în bucă ji.) Tată, nu da crezare! Nu crede 
un singur cuvint. 

MOOR (plingind amarnic): Numele meu! Numele meu 
nepătat| 

FRANZ (îl cuprinde în braţe): Karl! Frate nemernic, 
nespus de nemernic! Am presimţit acestea din co- 
pilărie — de pe cînd era un băieţandru și dădea 
fără astimpăr tîrcoale fetelor; cînd se zbenguia 
pe uliţă cu haimanalele și bătea cîmpiile și coli- 
nele cu toţi neisprăviţii; fugea de biserică, cum 
fuge un răufăcător de temniţă și zvîrlea grămadă 
gologanii, pe care-i lua de la dumneata, în pălăria 
celui dintîi cerșetor ce-i ieșea în cale; — în vreme 
ce noi ne înălțam sufletele cu rugăciuni cucernice 
și sfinte predici! Am  presimţit-o de atunci de 
cînd citea isprăvile lui Iulius Cezar și ale lui 
Alexandru Machedon, și ale altor păgîni nelegiuiţi, 
cu mai mare deslătare decît istoria pocăitului To- 
bias. De o sută de ori te-am prevenit — căci dra- 
gostea mea pentru dinsul era îngrădită de datoria 
mea de fiu — ţi-am spus că băiatul acesta ne va 
prăvăli pe toţi în mocirla rușinii! Oh, dacă cel 
puţin n-ar purta numele de Moor! Dacă inima 
mea n-ar zvicni atît de fierbinte pentru dînsul; . 
nelegiuită iubire, pe care n-o pot stinge în pieptul 
meu și de care va trebui să răspund încă o dată 
înaintea judecății dumnezeiești. 

MOOR: Vai, nădejdile mele! Minunatele mele vise! 

FRANZ: Te-am prevenit doar. Spiritul înflăcărat ce 
arde în acest băiat — spuneai de fiecare dată — 
îl face nespus de simţitor, pentru tot ce înseamnă 
măreție și frumusețe; sinceritatea lui, ce face ca-n- 
treg sufletul să i se oglindească în priviri; gingăşia 
simţirii lui, din pricina căreia, simpatia fierbinte 
față de toate suferințele altora îi înlăcrimează 
ochii; curajul bărbătesc ce-l înaripează, înălţîn- 

du-l pe crestele stejarilor seculari, ce-l mînă în 
goană peste șanțuri și zăplazuri, peste valurile 
înspumate; ambiția copilărească, cerbicia de 
neînvins şi toate celelalte virtuţi minunate, stră- 
lucitoare, care încolţeau de pe atunci în „băieţașul 
tatii“ — toate acestea, spuneai, vor face cîndva 
din el un înflăcărat prieten, un cetăţean des- 
toinic, un erou chiar — om însemnat, foarte în- 
semnat! Acum privește, tată! — Spiritul cel în- 
flăcărat a crescut, s-a-mplinit, a prins puteri și 
poartă roade neasemuite. Priveşte! Sinceritatea — 
ce drăgălaș se preschimbă în obrăznicie ; priveşte 
cum gingașa lui simţire îl face să uguie ca porum- 
belul, cînd e vorba de vreo dezmățată ; cît de 
simțitor a devenit pentru nurii tîrfelor; privește 
cum geniul lui înflăcărat, în șase anișori, a izbu- 
tit să-i mistuie toată măduva trupului, încît as- 
tăzi a devenit un cadavru viu, gonit de colo pînă 
colo; iar lumea privește și spune: „C'est Pamour 
qui a fait ca!“ Da! Priveşte. cum spiritul lui cute- 
zător făurește planuri, le aduce la îndeplinire; 
planuri faţă de care isprăvile unui Cartouche sau 
Howard par nimicuri! — Ce se va întîmpla însă 
cînd aceşti muguri fără seamăn vor ajunge în de- 
plină putere! — căci nu poţi cere desăvîrșirea la 
o vîrstă atît de fragedă; tată, poate că vei trăi 
de ajuns, să-l poţi vedea sălășluind în sfînta li- 
niște a codrilor în fruntea unei armate, gata să 
ușureze pe bietul călător obosit, de jumătatea 
pungii lui, pentru a-i face călătoria mai puţin 
anevoioasă! Poate că "nainte de a cobori în mor- 
mâînt, vei putea face un pelerinaj la monumentul 
lui, înălţat sus, între cer și pămînt; — poate, oh, 
tată, iubite tatăl — mai bine caută-ţi un alt 
nume; altminteri, tejghetarii și haimanalele te 
vor arăta cu degetul după ce vor fi văzut în piaţa 


1 Dragostea a făcut asta! (În limba franceză în original) (n.r.). 

mare dn Lipsca „portretul“ domnului fiului du- 
mitale. 

MOOR: Și tu, Franz? Și tu? Vai, copiii mei! Cum îmi 
sfîșiaţi inima | 

FRANZ: Vezi, așadar, că și eu pot fi plin de duh; dar 
verva mea seamănă cu înţepătura scorpionului |. 
Și eu, Franz, omul de rînd, spiritul sec, omul rece, 
lăsînd o parte celelalte gingașe porecle mai 
mărunte, pe care contrastul dintre mine şi dînsul 
ţi le sugera — cind îl ridicai în braţe sau cînd 
te ciupea de obraji — acest Franz va muri cîndva 
între zidurile castelului și va putrezi și va fi 
uitat; în vreme ce faima de spirit universal a 
celuilalt va zbura de la un capăt al pămîntului 
la celălalt ! Ha! Pronie cerească! Cu mîini împreu- 
nate, îţi mulțumește recele, uscatul Franz, inima 
de piatră— oh, că nu l-ai făcut aidoma cu celălalt! 

MOOR: lartă-mă — copilul meu; nu te mînia pe bă- 
trînul tău tată, atît de crunt înșelat în nădejdile 
lui. Dumnezeu, care mă face să vărs lacrimi din 
pricina lui Karl, mă ajută prin tine, Franz, să 
şterg aceste ORE 

FRANZ: Da, tată, Franz va şterge lacrimile din ochii 
dumitale. Îmi voi pune viaţa în joc, s-o prelun- 
gesc pe-a dumitale. Viaţa dumitale este pentru 
mine un oracol, de care țin seama la fiece pas; o 
oglindă în care privesc în fiece clipă; — nici o 
datorie nu mi se pare îndeajuns de sfîntă încît 
să n-o calc în picioare, în clipa în care este în joc 
preţioasa dumitale viaţă — mă crezi, tată? 

MOOR: Fiul meu, ai mari datorii de îndeplinit — bunul 
dumnezeu să te binecuvînteze pentru tot ceea ce 
tu ai fost și vei fi pentru mine! 

FRANZ: Acum, spune-mi, tată, dacă n-ar trebui să-l 
numești fiul dumitale — n-ai fi mai fericit? 
MOOR: Taci, taci! Cînd moașa mi l-a dat în braţe, l-am 
înălţat către ceruri, strigînd: „Sînt un om fe- 

ricit!“ 

FRANZ: Astfel ai vorbit atunci. Te-ntreb acum: ai 
găsit fericirea? — Acum ai fi în stare să pizmu- 
iești pe cel mai năpăstuit dintre ţăranii dumi- 
tale, că nu este părintele acestui copil. Vei purta 
povara grijilor, atîta vreme cît vei avea un ase- 
menea fiu. Ba, aceste griji vor crește, și-ți vor mă-. 
cina viaţa. 

MOOR: Da, în ce stare m-a adus. Parcă-s de optzeci de 
ani. 

FRANZ: Așadar — mai bine lipseşte-te de un aseme- 
nea fiu. 

MOOR (tresărind): Franz! Franz! Ce vrei să spui? 

FRANZ: Oare nu dragostea ce-i porţi îţi pricinuiește 
întreaga dumitale mîhnire? Fără această dragoste, 
dînsul n-ar mai însemna nimic pentru dumneata. 
Fără această dragoste blestemată, nelegiuită, ar 
putea fi socotit mort — ca și cum niciodată nu 
s-ar fi născut. Nu sîngele, nu trupul nostru, inima 
face din noi părinţi și fii. Dacă nu-l mai iubeşti, 
atunci această făptură monstruoasă nu va mai fi 
fiul dumitale; chiar dacă ar fi fost tăiat din carnea 
dumitale. Pînă acum, l-ai iubit ca pe propriii 
dumitale ochi; dar scriptura spune: „Dacă te 
supără ochiul tău, scoate-l pre dînsul și-l zvîrle“. 

„E mult mai bine să ajungi în raicu un singur ochi, 
decît cu amindoi în iad. E mult mai bine să 
intri în rai, fără copil, decît să ajungeţi amîn- 
doi, tată şi fiu, în iad. Însăși dumnezeirea gră- 
iește astfel. 

MOOR: Îmi ceri să-mi blestem fiul? 

FRANZ: Nu! Nul — Să nu-ţi blestemi fiul! Nu! Dar 
ce-nţelegi prin: fiul dumitale? Pe acela căruia 
dumneata i-ai dat viaţa și care-și dă toată osteneala 
s-o scurteze pe a dumitale? 

MOOR: Da, da. E foarte adevărat. Judecata cerească 
s-a abătut asupra capului meu. Domnul a porun- 
cit-o! 

FRANZ: Vezi, așadar, cu cîtă gingășie se poartă copi- 
lul cu osebire răslățat? Din pricina simţirii pă- 
rintești, te poate sugruma. Din pricina dragostei, 
te poate ucide: mituiește inima dumitale de pă- 
rinte, ca să-ţi poată veni de hac. Dacă dumneata 
încetezi să mai trăieşti, dînsul devine stăpînul 
bunurilor dumitale și rege al pornirilor sale tică- 
loase. Zăgazul a pierit; șuyoiul poftelor sale des- 
trăbălate se poate dezlănțui nestingherit.  Închi- 
puiește-te în locul lui. De cîte ori n-a dorit dîn- 
sul ca tatăl său — «a iratele său — să zacă sub 
pămînt — deoarece stau necruţători în calea ne- 
măsuratelor lui pofte, Înseamnă oare aceasta dra- 
goste pentru dragoste? Înseamnă oare recunoș- 
tinţă de copil față de blindeţea părintească? Dacă 
el jertfește, precum vezi, zece ani din viaţa dumi- 
tale pentru nerușinata gidilitură a unei clipe des- 
frînate? Dacă pentru un ceas de voluptate'pune în 
joc faima străbunilor săi, faimă nepătată vreme 
de șapte veacuri? Este acesta fiul dumitale? Răs- 
punde! Poate fi numit fiul dumitale? 

MOOR: Un copil făr” de inimă! Ah, totuşi copilul meu! 
E copilul meu! 

FRANZ: Copilul cel mai încîntător, cel mai drăgălaș! 
Preocuparea lui de fiecare clipă este să scape de 
părintele său. Oh! Dacă ai fi în stare să înţelegi! 
Dacă ţi-ar cădea de pe ochi păienjenișul ce-ţi 
întunecă privirea! Tocmai indulgența dumitale 
îl întărește în ticăloşia lui. Înlesnirile ce i le 
faci îndreptăţesc faptele lui. Fără îndoială dum- 
neata înlături blestemul ce stă să cadă asupra capu- 
lui său; de aceea afurisenia va cădea asupra dumi- 
tale, tată! 

MOOR: Ai dreptate! Ai dreptate! A mea-i întreaga 
vină. 

FRANZ: Din paharul voluptăţii au băut mii și mii de 
oameni. Cîţi dintre aceștia nu s-au îndreptat prin 
pocăință?  Chinul trupesce ce însoţeşte lipsa de 

măsură a omului nu este oare semnul voinţei 
divine? Se cade, oare, să răstălmăcească omul, din 
cumplită slăbiciune, această voinţă, răsucind-o în 
folosul: lui? Trebuie părintele să nimicească, pen- 
tru “veșnicie, zălogul încredinţat de cer mîinilor 
lui? Giîndește-te bine, tată, dacă pentru cîtăva 
vreme îl vei lăsa pradă mizeriei, nu va trebui să 
pornească pe alt drum, cercînd să se îndrepte? 
Sau să rămînă același netrebnic, chiar în marea 
şcoală a mizeriei! Vai — vai de părintele care ni- 
micește prin răsfăţ pe sfetnicii celei mai înalte 
înțelepeiuni | Așadar răspunde, tată! 

MOOR: Îi voi scrie că mîna mea nu-l mai ocrotește de 
acum înainte. 

FRANZ: Vei face un lucru cuminte, chibzuit! 

MOOR: Să nu se mai arate înaintea ochilor mei. 

FRANZ: Aceasta va avea o înrîurire mîntuitoare, 
poate. 

MOOR (cu duioşie): ...pînă nu se va-ndrepta. 

FRANZ: Da, da, desigur. Dar dacă va veni, ascunzîn- 
du-și fața sub masca pretăcătoriei, dacă va izbuti 
să-ţi câștige mila şi iertarea prin lingușire — 
apoi, p-aici ţi-e drumul! O va șterge, batjocorind 
slăbiciunea dumitale, la braţ cu tîrfele!? Nu, 
tată, se va întoarce singur atunci cînd însăși con- 
știința lui îi va spune că nu mai e vinovat. 

MOOR: Bine. Îi voi serie aceste lucruri chiar acum. 

FRANZ: Stai, tată! Încă o vorbă. Mă tem că dezamă- 
girea dumitale te-ar. duce Ja vorbe prea aspre. Să 
nu-i sfiîșii inima! — Afară de aceasta, nu crezi și 

` dumneata că faptul de a-l socoti vrednic să pri- 
mească niște rînduri scrise chiar de mîna dumi- 
tale ar putea să-l facă să-și închipuie că este ier- 
tat? Socot, tată, că-i mult mai bine să mă lași să- i 
scriu eu. 

MOOR: Da. Mai bine scrie tu, fiul meu. De altfel, 
vai— mi s-ar rupe inima dacă aş scrie eu... 
Serie-i... 

FRANZ (repede): Atunci, rămîne hotărît? 

MOOR: Scrie-i c-am vărsat lacrimi de sînge; nenumă- 
rate, nenumărate nopți fără să-nchid ochii... Dar 
nu-mi împinge fiul la deznădejde... 

FRANZ: Nu vrei să te duci să te culci, tată? Prea te-au 
obosit cele aflate. 

MOOR: Scrie-i că inima-mi de părinte... Dar bagă de 
seamă, nu-mi împinge fiul la deznădejde... (Pă- 
şește trist către ieșire.) 

FRANZ (urmărindu-l cu privirea, ride): Fii liniştit, bă- 
trînel Nu-l vei mai stringe la pieptul tău nici- 
odată — drumul e închis, precum e-nchis drumul 
dintre iad și cer. L-am smuls din braţele tale de 
mult. Cu mult înainte s-o fi voit tu; cînd nici n-o 
bănuiai măcar! — Aş fi, de bună seamă, un biet 
cîrpaci, dacă n-aş fi în stare să smulg un fiu 
din inima părintelui său, chiar dacă ar fi încătu- 
şat acolo cu lanţuri de fier! — Am tras în jurul 
tău un cerc vrăjitoresc, un cerc de blesteme peste 
care nu se mai poate trece — să-ţi fie de bine, 
Franz! — Copilul răsfățat nu mai e! Hăţișul s-a 
luminat! Hiîrtiile astea trebuiesc strînse cu grijă; 
oricine mi-ar putea recunoaște cu ușurință scri- 
sul! (Culege bucăţelele de hirtie.) Mîhnirea va 
dobori în scurtă vreme pe moșneag — și dînsei 
îi voi smulge pe-acest Karl din inimă, chiar dacă 
va trebui să-i jertfesc jumătate din viaţă. 

Am prea multe drepturi să fiu mîniat pe na- 
tură; — pe cinstea mea, mă voi folosi de aceste 
drepturi precum se cuvine. — Pentru ce n-am ieșit 
eu cel dintîi din pîntecul mamei, pentru ce nu-s 
singurul copil al tatei? Pentru ce natura m-a-mpo- 
vărat cu atîta sluţenie numai pe mine? Nu zău, 
parcă aș fi fost plămădit la naștere din ultimele 
rămășițe. Pentru ce mi-a fost hărăzit mie acest 
nas de lapon; acest bot de maur, acești ochi de 
hotentot? Pe legea mea, îmi vine să cred c-a strîns - 
tot ce-a putut găsi mai slut, de la toate soiurile 

de oameni, mestecînd totul grămadă — și din asta 
m-a plămădit pe mine. Moarte și blestem! Cine a 
dat naturii dreptul să-i dăruiască lui lucruri de 
care pe mine m-a lipsit? Înainte de a fi cineva 
născut, oare poate fi natura înduplecată, întoarsă 
din drumul: ei, prin lingușiri sau ocări? De ce a 
fost atît de părtinitoare natura? Și totuși, nu! 
Nu! O nedreptăţese! Natura ne-a dăruit totuși 
spiritul inventiv, ne-a părăsit goi, piperniciţi pe 
malul acestui ocean nemăsurat ce se cheamă: 
lumea! — Înoate cine poate, iar cel ce-i prea 
greoi meargă la fund! Mie nu mi-a dăruit nimic. 
Ce voi fi în stare să fac mă privește numai pe 
mine. Fitecine are drepturi egale faţă de lucruri 
mici, ca și faţă de lucruri mari. Pretenţiile unui 
om se ciocnesc cu pretenţiile altuia; poftele unuia, 
cu poftele celuilalt; puterile se nimicese astfel 
între ele. — Dreptul rămîne în mîna învingăto- 
rului. Doar stăvilarele puterii noastre sînt legile 
noastre! Da! Sînt anumite convenţii încheiate 
pentru ca pulsaţiile uriașei lumi să poată fi diri- 
guite. Un nume nepătat!... lată într-adevăr o 
monedă de preţ, cu care poţi face minunate învîr- 
teli, dac-o mînuiești cu isteţime. Conștiinţă| — 
Da, da, strașnică sperietoare pentru a goni vră- 
biuţele fricoase de la cireșii plini de roade! — Mai 
mult chiar, conștiința asta este un fel de poliţă 
scrisă cu... dichisuri, de care, la nevoie, se poate 
folosi falitul! La urma urmelor, toate astea 
nu-nseamnă decît lăudabile îngrădiri ale socie- 
tăţii, menite să țină în hăţuri pe neghiobi; ple- 
bea — rămînă sub călcîi, pentru ca deşștepţii să 
poată huzuri mai bine. Fără îndoială, toate aceste 
convenţii sociale sînt tare poznașe! Parcă ar fi 
pîrleazurile pe care ţăranii mei mai iscusiţi le 
fac de-a lungul pămînturilor lor, hotărnicind cîm- 
purile, să nu sară peste ele... vreun iepuraș! Pe 
legea mea! Mai cu seamă, un biet iepuraşi — 

Dar prea cinstitul stăpin dă pinteni armăsaru: 
lui și trece în galop peste holdele culcate la pă- 
mînt. Sărman iepure! Ce rol nenorocit, să fii 
iepure, pe lumea ssta. Însă, prea cinstitul stăpîn 
are nevoie și de iepuri! Deci, fără zăbavă, toate 
astea la o parte. Acel ce nu se teme de nimic nu e 
mai puţin puternic decit cel de care toată lumea 
e-ngrozită. Astăzi este moda să purtăm catarame 
la pantaloni; în felul acesta, îi strîngi sau îi lăr- 
gești după voie. Ne vom croi, așadar, o conștiință 
după fasonul cel mai nou, ca să-i dăm frumușel 
drumul îndată ce ne vom mai îngrășa. Nu-i doar 
vina noastră | Poftiţi, vă rog, la croitor! Am auzit 
nesfîrşite flecăreli despre o așa-numită... voce a 
sîngelui, care poate ameţi capul unui om cumse- 
cade! — E doar fratele tău! Cu alte cuvinte el a 
fost scos din același cuptor. E ca şi tine! Se cuvine, 
deci, să-l socoţi lucru sfint! Dar să privim niţel 
concluzia asta straşnic răsucită; de unde pînă 
unde vecinătatea trupurilor înseamnă și armonia 
spiritelor? Aceeași patrie înseamnă oare şi aceeaşi 
simţire? Aceeaşi hrană duce oare la aceleaşi nă- 
zuinţe? | 

Mai departe — e tatăl tău! Mi-a dăruit viaţa; 
eşti carnea lui, sîngele lui — sfînt deci să fie pen- 
tru tine! Da! Și asta-i o concluzie şireată| Aș cu- 
teza să întreb însă: pentru ce m-a făcut? Că nici- 
decum din dragoste pentru mine; întîi s-ar fi cu- 
venit să devin eu însumi; —m-a cunoscut el 
oare, înainte de a mă face? A chibzuit dînsul în 
ce chip mă face? M-a dorit, atunci cînd mă făcea? 
Ştia ce voi deveni? Nu l-aș fi povăţuit; altfel, ar 
trebui să-l pedepsesc că m-a făcut aşa. Pot oare 
să-i mulțumesc că m-a făcut bărbat? Tot atît de 
puţin cît s-ar cuveni să-l învinovăţesc dacă ar fi 
făcut din mine o muiere. Pot eu recunoaşte o iu- 
bire care nu se întemeiază pe respect faţă de ade- 
văratul meu eu? Dar poate fi vorba de respect 

faţă de eul meu, cînd înainte de orice, acesta ar 
trebui să fie zămislit în cadrul unor hotărîri pre- 
stabilite, chiar de eul meu! — Unde, dar, stă 
pitită sfinţenia? Oare în însuși actul prin care 
m-a zămislit? — Ca și cînd un asemenea act ar 
fi ceva mai mult decît un proces animalic pentru 
potolirea unor pofte animalice!l — Sau ce se as- 
cunde chiar în rezultatul unui astfel de act?! — 
Dar acest rezultat nu înseamnă altceva decît o 
necruțătoare. lege a naturii, pe care noi am oco- 
li-o bucuros, dacă n-am păgubi trupului și sîn- 
gelui nostru. Se cuvine să-i mulţumesc cu gingașe 
cuvinte, pentru că mă iubește? Dar asta nu vă- 
dește decît propria lui vanitate, păcatul de tot- 
deauna al zămislitorilor; să-și răsfeţe propria lor 
plăsmuire, chiar cînd aceasta e o schimonoseală. 
Așadar, priviţi bine! Asta-i întreaga vrăjitorie, 
pe care voi o învăluiţi într-o sfintă ceață, ca să 
puteţi abuza de temerile noastre. Trebuie să mă 
las dus de nas și eu, ca un copil neisprăvit? La 
treabă, fără zăbavă! Curaj! Voi nimici necruţător 
tot ce-mi stă în cale, tot ce mă împiedică să fiu 
stăpîn. Stăpînul — trebuie să fiu eu! Voi cîştiga 
prin silnicie ceea ce nu pot obţine prin purtări 
gingaşe. 


SCENA 2 


Un han, la unul din hotarele Saxoniei. 
Karl Moor, adîncit în citirea unei cărți. 
Spiegelberg la aceeaşi masă, bînd. 


KARL (dînd cartea la o parte): Mi-e greață de veacul 
ăsta de mizgălitori, cînd citesc în Plutare ispră- 
vile oamenilor de seamă. 

SPIEGELBERG (îi întinde un pahar şi pe urmă bea): 
Ar trebui să-l citeşti pe Flavius Josephus. 

KARL: S-a stins armătoarea văpaie a lui Prometeu; 
în locul ei arde un foc de paie, un biet foc de 
teatru, la care nu-ţi poți aprinde măcar luleaua. 
Se tîrăsc ca nite guzgani, cățărîndu-se pe mă- 
ciuca lui Hercule. Tocese pe rupte storcîndu-și 
creierii din țeastă să descopere ce-i cu sămînța 
bărbăţiei care l-a prăsit. Un franţuz, abate, pro- 
clamă că Alexandru cel Mare a fost fricos ca un 
iepure. Un profesor ofticos, ducînd la fiece vorbă 
sticluța de amoniac la nas, ne predă o savantă 
lecţie despre forţă. Nişte bicisnici, gata să leșine 
după ce au zămislit un biet prunc, cutează să cri- 
tice tactica lui Hannibal; niște băieţandri cu 
cașul la gură pescuiesc cîteva fraze din istoria 
bătăliei de la Cannae, văicărindu-se cînd e vorba 
de izbînzile lui Scipio buchisite școlărește. 

SPIEGELBERG: Te văicărești taman în maniera 
alexandrină | 

KARL: Frumoasă răsplată, pentru c-aţi asudat pe 
cîmpul de luptă; astăzi trăiţi în gimnazii și nemu- 
rirea voastră este cu multă trudă tîrîtă prin ghioz- 
danele școlarilor. Pentru sîngele vostru risipit 
un negustor din Niiremberg a descoperit cu ce-l 
poate înlocui; ceva de pus pe turtă dulce! Iar 
dacă aveţi cu adevărat noroc, puteţi fi înșurubaţi 
pe niște catalige ale căror stori le trage un franțuz 
făcător de tragedii. Hal Ha! Ha! 

SPIEGELBERG (bînd): Citeşte pe Flavius Josephus, 
rogu-te. 

KARL: Ruşine! Ruşine să- i fie acestui veac de sco- 
piți, care nu-i în stare decît să rumege faptele 
trecutului, sleind pe eroii antichității prin co- 

: mentarii, pocindu- i prin tragedii. Puterea acestui 
veac e secată pînă-n măduvă și n-ar strica niște 
drojdie de bere pentru ca bieţii oameni să mai 
poată zămisli. 

SPIEGELBERG: Ceaiul, frate, ceaiul e de vină, 
bată-l.., 

KARL: Încercuiese grijulii natura sănătoasă prin con- 
venţii leşioase, n-au curajul să golească un pahar 
căci pentru asta ar trebui să bea... în sănătatea 
cuiva... Lingușesc pe văxuitorul de ghete, ca să-i 
protejeze faţă de Inălţimea Sa, și batjocorese pe 
omul sărman, de care nu se tem. Se îndumnezeiesc 
unul pe altul pentru un prînz și s-ar otrăvi pentru 
o saltea, dibuită la mezat. Osîndese pe omul cu- 
cernic, ce nu vine destul de des la biserică; în 
vreme ce ei se îndeasă cît mai aproape de altar, 
drămuindu-și cu grijă camăta lor hrăpăreaţă, cad 
în genunchi să-și poată lăţi cît mai nerușinat tru- 
pul pe podele; nu-l slăbesc din ochi pe preot, să 
poată vedea cît mai bine cum și-a frezat peruca. — 
Leşină cînd văd o găină tăiată și aplaudă cu amîn- 
două mîinile cînd rivalul pleacă lefter de la bursă. 
Cît de fierbinte i-am rugat strîngîndu-le mîinile: 
„Numai o singură zi, numai una“ — zadarnic — 
„Zvîrliţi cîinele în temniță!“  Rugăminţi, jură- 
minte, lacrimi! (Bătînd din picior.) Înghiţi-i-ar 
iadul! 

SPIEGELBERG: Și toate astea pentru cîteva mii de 
ducați păduchioşi! 

KARL: Nu! Nu mai vreau să-mi aduc aminte! Să-mi 
stîlcesc trupul în corset și să-mi las voința strînsă 
în chingile legilor. Legea te silește să te tîrăști 
ca melcul, în loc să zbori ca vulturul. Legea n-a 
făurit încă nici un om mare, în vreme ce liberta- 
tea plăsmuiește coloși, forțe nemăsurate. lată-i 
cuibăriţi în pîntecul unui tiran; lingușesc curte- 
nitor toanele maţelor lui;  cățărindu-se, înghe- 
suindu-se să nu-i măture suflarea vînturilor din 
măruntaiele lui. Ah! De nu s-ar fi stins sub ce- 
nușă spiritul lui Arminiul |... Pune-mă în frun- 
tea unei armate de flăcăi asemeni cu mine și voi 


1 Căpetenie a germanilor, în timpul împăraţilor romani August 
şi Tiberiu (secolul I) (n. r.). 

face din Germania o astfel de republică, faţă de 
care Sparta şi Roma vor părea niște schituri de 
călugăriţe. (Aruncă spada pe masă şi se ridică.) 

SPIEGELBERG (sărind şi el): Bravo! Bravissimo!... 
Cam despre capitolul ăsta voiam să aduc și eu 
vorbuliţa. Aș vrea să-ți șoptesc la ureche, Moor, 
ceva ce de multă vreme îmi umblă prin căpăţină. 
Tu ești omul cel mai potrivit pentru planurile 
mele! Dar bea, Erate, beal... Spune, ce-ar fi dacă 
ne-am face iudei și am pune din nou pe tapet 
regatul nostru? 

KARL (rîzînd din toată inima): Aha! Acuma bag eu de 
seamă! Da, da. Acum bag de seamă — tu vrei 
să nu mai fie prepuţul la modă, pentru că pe-al 
tău ţi l-a tăiat felcerul! ; 

SPIEGELBERG: - Bată-te să te bată, neam de urs 
puturos. Eu — ca prin minune — sînt, fără îndo- 
ială — dinainte — tăiat împrejur. Dar spune-mi, 
rogu-te, nu ți se pare planul meu iscusit, cuteză- 
tor? Trîntim un manifest, îl răspîndim în cele 
patru colțuri ale lumii... și-i poftim în regatul 
nostru pe toți cei ce nu mănîncă porc. Acolo, eu 
sînt gata să dovedesc, prin temeinice hrisoave că 
Irod, tetrarhul, a fost străbunul meu și aşa mai 
departe... Ce iureș de veselie va fi, măi băiete, 
cînd vom ieși fericiţi la mal și vom putea reclădi 
templul străvechi. Pe loc dăm afară turcii din 
Asia — mă-nţelegi, trebuie bătut fierul cît e cald 
— tăiem cedrii din Liban, construim dintr-înșii 
corăbii și toată lumea se apucă de şaher-maher la 
dughene cu haine vechi şi mărunţișuri. Pînă una 
alta... 

KARL (apucindu-l de mină şi rîzînd): Prietene, s-a 
sfîrşit cu poznele astea neroadel 

SPIEGELBERG (mirat): La naiba!... Nu cumva îţi 
arde să faci pe „fiul pierdut“? Un flăcău ca tine, 
care cu spada a scrijelit atîţia obraji, cît nu poate 
înscrie trei conţopiști în catastifuri într-un an 

bisect! E oare nevoie să-ţi amintesc de faimoasa 
înmormântare cu alai a cîinelui tău? Hal Hal 
N-am decît să-ţi evoc adevăratul tău chip! Prin 
vinele tale va curge din nou pară! Dacă mai eşti 
în stare să te înflăcărezi pentru ceva! Ei! Nu-ţi 
amintești cum domniile lor, din colegiul univer- 
sitar, au hotărît să împuște laba dulăului tău? 
Ca pedeapsă, tu ai hotărît că întreg orașul trebuie 
să ţină post. Dînșii au luat în rîs sentinţa ta, dar 
tu, făr’ să pierzi vremea, ai pus să se cumpere 
toată carnea din oraș, așa că opt ceasuri de cale, 
jur împrejur, nu se mai găsea un singur ciolănaș 
și peştele a şi început să urce la preţ. Primarul și 
notabilităţile orașului fierbeau să se răzbune. Noi, 
băieţii, cam vreo mie șapte sute, ne năpustim cu 
tine-n frunte afară din oraș — măcelarii, croitorii 
și băcanii, birtașii și bărbierii cu celelalte bresle, 
toţi, în urma noastră jurînd că iau cu asalt orașul 
dacă cineva îndrăznește să atingă un singur fir 
de păr din capul băieţilor. Au ieşit tare cătrăniţi 
din povestea asta și s-au întors cu codiţa între 
picioare. “Tu ai chemat doctori, ba ai făcut un 
adevărat consult și ai pus la mezat trei ducați, 
făgăduindu-i medicului ce va fi în stare să scrie 
reţeta cuvenită pentru cîinele tău. Noi eram în- 
grijoraţi că domniile lor, trufași nevoie mare, vor 
refuza ritos și chiar ne hotărîsem să-i luăm la zor 
de-a binelea. Dar de unde! Domniile lor au înce- 
put să se păruiască în jurul celor trei ducați, pînă 
ce rețeta a scăzut din preţ, la cîţiva gologani. 
ntr-un singur ceas au prescris o duzină de reţete, 
încît animalul, vezi bine, a crăpat. 
KARL: Ce nerușinaţi!| 
SPIEGELBERG: Înmormîntarea a fost făcută cu în- 
treg alaiul cuvenit! Nenumărate cîntece, icose 
de jale fură închinate răposatului dulăul Noi, 
vreo mie la număr, o pornirăm noaptea fiecare 
cu cîte o lanternă în mînă și spada în cealaltă și 

străbătuăm astfel întreg oraşul cu mare tărăboi, 
în dangit de clopote, pînă ce, în sfîrşit zăvodul 
fu-ngropat. După aceea, pornirăm o ghiftuială 
pînă-n zori. Tu ai adus mulțumiri întregii adunări 
pentru mișcătoarele condoleanţe primite și-ai ho- 
tărit să fie vîndută carnea cu jumătate de preţ. 
Mort de ma pull Atunci ne închinam 'naintea ta 
ca'0 garnizoană dintr-o cetate cucerită. 

KARL: Și nu-ţi crapă obrazul de ruşine să te groză-: 
vești cu asta? N-ai un dram de rușine? Nu ţi-e 
silă de asemenea isprăvi? 

SPIEGELBERG: la! Slăbește-mă! Nu mai ești ade- 
văratul Moor! Ţi-aduci aminte că de o mie de ori, 
cu sticla-:n mînă, ţi-ai bătut joc de bătrînul zgîr- 
ciob spunînd: „Lasă-l, lasă-l să adune cît poate, 
noi vomda de duşcă tot ce-adună el. Pînă la 
ultima picătură!“ Ți-aduci aminte? Ei? Ți-aduci 
aminte? Tu, netrebnic și fălos fără leac! Pe vre- 
mea aceea, grăiai încă bărbătește, cu nobleţe, pe 
cînd acum... 

KARL: Blestemat să fii că-mi aduci aminte de toate 
astea, dar blestemat să fiu și eu că am rostit ase- 
menea vorbe. Era, însă, doar clocotul vinului, 
iar inima nu auzea o vorbă din tot ce flecărea 
limba. 

SPIEGELBERG. (clătinînd din cap): Nu, nu, nul Nu-i 
cu putință! Frate, nu-i cu putință! Nu eşti tu 
ăsta cu adevărat! la spune frăţioare, oare ne- 
voile ţi-au schimbat firea în halul ăsta? Stai o 
clipă să-ţi povestesc o istorioară din anii copilă- 
riei mele. Lîngă casa noastră era un șanț mare, 
lat de cel puţin opt pași, pe care noi, puștii, ne 
luam la întrecere, care-l poate sări. Dar de fiece 
dată degeaba. Buff! cădeai în fund și se pornea 
o hărmălaie, niște rîsete de-ţi venea să intri în 
pămînt. Cei de sus aruncau cu bulgări de zăpadă, 


1 Să mă ia naiba! (În limba franceză în original) (n. r.). 

de nu se mai opreau. Lîngă casa noastră era legat 
în lanţ un dulău mare de vînătoare, o dihanie în- 
fiorătoare, mereu gata să muște, ce cît ai clipi 
înșfăca de rochiţă fetele care treceau din nebă- 
gare de seamă prea aproape; desfătarea de căpe- 
tenie a spiritului meu era să necăjesc cîinele de 
cîte ori puteam și mă strîmbam de rîs cînd po- 
taia se zgîia înveninată la mine și s-ar fi repezit 
ca fulgerul dac-ar fi putut. — Ce s-a întîmplat 
însă? | Într-o bună zi am lovit cîinele c-o piatră-n 
coastă, atît de tare, după ce-l ațîțtasem, încît de 
` turbare, rupse lanţul, repezindu-se asupra mea. 
Eu — ca fulgerul, tulește-o drace!— Afurisită 
treabă! Înaintea mea, șanțul blestemat! Ce naiba 
să fac? Dulăul, la călcîiele mele, turbat de furie. 
Atunci scurt:- îmi fac vînt și iată-mă dincolo! 
Mulțumită acestei sărituri, am rămas în viaţă, 
ba chiar întreg. Altfel, mă sfișia-n bucăţi, dihania. 
KARL: Și de ce-mi povestești acum toate astea? 
SPIEGELBERG: Tocmai d-aia. Să-ţi dai și tu seama 
în ce măsură pot crește puterile la nevoie. Din pri- 
cina asta, nu mă prea sinchisesc eu, chiar cînd 
ajunge cuțitul la os. O dată cu primejdia trebuie 
să crească și curajul; cînd ești năpădit de nevoie, 
puterea crește; se vede că soarta și-a pus în gînd 
să facă din mine un om de seamă, de vreme ce mi 
se pune mereu de-a curmezișul. 
KARL (cu mînie): Nu știu zău, cînd fost-a-ntr-ade- 
văr nevoie de curaj și mie mi-a lipsit? 
SPIEGELBERG: Așaa? — la spune-mi, nu cumva vrei 
să lași să mucegăiască în tine ceea ce natura ţi-a 
dăruit din plin? Vrei să-ngropi... „talantul“? So- 
coteşti tu că — isprăvile tale deocheate din Lipsca 
au pus capăt la tot ceea ce poate să scornească 
spiritul omenesc? Stai, să pătrundem întîi în 
lumea mare. Să ajungem la Paris, la Londra! 
Aha! Acolo te ia lumea la palme, dacă te-apuci 
să-i faci omului complimente, numindu-l cinstit. 

Acolo, poate suflețelul să jubileze; acolo îţi poţi 
da drumul în stil mare, la toată dibăcia ta. O să 
rămîi incremtnit,- o să holbezi ochii! Acolo o să 
vezi, băiete, cum se poate imita scrisul cuiva, 
cum se pot dibăci zaruri plumbuite, cum se pot 
sparge zăvoarele ca să seoţi maţele din cufere — 
ei! toate astea le poți învăţa tu de la Spiegelberg. 
Nătărăul care are toate cele zece degete la mîini 
și totuși este în stare să moară de foame trebuie 
agăţat de cea dintîi spînzurătoare. 

KARL (distrat): Cum? Cum anume? Dacă nu mă înșel, 
ai ajuns foarte... departe?... 

SPIEGELBERG: Tare.. -mi vine să cred că nu mă so- 
coți în stare de toate astea. Așteaptă niţel, să 
mă-ncălzesc întîi; vei vedea minuni; creierașul 
tău o să înceapă să se-nvîrtească în ţeastă cînd 
duhul meu se va screme-nștăcat de durerile fa- 
cerii. (Se ridică înfierbîntat.) Ohoo! Ce lumină se 
face în mintea mea — gînduri măreţe mi se rosto- 
golesc în suflet. Uriașe planuri parcă dospesc în 
căpăţîna mea creatoare. Blestemată toropeală (1o- 
vindu-și fruntea), care pînă acum mi-a încătușat . 
puterea stăvilindu-mi năzuinţele. Simt că mă tre- 
„zesc, încep să simt cine sînt — cine trebuie să 
devin! 

KARL: Eşti un nerod! Vinul pălăvrăgește în ţeasta 
ta înfiebîntată ! 

SPIEGELBERG (mai înflăcărat): Spielgeberg, va spune 
lumea, nu cumva știi să faci vrăjitorii? Spiegelberg! 
Păcat că n-ai ajuns general, Spiegelberg, va spune 
regele. Ai fi gonit pe austrieci în gaură de şarpe.. `’ 
Da, da! Parcă-i aud pe doctori, văicărindu-se: 
E de neiertat că omul ăsta n-a învăţat medicina. 
El, numai el, ar fi fost în stare să găsească, în 
sfîrșit, leacul pentru gușaţi! Ah, ce păcat că nu 
este economist, vor suspina în cabinetele lor 
miniștrii faimoși. lată omul care din piatră seacă 
ar fi scos ducați de aur. Și Spiegelberg încoace, 

Spiegelberg încolo, la apus și la răsărit, așa se va 
auzi — iar voi, iepuri fricoşi, broaște rîioase, cu 
capetele-n ţărînă, în vreme ce Spiegelberg, cu ari- 
pile larg deschise, se va înălța către templul celei 
mai măreţe faime! 

KARL: Drum bun! Urcă sănătos pe culmile faimei, 
cățărat pe stîlpii ticăloşiei! Iar eu, în umbra lun- 
cilor părintești, în braţele iubitei mele Amalia, 
simt că m-atrage o desfătare cu mult mai nobilă. 
Săptămîna trecută am scris părintelui meu — 
i-am cerut iertare, nu i-am ascuns nimic, nici un 
amănunt. Unde-i sinceritate adevărată este şi-n- 
durare și sprijin! Îţi voi spune, dar, rămas bun, 
Moritz! Cred că ne vedem astăzi pentru ultima 
oară! Poșta a sosit. Iertarea tatălui meu se şi 
află în clipa asta între zidurile acestui oraș. 


(Schweizer, Grimm, Roller, Schufterle, Razmann 
intră în scenă.) 


ROLLER: Știţi că ne-au luat urma?! 

GRIMM: Și că putem fi arestați în fiece clipă? 

KARL: Nu-i lucru de mirare. Mie nu-mi pasă. Fie 
ce-o fil Nu l-aţi văzut cumva pe Schwarz? N-are 
o scrisoare pentru mine? Nu v-a spus nimic? 

ROLLER: Ba mi se pare că da, te căuta. 

KARL: Unde-i? Unde? Unde? (Porneşte grăbit.) 

ROLLER : Stai! I-am spus să vină aici. Dar de ce tre- 
muri? 

KARL: Nu tremur, n-am de ce să tremur. Da’ scri- 
soarea asta, dragii mei, scrisoarea asta — ah, bu- 
curați-vă împreună cu mine — sînt cel mai fericit 
om de pe lume; nu, n-am de ce să tremur! 


(Apare Schwarz.) 


KARL (aleargă către dînsul): Frate, frate, scrisoarea, 
scrisoarea | 

SCHWARZ (îi întinde o scrisoare; Moor o desface în 
grabă): Dar ce ai? Eşti galben ca ceara! 

KARL: Scrisul fratelui meu ! 

SCHWARZ: (e naiba învirtește Spiegelberg? 

GRIMM: A-nnebunit flăcăul | Uită-te la el, dă din mîini, 
parc-ar fi apucat! 

SCHUFTERLE: Parcă i se-nvîrte capul! Eu cred că 
face versuri! 

RAZMANN: Spiegelberg! Eei! Spiegelberg! Nu vrea 
să audă dihania! 

GRIMM  (zguduindu-l): Ei, flăcăule! Visezi? Ori ce 
dracu... 

SPIEGELBERG (în toată vremea aceasta s-a învirtit for- 
fota într-un colț, gesliculind în felurite chipuri, 
ca într-o panlomimă în care cineva mimează pla- 
nuri; deodată sare cu sălbăticie): La bourse ou la 
vie! (Îl înşfacă de gît pe Schweizer; acesta, liniștit, 
dă cu dinsul de perete. Moor, lăsînd, să-i cadă scri- 
soarea din mâini, aleargă afară. Toţi tresar.) 

ROLLER (repezindu-se după el): Moor, încotro? Moor, 
ce-ai de gînd să faci? 

GRIMM: Dar ce-i cu el? Ce are? Era palid ca un 
mort. 

SCHWEIZER: Frumoase veşti trebuie să fi primit! Ia 
să vedem! 

ROLLER (culege scrisoarea de jos şi citeşte): „Nenoro- 
cite frate“ Da! Începutul e vesel. „Trebuie să te 
vestesc pe scurt, că nădejdile tale sînt cu desăvîr- 
șire zadarnice; n-ai decît să porneşti, după chiar 
spusele tatii, pe drumul deschis de faptele tale 
ticăloase. De asemenea, mai spune dînsul, nu 
cumva să păstrezi vreo nădejde, că vei dobîndi 
cîndva iertarea, căzîndu-i la picioare. De vei în- 
cerca aceasta, vei fi zvîrlit în cea mai adîncă 
hrubă de sub turnurile castelului și hrana ta va fi 
pîine și apă, pînă cînd ţi-or crește pletele ca niște 
pene de vultur și unghiile ca ghearele păsărilor 
de pradă. Sînt propriile sale cuvinte. Îmi porun- 


1 Punga sau viaţa. (În limba franceză în original). (n. r.). 

cește să închei scrisoarea. Rămii cu bine. Ne des- 
părţim pentru totdeauna. Te compătimesc... 
Franz von Moor.“ 

SCHWEIZER: E dulce ca un fagur de miere, frățio- 
rul! La naiba. Franz se numește potaia? 

SPIEGELBERG (furişîndu-se încet pe lingă ei): Pîine 
și apă? Minunată viaţă! Hai! Am avut eu grijă 
însă de voi. V-am găsit altceva! N-am spus că-n 
cele din urmă, tot eu va trebui să chibzuiesc pen- 
tru voi toți?! 

SCHWEIZER: Ce spune dobitocul?! Un asemenea mă- 
gar vrea să chibzuiască în locul nostru? 

SPIEGELBERG: lepuri, javre, jigodii! lată ce sînteţi! 
Aveţi destul curaj să-ndrăzniţi ceva măreț? 

ROLLER: Da, da. Am putea fi. Poate că ai dreptate. 
Dar ce ai tu de gînd ne poate scăpa din starea 
asta afurisită? Ce vrei să-ndrăznești? Ce anume? 
Spune! 

SPIEGELBERG (rîzînd cu trufie): Sărman de tine! 
Să vă smulg din starea asta? Ha, ha, ha! Să vă 
smulg doar din starea asta? Incape oare întregul 
tău creieraş într-un degetar? Să nu plesnească de 
isteţime! De ajuns, de ajuns! Poftim, mîrţoagă 
în jesle! Spiegelberg n-ar preţui nici cît un mat 
de ctine dacă s-ar mărgini la atît, Spiegelberg 
vrea să facă din voi niște eroi; ascultaţi-mă bine; 
baroni, prinți, zei, vrea să facă Spiegelberg din 
voi! 

RAZMANN: Cam prea multe lucruri deodată, pe le- 
gea mea! Cred că va fi o treabă îndrăcită, care 
ne poate costa capul! 

SPIEGELBERG: Nu-i nevoie de nimic altceva decît 
de curaj, scaun la cap am eu destul și pentru voi! 
Doar curaj vă spun! Schweizer! Curaj! Roller, 
Grimm, Razmann, Schufterle! Curaj... 

SCHWEIZER: Curaj? Dacă-i vorba numai de-atiît, am 
curaj de ajuns să trec descult prin flăcările iadu- 
lui. 

SCHUFTERIE : Eu am curaj destul să mă răfuiese chiar 
cu diavolul, să-z smul un biet păcătos de sub 
funie | 

SPIEGELBERG: Aşa dal Aşa-mi place! Dacă într-a- 
devăr aveţi curaj, să poftească cine vrea dintre 
voi și să-mi spună: mai am ceva de pierdut și 
n-am totul de cîștigat!.., 

SCHWARZ: Da, pe legea mea | Am încă multe de pier- 
dut, dacă-i vorba să pierd tot ceea ce del — aş 
putea să cîştig! 

RAZMANN: Ba nu zău, aşa-il Aș avea multe de cîş- 
tigat, la dracu! dac-aş încerca să cîştig ce nu mai 
pot pierdel Ha! 

SCHUFTERLE: Ba eu, de-ar fi vorba să pierd ceea ce 
mai port pe mine, — de! lucruri împrumutate și 
astea — atunci într-adevăr mîine n-aş mai avea 
nimic de pierdut. 

SPIEGELBERG: Atunci, lucrurile stau cum trebuie! 
(Se aşază în mijlocul lor și începe cu un ton so- 
lemn. de conjuraţie:) Dacă-n vinele voastre mai 
curge un singur strop din eroicul sînge. german, 
atunci — veniţi cu mine! Pornim către codrii 
Boemiei; și alcătuim acolo o ceată de tîlhari și 
— ei! ce naiba vă zgîiți la mine? Stropul de curaj 
s-a evaporat? 

ROLLER: Tu socoţi cumva c-ai fi cel dintii borfaş 
care a putut privi de'sus de tot pe deasupra fu- 
niei... Și totuși, la naiba! Ce ne rămîne altceva 
de făcut? N-avem de ales. 

SPIEGELBERG: De ales? Ce dracu s-alegeţi? Nu-i nimic 
de ales. Veţi fi vîrîţi în temniţă pentru datorii, 
pînă vor răsuna trîmbiţile judecății de apoi. Ha, 
ha! Vreţi cumva să vă sleiţi, cîștigîndu-vă, cu vai 
și amar, pîinea uscată, trudind cu sapa şi cu tîrnă- 
copul? Sau poate vreţi să vă milogiţi, zdrăngănind 
pe la ferestre, cerşind pomană, în chip de cîntăreţi 
de stradă? Sau catane juruind solemn; dar mai e o 
mică întrebare, dacă mutrișoarele voastre vor trezi 

destulă încredere. O să străbateţi întîi purgato- 
riul — toanele vreunui vagmistru ţiinos și ipo- 
hondrul Ori poate vreţisă vă plimbaţi în tactul 
muzicii, cu surle și tobe sau să tîrîți după voi, 
în raiul... celor osîndiţi la galeră, toată fierăria 
lui Vulcan. lată, vă rog, cam ce vă rămîne de ales; 
din toate astea, desigur, puteţi alege. 

ROLLER: Cam are dreptate Spiegelberg! Ce să spun! 
Și eu am chibzuit, am întors-o pe toate feţele, dar 
toate socotelile m-au dus la un singur plan: ce 
ar fi, m-am gîndit, dacă ne-am apuca să mizgă- 
lim o cărţulie de buzunar, așa, un almanah, sau 
ceva în felul ăsta, cu recenzii literare... sînt bini- 
şor plătite. Asta-i la modă-acum! Nu, ei ce ziceţi? 

SCHUFTERLE: Al dracului! Și eu m-am gîndit la 
ceva asemănător! și-rui tot spuneam în sinea mea: 
Ce-ar fi să mă fac pietist și să predic în fiecare 
săptămînă, cîte un ceas, două, dînd lecţii de evla- 
vie pentru mîntuire !? 

GRIMM: Strașnic! Și dacă nu merge așa ceva, atunci 
ne facem atei, plesnim peste bot pe cei patru 
evangheliști; facem o cărțulie care va fi arsă pe 
rug și care se va vinde, firește... ca pîinea caldă. 

RAZMANN: Sau pornim la bătălie împotriva... franţuji- 
lor... — ah, dar cunosc un medic care şi-a clădit 
o casă din argint viu curat. De altfel, chiag aşa 
stă scris deasupra ușii lui. 

SCHWEIZER (se scoală şi-i întinde mina lui re 
berg): Moritz, tu eşti un om marel... Sau, ce să 
mai spun, şi porcul chior tot găsește câte o ghindă. 

SCHWARZ: Minunate planuri! Mijloace de existență 
de toată frumusețea! Se vede că spiritele supe- 
rioare se înţeleg între ele cu desăvîrșită simpatie ! 
Nu mai lipseşte decit o propunere; să ne facem 
tîrfe sau codoașe, ori mai bine, să ne panora fe- 
cioria la mezat. 

SPIEGELBERG: Prostii, prostii! Cine vă i rela 
să întruniţi într-un singur om cele mai multe din 

însușirile astea! Planul meu năzuiește să vă îm- 
pingă cit mai sus, acolo unde se poate ajunge la 
glorie, la nemurire chiar! Vedeţi dar, secături 
netrebnice|! Vedeți?! Şi la asta trebuie să se gin- 
dească cineva. Ah, marea faimă, fermecătorul 
sentiment al nemuririi, al posterităţii care nu ne 
va uita... 

ROLLER: Da, sus de tot, în capul listei oamenilor 
cumsecade! Spiegelberg, eşti un vorbitor fără pe- 
reche, un maestru... cînd e vorba să faci dintr-un 
om de treabă un pungaș. Dar spuneţi, vă rog — 
unde naiba întirzie Moor !? 

SPIEGELBERG: Om de treabă, spui?! Socoţi că vei fi 
după aceea mai puţin cinstit decît în clipa de 
față!» Dar ce înseamnă, rogu-te, om cinstit? Să 
ușurezi un zgirciob, putred de bogat, de a treia 
parte din... grăjile sale, să-i înlături povara ce-i 
apasă umerii, împiedicîndu-l să se cufunde în 
minunatul lui somn de aur; aurul dosit să-l pui 
din nou în circulaţie, restabilind adevăratul echi- 
libru al bunurilor. Ei? — Într-o singură vorbă, 
să readuci pe pămînt epoca de aur. Să scapi pe 
bunul dumnezeu de atîția pensionari, pietre de 
moară; să-l scutești de războaie, de ciumă, de 
doctori — ei! lată ce numesc eu un om cinstit! 
lată ce numesc eu să fii o vrednică unealtă în 
mîinile providenţei! — La fiecare friptură pe care 
o înfuleci, să-ţi fie conștiința măgulită: bucatele 
astea au fost pe drept ciîștigate, prin isteţimea ta, 
prin curajul tău de leu, prin veghea nopţilor tale; 
capeţi astfei dreptul să tii respectat de mic şi de 
mare | 

ROLLER: : Şi-n cele din urmă, să te urci către cer, viu, 
pipăindu-ţi trupul; tu — împotriva vînturilor și 
furtunilor, tu — luptînd împotriva maţelor la- 
come ale sfrijitei străbunici Vremea, să plutești 
între soare și lună, hălăduind printre stele țin- 
tuite pe boltă, pe acolo pe unde nechibzuitele 

păsărele ale cerului, atrase de nobile năzuinţi, 
cîntă în cerescul lor cor. Acolo îngerașii cu codițe 
sînt adunaţi în prea cuviosul lor divan — nu-i 
așa, Spiegelkerg? — în vreme ce monarhii și cei- 
lalţi puternici ai zilelor noastre vor fi roși de 
viermi, mîncaţi de molii, ei bine, în vremea asta 
tu, Moritz, vei avea cinstea să fii vizitat de re- 
geasca pasăre a lui Jupiter! Moritz, bietul meu 


Moritz, bagă bine de seamă! — Bagă bine de 
seamă! Fereşte-ţi gîtlejul de dihania cu trei pi- 
cioare. 


SPIEGELBERG: Aha! Asta te înspăimîntă, inimioară 
de iepure! Cite genii de seamă în stare să pre- 
schimbe lumea n-au putrezit într-o groapă cu hoi- 
turi jupuite — și nu se vorbește vreme de sute, 
de mii de ani, de asemenea genii, zău? În vreme 
ce cutare rege, cutare prinţ elector, ar îi fost tre- 
cut cu oa în goana istoriei, dacă respectivul 
istoric al curţii nu s-ar fi temut că rămîne o gaură 
în înșiruirea succesiunii și dacă n-ar fi ţinut să-și 
îngroașe cartea cu cîteva pagini in-octavo, pe 
care editorul i de-a plătit cu bani peşin! Și cînd 
vreun călător va privi spre tine, cum te bălăbă- 
nești încoace și-ncolo, în bătaia vîntului, va 
bombăni în barbă: He, ăsta nu cred șă fi avut 
apă sub scăfîrlie, și va cugeta la mizeria vremu- 
rilor. 

SCHWEIZER (bătindu-l pe umeri): Spiegelberg, ești 
un adevărat maestru. Un adevărat maestrul La 
dracu, de ce zăboviţi, ce mai așteptați? 

SCHWARZ: Numească-se și prostituire! La urma ur- 
mei, ce-i cu asta? Nu poţi purta asupra ta un pră- 
fuleţ, să te treacă la nevoie binișor peste Ache- 
ronl, fără să cotcodăcească o găină? Nu, frate 
Moritz, nu! Propunerea ta e bună! Ăsta e și cate- 
hismul meul 


1 În mitologia greacă, fluviu în infern (n. r.). 

SCHUFTERLI: La naiba! Ș-al meu! La fel cred și eu. 
M-ai cîștigat, Spiegelberg. 

RAZMANN: (Ca un al doilea Orieu, tu ai cufundat în 
somn adînc conştiinţa mea, fiara mereu gata să 
urle. Aşadar, ia-mă, așa cum sînt. 

GRIMM: Si omnes consentiuni, ego non dissentiol. Rog 
a se băga de seamă: fără virgulă. Ce se petrece în 
capul meu seamănă c-o vînzare la mezat; pietiști, 
şarlatani, — critici literari și borfași. Cine dă mai 
mult. Sînt al lui... Moritz, iată mîna mea! 

ROLLER: Și tu, Schweizer? (intinde lui Spiegelberg 
mîna dreaptă.) Aşadar, pun sufletul meu zălog 
în mîna diavolului. 

SPIEGELBERG: lar numele tău ia calea astrelor. Ce-n- 
semnătate are încotro călătorește sufletul | Convoaie 
de curieri trimiși din vreme, cu grijă, vor vesti 
sosirea noastră-n iad, astfel ca toţi scaraoţehii să 
se poată dichisi, în chip cît mai sărbătoresc, să-şi 
poată șterge funinginea adunată-n mii de ani pe 
gene, miriadele de capete încornorate ce se vor 
ivi din coșurile fumegînde, încărcate de pucioasă, 
să privească intrarea noastră... (Sărind.). Haideţi 
Să nu mai pierdem vremea. Ce poate cîntări 
mai mult decît beţia entuziasmului! Haideţi, prie- 
teni! 

ROLLER: Mai domol, mai domol! Încotro? Oricărei 
jivine îi trebuie și cap, copii! 

SPIEGELBERG (înpeninat): Ce tot trăncăneşte vor- 
bă-lungă ăsta! Membrele nu s-au pus în mişcare, 
pîn’ ce capul n-a fost gata! Nu-i așa? Haideţi, 
urmaţi-mă | 

ROLLER: Așteaptă-ţi spun! Și libertatea trebuie să 
știe de un stăpîn! Fără căpetenie, și Roma și 
Sparta s-au prăbușit. 

SPIEGELBERG  (lingușitor şi insinuant): Da, — staţi 
o clipă — și Roller are dreptate. Căpetenia tre- 


1 Dacă toţi sint de acord, eu nu mă opun. (În limba latină în ori- 
ginal) (n. r.). 

buie să fie o minte luminată. Pricepeţi? Trebuie 
să fie un cap fin, diplomatic. Da, cînd mă gîndesc 
ce eraţi cu un ceas înainte și ce sînteţi acum, mul- 
ţumită unei idei fericite. Da, firește, firește, vă 
trebuie căpetenie — dar ideea, cine a născocit-o? 
Nu-i a unui cap luminat, diplomatic? > 

ROLLER: Dac-am putea nădăjdui — dac-am putea visa 
— dar mi-e teamă că nu se va-nvoi! 

SPIEGELBERG: Pentru ce nu? Spune-o ritos, prie- 
tene! —'Oricît de anevoios ar fi să cîrmuiești 
corabia, luptînd cu furtuna, oricît de greu ar 
apăsa povara coroanei pe frunte — spune-o, Rol- 
ler, spune-i fără șovăială — poate că se va învoi. 

ROLLER : Și totul se duce dracului, dacă dînsul nu se-nvo- 
iește. Fără Moor, vom fi ca un trup fără suflet, 

SPIEGELBERG (plecînd supărat de lingă dînsul): Do- 
bitoc! 

KARL (intră; pare cuprins de o agitaţie sălbatică; 
aleargă prin odaie încoace şi-ncolo, vorbind cu el 
însuși): Oameni — oameni, neam de crocodil — 
neam prefăcut, înșelător! Ochi înlăcrimaţi, inimă 
de piatră! Sărutare pe buze; în piept, săbii tă- 
ioase! Pruncii lor sînt îndopaţi de lei și de leo- 
parzi, corbii le îngrașă puii, deasupra stîrvurilor 
— iar el—el— am învăţat să sufăr răutatea; 
surîd chiar atunci cînd dușmanul meu cumplit 
suge sîngele inimii mele — dar cînd iubirea de 
sînge devine trădare şi înșelătorie, cînd iubirea 
părintească devine furie dezlănţuită... oh|... cuget 
și măsură bărbătească, preschimbă-te atunci în 
văpaie! Sălbăticește-te, preschimbă-te în tigru, 
oiță blajină, fiecare fibră din trupul tău, fie înflă- 
cărată de furia nimicirii. 

ROLLER: Ascultă, Moor! Ce părere ai tu? O viaţă tîl- 
hărească e lucru mai bun decît pîine şi apă în adînca 

. hrubă de sub turnurile castelului? 
% KARL: De ce n-a intrat duhul ăsta în trupul unui 
tigru, să poată sfîşia, cu mușcături turbate, carnea 

omenească? Aceasta se numește credința părin- 
tească — dragoste pentru dragoste? Mai bine aș 
fi urs, să pot asmuţi toţi urşii împotriva acestei 
spiţe de ucigași | — Câinţa mea — și nici o îndu- 
rare? — Aș fi în stare să otrăvesc întreg oceanul, 
pentru ca moartea să poată fi sorbită din toate 
izvoarele! Încrederea mea — nestrămutata mea 
credinţă — și nici o îndurare! 

ROLLER: Moor! Stai o clipă. Ascultă ce-ţi spun. 

KARL: Lucru de necrezut, visez, cugetul mă-nșeală 
— o rugăminte care ar fi înduioșat orice om; 
icoană vie a mizeriei vieții mele, a căinţei mele 
cumplite! Fiarei celei mai sălbatice i s-ar fi topit 
inima de milă! Chiar și pietrele ar fi vărsat la- 
crimi, — și totuşi, de-aș spune-o, s-ar crede că e 
un pamflet calomnios împotriva spiţei omeneşti 
— și totuși — și totuși oh, dacă-ntreaga natură 
ar răsuna cînd aș sufla din goarnele răzvrătirii: 
văzduh, pămînt, și mare, porniţi la luptă împo- 
triva acestui neam de hiene, eu vă cîrmuiesc! 

GRIMM: Moor, ascultă o clipă. Eşti surd de mînie. 

KARL: Piei, piei din faţa ochilor mei! Și tu te nu- 
mești om! Şi tu ești născut din pîntec de muiere! 
Piei din faţa mea, făptură cu chip de om! Nespus 
de mult l-am iubit! Nici un fiu n-a iubit în chi- 
pul acesta! O sută de vieţi mi-aş fi jertfit pentru 
dînsul. (Bate sălbatic din picior.) Hai! — Cine 
mi-ar da acum o spadă să pricinuiesc o rană arză- 
toare acestei prăsile de năpîrci; cine e-n stare să-mi 
spună unde-aș putea dibui însuși miezul vieţii, 
să-l pot zdrobi, nimici ca într-o chiselniţă, acela 
va fi prietenul meu, îngerul meu, dumnezeul meu 
— și-l voi preaslăvi! 

ROLLER: Ascultă, noi tocmai voiam să fim prietenii 
tăi. Ascultă-ne dar. 

SCHWARZ: Vino cu noi în codrii Boemiei. Vrem să 
strîngem o ceată de tîlhari și tu... (Karl îl privește 
țintă, holbînd ochii.) 

SCHWEIZER: Tu trebuie să fii căpetenia noastră! Tu 
se cuvine să fii căpetenia noastră! 

SPIEGELBERG  (azvîrlindu-se cu turbare într-un jilţ): 
Sclavi! Otrepe fricoase! 

KARL: Cine ţi-a suflat ţie vorba asta? Ascultă, flă- 
căule | (îi înșfacă pe Schwarz cu putere.) Aşa. ceva 
n-a ieșit din sufletul tău de om! Cine ţi-a suflat 
vorba asta? Da, o jur, pe miile de gheare ale mor- 
ţii! Da! E ceea ce ne trebuie; asta vom face! Ideea 
noastră e vrednică de îndumnezeire! Tilhari și 
ucigași! — Dacă-i adevărat că mai am un suflet 
în trup, atunci sînt căpetenia voastră! 

TOȚI (strigînd în gura mare): Trăiască! Trăiască | 

SPIEGELBERG (sărind, apoi ca pentru sine): ...Pînă 
cînd îi voi veni eu de hac! 

KARL: lată, o ceaţă a căzut de pe ochii mei! Ce ne- 

' ghiob am fost! Voiam să mă-ntore în colivie! — 

Cugetul meu era însetat de fapte, suflarea trupului 
meu: — de libertate. Hoţi, ucigași — cu vorbele 
acestea, legea va fi striv itä sub picioarele mele! 
Oamenii mi-au ascuns omenia, atunci cînd am ce- 
rut omenie; pieriți deci voi, simţire  și-ndurare 
omenească! — Nu mai am tată, dragostea nu mai 
înseamnă nimic pentru mine; sîngele, moartea mă 
vor învăța cum să uit c-au fost cîndva pe lume 
lucruri dragi mie! Veniţi! Veniţi! Da, da, mă 
voi distra într-un chip înspăimîntător — rămîne 
hotărît: sînt căpetenia voastră! Și ferice de acela 
ce va pîrjoli cu mai sălbatică măiestrie, ce va ucide 
în chipul cel mai cumplit, căci — aşa vă spun 
vouă — va fi răsplătit regește; — strîngeți- vă în 
jurul meu cu toții și Juraţi-mi credinţă și supunere ` 
pînă la moarte! — Juraţi-mi pe-această dreaptă 
bărbătească | 

TOŢI (întinzîndu-i mîna): Îţi jurăm credinţă şi supu- 
nere pînă la moarte! 

KARL: Pe-această dreaptă bărbătească și eu vă jur 
vouă. Vă rămîn căpetenie cu neclintită credinţă, 

pînă la moarie! Pe cel care şovăie, se îndoiește 

sau dă îndărăt, pe dată brațul acesta îl va pre- 

schimba în stirv|! Acelaşi lucru întîmplă-mi-se și 
mie din partea oricui dintre voi, dacă-mi voi călca 
jurămîntul|! Sinteţi mulţumiţi? 

(Spiegelberg aleargă turbat de minie încoace şi-ncolo) 
TOȚI (scoţindu-și pălărie): Sintem mulţumiţi! 
KARL: Aşadar, să mergem! Nu vă-nspăimîntaţi de 

moarte, nici de primejdie; deasupra capetelor 

noastre veghează destinul ne-nduplecat! Fiecare 
ajunge la capătul zilelor sale — fie între perne 
moi de puf, fie-n crunta învălmășală a bătăliei — 
ori — spînzurat în văzul mulțimii, ori tras pe 
roată! Soarta noastră o s-aleagă ceva din toate 
acestea! 

(Ies cu tojii.) 


SPIEGELBERG (privind în urma lor; după o tăcere): În 
lista înșiruită de tine este o gaură! Otrava, ai uitat 
otrava! ( Pleacă.) 


SCENA 3 


Castelul familiei Moor. 
latacul Amaliei. 
Franz. Amalia 


FRANZ: Îţi întorci privirea de la mine, Amalia? Mi 
se cuvine mie mai puţin decît celui pe care vata 
l-a blestemat? 

„AMALIA; Pleacă! — Ce părinte plin de dragoste și 
de îndurare — care dă pradă fiarelor sălbatice pe 
fiul lui! Iar dînsul se desfată aci cu vinuri rare, 
aromate şi-şi odihneşte mădularele slăbănoage în 
perne moi de puf, în vreme ce fiul său mai vîrstnic, 
minunatul său fiu, se zbate-n groaznice lipsuri! — 
Ruşine vouă, făpturi haine! Ruşine, suflete de 

jivină! Voi, netrebnicia omenirii! — Singurul său 
fiu...| 

FRANZ: Socoteam că are doi. ! 

AMALIA: Da! Ai dreptate! E vrednic să aibă fii de 
soiul tău. Pe patul de moarte, zadarnic va întinde 
mîinile veştejite de vîrstă spre Karl; cînd va 
atinge mîna rece, mîna ta de gheață, le va trage 
înapoi, înfiorat! — Oh! Ce fermecător este să fii 
blestemat de tatăl tău! Spune-mi, Franz, tu gin- 
gașă inimă frățească, învață-mă ce trebuie să faci 
cînd vrei să te blesteme un părinte? 

FRANZ: Vorbeşti în delir, iubita mea; te compăti- 
mesc. 

AMALIA: Compătimești tu oare pe fratele tău? Fiară! 
Îl urăști și desigur că mă urăști şi pe mine? 

FRANZ: Te iubesc ca pe mine însumi! 

AMALIA: Dacă mă iubeşti, ești în stare să te-mpotri- 
veşti rugăminţii mele? 

PRANZ: Nu, desigur, nul Dacă nu-mi ceri mai mult 
decît viaţa. 

AMALIA: Oh, dacă-i așa! rugămintea mea o poţi în- 
deplini ușor, bucuros chiar. (Cu mîndrie.) Urăş- 
te-mă | S-ar cuveni să-mi ardă obrajii de rușine ca 

“para focului cînd gîndul mi se îndreaptă spre 
Karl şi-mi dau seama că tu — nu mă urăști! Îmi 
făgăduiești așadar? Acum pleacă și lasă-mă sin- 
gură; mă simt atît de bine. 

FRANZ: Visătoare, dragă nespus! Cît de mult admir 
inima ta gingașă, iubitoare. (Bătîndu-i ușor piep- 
tul cu mîna.) Aici, aici domnea Karl, ca un zeu 
în propriul său templu, Karl sta în faţa privirilor 
tale în vreme de veghe, Karl era domnul visurilor 
tale; ţie, întreaga creaţie. îţi apărea contopită, 
unică, radiind într-un singur chip, ca un ecou răs- 
punzîndu-ţi ţie într-un singur chip. 

AMALIA (mișcată): Da, e adevărat! Așa e, o mărturi- 
sesc. Împotriva silniciei voastre voi mărturisi 
dîrză în faţa lumii întregi — îl iubesc! 

FRANZ: Ce lucru cumplit, ce lipsă de omenie! Să 
răsplătească astfel asemenea dragoste! Să uite 
pe-aceea... 

AMALIA (izbucnint): Cum, să mă uite? 

FRANZ: Nu i-ai pus chiar tu un inel în deget? Un inel 
cu piatră prețioasă, zălog al credinţei tale? Fără 
îndoială, cum să se împotrivească un tînăr far- 
mecelor unei destrăbălate? Cine poate să-i ia în 
nume de rău, cind nu-i mai rămăsese nimic de dă- 
ruit — în vreme ce dinsa îl răsplătea cu dobînzi 
cămătăreşti, cu înlănțuiri, cu dezmierdări? 

AMALIA (cu minie): Inelul meu dat unei destrăbă- 
late? 

FRANZ: Oh! Vai! Ce josnicie! Și dacă n-ar fi fost 
decît atît, un inel oricît de preţios poate fi recă- 
pătat la urma urmei, prin mijlocirea oricărui că- 
mătar — poate nu i-a plăcut frumuseţea lucră- 
turii, poate s-a tocmit pentru unul mai frumos. 

AMALIA (înverșunată): Dar inelul meu? E vorba de 
inelul meu? 

FRANZ: Nu-i vorba de altul, Amalia, ci de-al tău. Ha! 
Un giuvaer atît de sfînt în degetul meu — de la 
Amalia — nici moartea nu mi l-ar fi smuls. Nu-i 
așa, Amalia? Nu preţul diamantului, nu mește- 
șugul șlefuirii — iubirea închipuia valoarea lui ne- 
spusă. — Scumpul meu copil, plîngi? Vai de acel 
care a stors aceste picături minunate din ochii 
tăi cerești. — Ah, dac-ai cunoaște totul, dacă l-ai 
privi, dacă i-ai vedea înfățișarea... 

AMALIA: Cum, ce înfățișare? Monstrule ! 

FRANZ: Taci, taci, suflet gingaș. Mai bine nu mă-n- 
treba. (Ca şi cum ar vorbi pentru sine, însă tare.) 
Dacă am putea descoperi pe lume un văl care s-a- 
copere de ochii noştri acest viţiu respingător; dar 
iată-l, cum privește înfiorător, prin inelele îngăl- 
benite, plumburii, ale ochilor — iată-l dezvăluit 
pe obrajii scofilciţi, de culoarea morţii; cu oasele 
străpungîndu-i hidos pielea, gîngăvind cu glasul 

pe jumătate stins — iată — schelet șovăitor, tre- 
murător, propovăduind cumplit! răscolind mă- 
duva oaselor din străfundul ei tainic, sfărimînd 
vigoarea bărbătească a tinereţii — iată, iată, cum 
ţîșnește spuma copturii nimicitoare, de sub frunte 
şi din obraji și din gură și din întregul trup, de- 
venind lepră scîrbavnică ; cuibărindu-se dezgustă- 
tor în mocirla ticăloșiei animalice — ce silă| Ce 
silă! Mi-e scîrbă! Nasul, ochii, urechile se-nfioară, 
Amalia; ai văzut pe-acel nenorocit care-și dădea 
sufletul în spitalul nostru; rușinea însăşi părea 
că-și închide sfielnică ochii, — cîtă compătimire 
îndurerată ai simţit faţă de omul acela; cheamă 
icoana acestui om încă o dată în spiritul tău — 
şi Karl va fi în faţa ta! Sărutările sale sînt ciu- 
mate, buzele lui le vor otrăvi pe-ale tale. 

AMALIA (pălmuindu-l): Defăimător neruşinat | 

FRANZ: Acest Karl te-nspăimîntă? Te scîrbește chiar 
acest portret atît de șters făcut de mine? Du-te 
atunci, soarbe-l din ochi, înmărmurește în faţa 
frumosului,  îngerescului,  dumnezeiescului tău 
Karl! Du-te, soarbe-i suflarea miresmată, cu- 
fundă-te cît mai mai adînc în mirosul de ambrozie 
ce răbufneşte din gîtlejul lui! Va fi îndestulătoare 
respiraţia gurii sale ca să-ţi insufle acea ameţeală 
întunecată,  letargică, ce-ntovărăşeşte  duhoarea 
stîrvului gata să plesnească, sau priveliștea unui 
cîmp de bătaie, încărcat cu hoituri. 

AMALIA (Își întoarce faţa.) 

FRANZ: Ce clocot de dragoste! Ce nemăsurată volup- 
tate în îmbrăţișări! Dar nu-i oare o nedreptate să 
osîndești un om, din pricina înfățișării lui lîn- 
cede? Chiar şi în schilodul cel mai bicisnic, închi- 
puit de Esop, poate să strălucească un suflet înalt 
și vrednic de iubire, precum o piatră prețioasă în 
noroi. (Zimbind cu răutate.) De pe niște buze 
buboase, iubirea poate culege... Fără-ndoială, 
dacă destrăbălarea zguduie temeliile caracterului, 

dacă pierzind carăția s-a sfîrşit şi cu virtutea, pre- 
cum se irosește mixeasma trandafirului veșted — 
dac-o dată cutrupul și duhul prinde să devină 
schilod... 

AMALIA (sure bucuroasă): Hal Karl! Acum te recu- 
nosc! Eşti tu! Eşti tu întreg! Întreg precum ai 
fost. Totul nu-i decît minciună! — Nu pricepi, 
jivină netrebnică, că este cu neputinţă să devină 
Karl precum l-ai descris tu? 

FRANZ (Stă cităva vreme adincit în gînduri, apoi se 
întoarce gata să plece. ) 

AMALIA: Încotro, atît de grăbit? Fugi din faţa pro- 
priei tale ticăloşii? 

FRANZ (acoperindu-şi faţa): Lasă-mă, lasă-mă, mai 
bine! — Să pling în voie —tată tiranic, pe cel. 
mai bun dintre fiii tăi l-ai dat pradă mizeriei, — 
ticăloșiei  atotbiruitoare — lasă-mă, Amalia! 
Vreau să-i cad la picioare, să-ngenunchi în faţa 
lui — îl voi implora ca blestemul acela să cadă 
asupra mea — pe mine să mă dezmoștenească — 
pe mine, sîngele meu — viaţa mea, totul... 

AMALIA  (cuprinzîndu-i brusc gitul cu braţele): Tu 
ești fratele dragului meu Karl; bunule, iubitule 
Franz! 

FRANZ: Oh, Amalia! Cît de mult te iubesc pentru 
această neclintită credință faţă de fratele meu — 
iartă-mă, am cutezat să-ți pun dragostea la o în- 
cercare atît de crudă! — Cît de frumos ai răspuns 
tu dorințelor mele! Aceste lacrimi, aceste suspine, 
această "cerească mînie sînt și pentru mine — su- 
fletele noastre s-au potrivit, s-au împletit... 

AMALIA: Oh, nu! Niciodată! 

FRANZ: Ba da, ah, atît de armonios s-au potrivit 
împreună, încît am socotit întotdeauna că eu şi 
Karl sîntem gemeni. Și dacă n-ar fi această supă- 
rătoare deosebire a înfățișării exterioare, prin 
care, fără îndoială, Karl n-ar avea astăzi decît 
de pierdut — lumea ne-ar fi luat oricînd unul 

drept altul. Tu eşti — îmi spuneam adesea mie 
însumi — da, tu eşti Karl în întregime, ecoul 
său, ești leit, chipul său. 

AMALIA. (scuturînd din cap): Nu, nu! O jur pe lumina 
neprihănită a cerului. Nici cea mai neînsemnată 
picătură de sînge, nici cea mai măruntă scînteie 
a simţirii lui... 

FRANZ: Năzuinţele noastre erau aidoma! — Trandafi- 
rul era floarea îndrăgită de el— ce floare era 
pentru mine mai neprețuită? lubea muzica nease- 
muit de mult, și voi stele, îmi sînteji martore: 
atît de des m-aţi vegheat din înălțimea voastră 
în faţa clavirului î în liniştea de mormînt a nopţii, 
în vreme ce totul în jurul meu zăcea în somn și 
întuneric! — Cum te mai poţi îndoi, Amalia? 
Cînd și dragostea noastră s-a-mpletit în aceeași 
desăpîrşire şi dacă dragostea ne este aceeași, cum 
ar putea să zăâmislească prunci schilozi? 

AMALIA (Îl privește foarte mirată.) 

FRANZ: Era o seară liniștită, senină, ultima înaintea 
plecării lui spre Lipsca, în seara aceea m-a luat 
cu dînsul sub umbrarul în care voi atît de des aţi 
întîrziat, învăluiţi de visurile dragostei; vreme 
îndelungată rămaserăm tăcuţi — în cele din urmă, 
îmi luă mîna şi-mi vorbi în șoaptă, cu privirea 
înlăcrimată: „O părăsesc pe Amalia, nu știu — 
dar parcă ceva îmi spune, că-i pentru totdeauna 
— n-o părăsi și tu frate! — Fii prietenul ei, Karl 
al ei — dacă eu Karl— nu mă mai întorc nici- 
odată“. (Se repede în genunchi și-i sărută mîna cu 
înfocare.) Niciodată, niciodată, niciodată nu se va 
mai întoarce; iar eu i-am făgăduit să îndeplinesc 
ce mi-a cerut prin acest sfint jurămînt| 

AMALIA (sărind înapoi): Trădătorule! Te-am prins! 
Tocmai sub umbrarul acela mi-a cerut să-i jur 
să nu dau crezămînt nici unei alte iubiri — dacă 
lui îi este dat să moară; — vezi cît ești de ne- 
legiuit, de spurcat! Piei din ochii mei! 

FRANZ: Nu mă cunoțti, Amalia, mu mă cunoşti cîtuși 
de puţin. 

AMALIA: Oh, ba da, te cunose. De-acum înainte te 
cunosce! Și ziceai că ești aidoma lui? Să fi plins 
el pentru mine, în fata ta? Im iata ta? Mai degrabă 
mi-ar fi scris numele pe stilpul ticăloșiei. Pleacă, 
acum chiar! 

FRANZ: Mă jigneşti! 

AMALIA: Pleacă, îţi spun! Mi-ai furat un ceas preţios; 
cerul să ţi-l scadă din viaţă. 

FRANZ: Mă urăşti. 

AMALIA: Te dispreţuiesc, pleacă! 

FRANZ (bătind din picior): Așteaptă, aşteaptă: Vei 
tremura înaintea mea! Să fiu jertfit unui cerșe- 
tor! (Iese mînios.) 

AMALIA: Pleacă, netrebnicule! — Acum sînt din nou 
alături de Karl. Cerşetor — l-a numit dînsul? În 
halul ăsta s-a întors lumea pe dos?! Cerṣetorii sînt 
regi, regii cerșetori! N-aş voi să schimb zdrenţele 
pe care le poartă dînsul nici cu purpura unui uns 
al domnului! — Privirea cu care el cerșește tre- 
buie să fie o privire plină de măreție regească — 
o privire prin care el nimicește strășniciile dom- 
nești, măreţia trufașă, izbînda celor bogaţi şi pu- 
ternici | Pulbere să se-aleagă de tine, podoabă stră- 
lucitoare! (Îşi sfişie șiragul de perle de la gît.) Fiţi 
blestemaţi, voi cei bogaţi și puternici... Să 
purtaţi argint, aur și giuvaeruri! Ghiftuiala ospe- 
telor îmbelșugate. blestem să vă fie! Fiţi bleste- 
mați să vă desfătaţi trupul în pernele răsfăţului 
destrăbălat! Karl, Karl, iată-mă vrednică de 
tine! ( ese.) 


ACTUL AL DOILEA 


SCENA 1 


Franz stînd pe gînduri în iatacul său. 


FRANZ: Prea mult durează; — doctorul îl socoate pe 
drumul însănătoșirii — viaţa unui moşneag în- 
seamnă așadar o veșnicie. Și-acum toate căile ar 
fi libere, netezite, dacă n-ar sta în cale această 
halcă de carne ciolănoasă, nesuferită. Îmi stăvi- 
lește drumul, precum acel cîine subpămîntean, 
vrăjitoresc, din basmele cu duhuri necurate. Dru- 
mul către comorile mele! 

Se cuvine însă ca planurile mele să se plece sub 
jugul de fier al mașinăriei ăsteia? — Trebuie ca 
spiritul meu înaripat să fie înlănţuit de mersul 
de melc al materiei? N-a mai rămas decît o lumi- 
niţă pîlpîitoare, ce se tîrguie cămătărește, cu 
ultima picătură de ulei. — Și totuși, bucuros, 
n-aş voi s-o sting eu însumi, măcar de ochii lumii. 
Bucuros, nu l-aș dori ucis ci, vlăguit și răposat. 
Aş dori să-ntore lucrurile cum ar face-o un medic 
iscusit, însă... pe dos! — N-aș dori să mă așez 

de-a curmezişul, spulberind resturile firii, ci doar 
să-i zoresc proprăii ei pași. Dacă noi putem să pre- 
lungim într-adevăr condiţiile vieţii — atunci nu 
se cuvine oare să le putem de asemenea scurta? 
Filozofii și medăcii ne-au arătat cît de nemijlo- 
cită e legătura dintre stările spiritului și mişcă- 
rile mașinii trupești. Senzaţiile unui bolnav de 
pelagră vor fi întotdeauna întovărășite de o diso- 
nanţă a vibraţiilor mecanice. Patimile nimicese 
vigoarea trupului. Spiritul mult prea încărcat 
trîntește la pămînt propriul său adăpost — 
așadar? Ce-i de făcute Cine s-ar pricepe să-i nete- 
zească morţii drumul încă nebătătorit către cetă- 
țuia vieţii? să nimicească trupul, începînd cu spi- 


ritul. — Ha! Ar fi o operă fără pereche! — Dar 
cine s-ar pricepe s-o facă?! — O operă fără asemă- 
nare! Cugetă bine, Moor!— Ar fi o operă mă- 
iastră născocită de tine. — N-a fost oare ridicată 


drămuirea otrăvurilor, aproape la rangul unei 
adevărate ştiinţe? N-a fost silită natura, prin expe- 
rimente, să dezvăluiască pînă unde i se întind hota- 
rele? Nu se poate spune, cu ani înainte, bătăilor 
inimii: Pînă aici, nici un pas înainte! — De ce 
să nu ne încercăm aripile și pe asemenea culmi? 
Cum trebuie să duc la bun sfîrșit urzelile mele, 
pentru a putea tulbura această gingașă, pașnică 
armonie dintre suflet și trup? Ce soi de simţă- 
minte trebuie să aleg? Care dintre ele atacă în chi- 
pul cel mai dușmănos, cel mai sălbatic, înflo- 
rirea vieţii? Miînia? — "Lupul acesta, cumplit de 
flămînd, se-ndoapă şi se satură prea repede; 
îngrijorarea! — viermele acesta roade mult prea 
încet; — obida? — această năpîrcă se tîrăște prea 
leneş; — teama? — nu poate înșfăca și nimici nă- 
dejdea. — Socotit-am oare, într-adevăr, pe toţi 
călăii omului? — numai atîţia sînt? — Arsenalul 
morţii poate fi secătuit atît de repede? — (Adin- 
cit în gînduri.) Aşadar? — Cum? Nu! — Ha! (Tre- 

sărind.) Spaima! — Ce nu poate înfăptui spaima? ! 
Ce puteri mai are raţiunea, religia chiar, împo- 
triva îmbrăţișării reci de gheață a acestei făpturi 
uriaşe? — Și totuși, dacă rezistă chiar uraganului 
acesta? — Dacă dînsul...?2 — Oh, atunci vino-mi 
într-ajutor, jale, și tu remușcare, furie a iadului, 
șarpe din străfunduri, ce-ţi rumegi hrana ta-ndo- 
pîndu-te din propriile tale murdării; neostoită ni- 
micitoare și creatoare a propriei tale otrăvi — și 
tu — mustrare de cuget, care pustiești, urlînd, 
propriul tău adăpost și rănești propria ta mamă. — 

ȘI voi, graţii binefăcătoare, veniţi-mi în ajutor, 
și tu, trecut zîmbitor, și i viitor înflorit, cu 
cornul îmbelșugării nepreţuite, faceți să lucească 
în oglinzile voastre desfătările cerești, în clipa în 
care veţi luneca printre braţele lui de bătrîn zgîr- 
ciob. — În felul acesta, voi porni atacul, lovi- 
tură după lovitură, vijelie după vijelie, împotriva 
acestei vieţi șubrezite, pînă cînd, ceata furiilor va 
fi încheiată prin — deznădejde! Izbîndă! Izbîndă | 
— Planul e gata! Bine cîntărit, de o desăviîrșită 
artă, sigur — te poţi bizui pe dînsul — căci (bat- 
Jocoritor) sub scalpelul disecţiei nu vor fi găsite 
nici urme de rană, nici arsuri de otravă. (Cu hko- 
tărîre.) Ei bine, fie! La lucru! (Intră Hermann.) 
Ha! Deus ez machina! Hermann! 


HERMANN: Slujitorul dumneavoastră, prea cinstite stă- 


îne! 
pîne! 


FRANZ (dindu-i mîna): Ştii că cel pe care-l slujești nu 


e un nerecunoscător. 


HERMANN: Am avut destule dovezi. 
FRANZ: Socot că vei avea și mai multe, în curînd — 


în curînd, Hermann! Am să-ţi vorbesc de anu- 
mite lucruri, Hermann. 


HERMANN: Ascult cu o mie de urechi. 
FRANZ: Te cunosc, te cunosc, ești un flăcău hotărît, 


negru-n ceru-gurii, nevoie mare. — O inimă de 
ostaș! — Tatăl meu te-a jignit cumplit, Hermann! 

HERMANN: Sâ mă ia dracul, dacă voi uita! 

FRANZ: În chipul ăsta treluie să vorbească un băr- 
bat! Într-un piept bărbătesc răzbunarea îşi gă- 
sește minunat locul. Îmi placi, Hermann. Ține 
această pungă, Hermann! Va fi mai grea, desigur, 
cînd eu voi fistăpînul. . 

HERMANN: Asta este și statornica mea dorinţă, prea 
cinstite stăpîne; vă mulţumesc. 

FRANZ: Adevărat, Hermann? Doreşti, într-adevăr, să 
ajung stăpîn? Vezi însă că taică-meu are în cio- 
lane măduvă de leu, iar eu nu-s decît mezinul. 

HERMANN: Eu aş dori să fiți dumneavoastră cel 
dintii născut și tatăl vostru să aibă-n oase mă- 
duvă de fetișcană ofticoasă. 

FRANZ: Ha! Cum te-ar răsplăti mîine fiul cel dintîi 
născut! Cum te-ar ridica din această pulbere ple- 
beiană, care se potrivește așa de puţin cu spi- 
ritul tău, cu noblețea ta; cum te-ar înălța spre lu- 
mină! — Se va cuveni să fii atunci înveșmâîntat 
în aur, de sus pînă jos, să fii purtat în caleașcă cu 
patru cai înhămaţi, huruind de-a lungul uliţelor! 
Fără îndoială, asta ţi se cuvine ţie! — Dar, uitam 
tocmai despre ce voiam să-ţi vorbesc. — Nu-ţi mai 
amintești de domnișoara von Edelreich? 

HERMANN: Tunete şi fulgere! Pentru ce-mi amintiţi 
asta? 

FRANZ: Fratele meu ţi-a şters-o de sub nas. 

HERMANN: O să mi-o plătească! 

FRANZ: Dinsa te-a trimis la plimbare. lar el, mi se 
pare, te-a zvîrlit de-a berbeleacul pe scări. 
HERMANN: Pentru asta aș fi în stare să-l înfund în 

adîncul iadului. 

FRANZ: Dînsul spunea de altfel... că lumea şoptește 
la ureche, în ceea ce privește... nașterea ta; mai- 
că-ta ar fi călcat strîmb, mă-nţelegi — și că tatăl 
tău nu se uita niciodată spre tine, fără să se bată 
cu pumnul în piept și să ofteze: „Dumnezeu să 
se-ndure de mine, păcătosull“ 

HERMANN (sălbatic): Fulgere, tunete și grindină! 
Opriţi-vă | 

FRANZ: Te povăţuia chiar să-ţi vinzi la mezat hrisovul de 
nobleţe și cu banii dobîndiţi, să-ţi cîrpeşti colțunii. 

HERMANN: Pe toţi dracii din iad! Îi voi scoate ochii 
cu unghiile mele. 

FRANZ: Cum? Te-ai supărat? Poţi tu să te superi pe 
dînsul? Dar îi poţi tu oare dăuna cu ceva? Ce poate 
face un guzgan împotriva unui leu? Mînia ta nu 
poate decît să-i îndulcească gustul izbînzii. Tu 
nu-i poţi face nimic; doar să scrișnești din dinţi, 
vărsîndu-ţi furia pe fărîma ta de pîine uscată. 

HERMANN (bătînd din picior): Voi da cu el de pămînt! 

FRANZ (bătîndu-l pe umăr): Ruşine, Hermann! Eşti 
doar cavaler! Nu se cuvine să rabzi asemenea 
ocară. Nu trebuie să lași să-ţi ia domnișoara de 
sub nas, nul Cu nici un preţ, Hermann! Grindină 
și vijelie! Dacă aș fi în locul tău, aș încerca tot 
ce mi-ar fi cu putinţă, totul. 

HERMANN: Așa cum mă vezi, nu voi avea liniște pînă 
ce nu-i vîr şi pe unul și pe celălalt sub pămînt. 

FRANZ: Mai puţin vijelios! — Apropie-tel — Amalia 
trebuie să fie a ta! 

HERMANN: A mea trebuie să fie, împotriva iadului! 
A mea trebuie să fie! 

FRANZ: A ta va fi precum ţi-o spun! — dată chiar 
de mîna mea. Apropie-te, -îți spun! — Poate nu 
știi; Karl este ca și dezmoștenit| 

HERMANN (apropiindu-se): De necrezut! Aud asta 
pentru întîia oară. 

FRANZ: Stai liniştit şi ascultă mai departe. Despre 
lucrul acesta îți voi vorbi altă dată mai mult. — 
Da! Așa este, precum îţi spun: de unsprezece luni 
e ca și surghiunit; de pe acum, bătrînu! e chinuit 
de remușcări, din pricina acestui pas făcut în 
grabă, căci (rîzînd) nădăjduiesc că nu l-a făcut 
din voia lui. De asemeni, Amalia noastră — îl ci- 
căleşte în fiecare zi cu mustrările și cu vaietele 

ei. Peste ct áva vreme, va pune să fie căutat prin 
toate colţurile lumii şi atunci adio și drum bun, 
Hermann, dacă-l găsește. Va trebui să-i ţii por- 
tiţa caleștii cu multă smerenie, cînd se va duce 
cu dînsa la biserică să se cunune. ) 

HERMANN: Îl voi stringe de gît înaintea altarului. 

FRANZ: Curînd, tata va trece puterea în mîinile lui, 
ca să poati trăi liniștit, retras în castelul său. — 
In clipa în care acest trufaș smintit va lua frînele 
puterii în miini, în aceeași clipă va începe să bat- 
jocorească pe toţi cei ce l-au urît și pizmuit — 
în vreme ce eu, care voiam să fac din tine un om 
de seamă —eu însumi, Hermann, voi aștepta 
încovoiat, la pragul ușii sale... 

HERMANN (cu înflăcărare): Nu, nul Dacă-i adevărat 
că mă numesc Hermann, asta nu trebuie să se 
întîmple | Cită vreme va mai licări o scînteie de 
minte în creierul ăsta, asta nu trebuie să se întîmple | 

FRANZ: Cum vei putea tu să-mpiedici aceste lucruri? 
Și de tine, bunul meu Hermann, își va bate joc 
în toate chipurile; te va scuipa în obraji, cînd te 
va întîlni pe uliţă; şi vai ţie, dacă vei clătina din 
umeri ori vei strîmba din bot. lată dar, cum stau 
planurile tale de căsătorie cu rîvnita domnişoară. 

HERMANN: Spune-mi, ce trebuie să fac? - 

FRANZ: Ascultă-mă, Hermann. Ca să vezi cîtă grijă 
de destinul tău are inima mea de prieten credin- 
cios. — Du-te — schimbă-ţi veșmintele — fă-te de 
nerecunoscut și dă de veste bătrînului c-ai sosit, 
spune-i că vii de-a dreptul din Boemia și c-ai luat 
parte, împreună cu fratele meu, la bătălia de la 
Praga, — și, că l-ai văzut dîndu-și sufletul pe 
cîmpul de luptă. 

HERMANN: Dar... voi fi oare crezut? 

FRANZ: Asta rămîne-n grija mea. lată pachetul acesta! 
Într-însul vei găsi cu prisosinţă tot ce-ţi trebuie 
pentru însărcinarea asta. Cu tot ce vei găsi aici, 
îţi va da crezare însăși îndoiala! — Acum, por-, 

neşte-n grabă. Dar pe nevăzute! Sari în curte 
prin ușiţa din dos, treci de-acolo peste zidul gră- 
dinii...! Sfîrşitul fatal — al acestei tragi-comedii 
îl lași pe seama mea! 

HERMANN: Sfîrşitul va fi: trăiască noul stăpîn, vivat 
Franciscus von Moor! 

FRANZ (mîngîindu-l pe obraz): Nu ești prost de loc! — 
"Căci, vezi tu, în chipul acesta împlinim dintr-o 
dată toate ţelurile noastre fără întîrziere. Amalia 
va pierde orice nădejde în privinţa lui Karl. Bă- 
trînul va boli mereu — învinovăţindu-se de moar- 
tea fiului său și — o clădire șubredă n-are nevoie 
de un cutremur ca să se prăvălească grămadă. Nu 
va putea supravieţui multă vreme dup-asemenea 
veste. — Eu, între timp, am rămas singurul fiu. 
Amalia lipsită de orice sprijin, devine jucăria 
voinţii mele — asta îţi poţi ușor închipui — pe 
scurt, — totul va merge după poftele noastre — 
însă tu, tu nu trebuie să-ţi iei vorba-napoi. 

HERMANN: Ce tot spuneţi? (Înveselindu-se.) Mai degra- 
bă-și schimbă glonţul drumul, întorcîndu-se în maţe- 
le puşcașului să le facă zob ! Vă puteţi bizui pe mine! 
Veţi vedea de ce sînt în stare! — Vă las cu bine! 

FRANZ (strigînd în urma lui): Tu vei culege roadele, 
iubitul meu Hermann! — (Rămas singur.) După 
ce boul a tras în șură carul plin cu grîne, trebuie 
să se mulţumească cu partea lui de fin. Ţie, ţi se 
cuvine o rîndăşiţă, nu Amalia! (Pleacă.) 


SCENA 2 


Odaia de culcare a bătrînului Moor. 
Acesta doarme într-un jilţ. Amalia. 


AMALIA  (strecurindu-se uşor):  Încetişor, încetişor! 
lată-l aţipit. (Se așază în fața fotoliului în care 
doarme bătrinul Moor.) Cît e de frumos! Ca un 

sfînt dintr-o icoani! — Nu, nu pot fi mîniată pe 
tine! Argintate plete, nu mă pot mînia pe voi! 
Dormi în pace, deşteaptă-te voios, numai eu se 
cuvine să sufăr. 

MOOR (vorbind în sis): Fiul meu! Fiul meu! Fiul meul 

AMALIA (apucîndu-i mina): Auzi! Auzi! Pe fiul său 
îl visează | 

MOOR: Tu eşti care? Tu eşti într-adevăr? Oh, de ce 
înfățișarea ta-i de plins? Nu mă privi cu atita 
mâîhnire ! Îndeajuns de plins sînt eu însumi. 

AMALIA (deşteptindu-l în grabă): Trezeşte-te, bătrîne 
drag! N-a fost decît un vis. Linişteşte-te. 

MOOR (trezit pe jumătate): N-a fost aici? Nu i-am 
strîns mîinile? Franz, uriciosule! Vrei să-l smulgi 
chiar din visele mele?| 

AMALIA: Auzi, Amalia? 

MOOR  (înpiorindu-se): Unde e? Unde? Unde mă aflu? 
Tu ești, Amalia? 

AMALIA: Cum vă simţiţi? S i a fost binefăcător? 

MOOR: Visam pe fiul meu. De ce n-am putut visa 
mai departe? Poate că buzele lui mi-ar fi dăruit 
iertarea. 

AMALIA: Îngerii nu se pot mînial — Dînsul vă 
iartă. (Luîndu-i mîna cu duioşie.) Părintele dra- 
gului meu Karl! Vă iert. 

MOOR: Nu, fiica mea! Paloarea de mort a feţei tale 
osîndește pe părinte. Sărmana fată! Am zdrobit 
bucuria tinereţii tale — nu mă blestema! 

AMALIA (sărutîndu-i mîna cu gingășie): Pe dumnea- 
voastră? 

MOOR: Cunoști portretul acesta, fiica mea? 

AMALIA: Al lui Karl!... 

MOOR: Așa arăta la șaisprezece ani, acum e altfel. 
Oh, ce furtună bîntuie-n sufletul meu! — Blin- 
deţea, preschimbată în mînie; surîsul — în deznă- 
dejde. Nu-i așa, Amalia? Nu l-ai pictat tu? De 
ziua lui, în chioşcul cu iasomie? Oh, fiica mea! 
Dragostea voastră mă umplea de fericire. 

AMALIA (tinind mereu ochii aţintiți asupra portre- 
tului): Nu! Nu! Nu e dînsul. Pe dumnezeul meu, 
nu-i Karl! Aici, aici (arătînd inima şi fruntea) 
e cu totul altfel, cu totul altfel. Culoarea searbădă 
nu izbuteşte să oglindească dumnezeiescul duh 
ce domnea în privirea sa învăpăiată. Zvîrle-l! 
E mult prea omenesc! Mizgăleală de cîrpaci. 

MOOR: Privirea asta caldă, strălucind de bunătate, 
de s-ar afla lîngă patul meu, aș birui moartea. — 
Niciodată, niciodată n-aş muri! 

AMALIA: Niciodată, niciodată n-aţi muri! Ar fi 
doar un salt; ca de la un gînd la alt gînd, mai 
frumos | Lumina acestei priviri v-ar ridica deasupra 
mormîntului. V-ar înălța deasupra stelelor. 

MOOR: Cît mi-e de greu, cît de trist mă simt! — Sînt 
pe moarte și fiul meu Karl nu-i aici! — Cobor în 
mormânt și dînsul nu plînge la marginea lui. — 
Cît de dulce te leagănă-n somnul morţii rugă- 
ciunea unui fiul! — Ca un cîntec de leagăn! 

AMALIA (cu exaltare): Da, dulce este, dumnezeiesc de 
dulce, în somnul morţii, să te legene cîntecul iubi- 
tului. Poate că în mormînt visezi mai departe. 
— Un vis nesfirșit, un vis veşnic despre Karl, 
pînă cînd răsună clopotul învierii din morți. 
(Sare, vorbind ca sub încintarea unei blinde vrăji.) 
Și din clipa aceea, în braţele lui veșnic! (Pauză. 
Se duce la clavecin şi cîntă.) 

De-a pururi, Hector, vrei să pleci spre locul, 
În care spada lui Achil, ucigătoare, 

Aduce lui Patrocle crunte jertfe? Oare 

Cu tine să mai zvîrle lancea, va avea norocul 
Copilul tău? Cinstire zeilor să-mbie 

El nu va ști, de pleci spre Hades pe vecie? 

“MOOR: Frumos cîntec fiica mea. Să mi-l cînţi în clipa 
morţii. 

AMALIA: Cu acest cîntec se desparte Andromaca de 
Hector. — Karl și cu mine l-am cîntat adeseori 
la lăută. (Cântă înainte.) 

Soţie scumpă, adă lancea, moartea grea 
Mă cleamă-n lupti, dănțuind sălbatic. 
Sînt sprijin Troiei, brat îndemînatic, 
Mîntuitor al ţării. Dacă voi cădea, 
De zei 'i-Astianax vegheat. Mor eu — 
Dar ne vom revedea în Elizeu! 

( Daniel.) 

DANIEL: Un om așteaptă afară. Roagă să fie primit. 
pentru a vă aduce vești de seamă. 

MOOR: Pentru mine numai un lucru e de seamă, pe 
lumea aceasta. Tu știi care, Amalia! — E vreun 
năpăstuit, care cere ajutor? Să nu plece suspinînd 
de aici. 

AMALIA: Dacă-i un cerşetor, poftește-l numaidecit. 


(Daniel pleacă.) 


MOOR: Amalia! Amalia! Cruţă-mă! 

AMALIA. (cîntînd mai departe): 
Nicicînd în zvon de arme, nu te-oi mai ghici, 
nsingurată, spada ta va zace mută; 
Viteaza spiţă-a lui Priam, apusă, decăzută — 
lar tu, spre veșnica-noptare vei porni, 
Spre-acel amar deșert, Cocitul 1 unde plinge 
Și dragostea-ntr-al uitării val se frîngel 
Aleanul, gîndul, dorurile sale, 
În negrul Lethe pot să se cufunde, 
Iubirea mea nicicînd | 
Auzi barbarul iureș, ce turbat pătrunde, 
Spre ziduri! Spada mi-o încinge, fără jale, 
lubirea mea, în Lethe, n-o pieri, nicicînd! 


(Franz, Hermann travestit, Daniel.) 


FRANZ: Acesta-i omul. Spune că aduce vești îngro- 
zitoare. Sînteţi în stare să le auziţi? 

MOOR: Numai una-i îngrozitoare. Apropie-te, prietene, 
şi nu mă cruța! Daţi-i o cupă de vin. 


1 În mitologia greacă, fluviu în infern (n. r.), 

HERMANN (cu glasul prefăcut):  Milostive stăpînel 
Nu faceţi răspunzător pe un om sărman, care, 
împotriva voinţei lui, vă sfărimă inima. Sînt 
străin pe meleagurile acestea, însă pe dumnea- 
voastră vă cunosc foarte bine, sînteţi tatăl lui 
Karl Moor. 

MOOR: De unde știi tu asta? 

HERMANN: L-am cunoscut pe fiul dumneavoastră. 

AMALIA (tremurînd): Trăieşte? Trăieşte? Îl cunoşti? 
Unde se află acum? Unde, unde? (Vrea să pornească 
în goană afară.) 

MOOR: Ştii ceva despre fiul meu? 

HERMANN: A fost student la Lipsca. De-acolo a 
plecat mai departe, cutreierînd lumea, nu știu 
cîtă vreme. A străbătut în lung și-n lat Germania, 
cu capul gol, desculț — precum îmi spunea — cer- 
șindu-și pîinea pe la uşile oamenilor. Acum cinci 
luni izbucni iarăși urgia războiului, între Prusia 
și Austria. Cum nu mai avea nimic de nădăjduit 
pe lumea aceasta, răsunetul izbînzilor lui Frie- 
drich t îl atraseră către Boemia. Îngăduiţi-mi, 
spuse dînsul, marelui Schwerin ?, să mor de moar- 
tea vitejilor — căci nu mai am tată! 

MOOR: Nu mă privi așa, Amalia! 

HERMANN: | s-a dat un steag. Zborul izbînzilor pru- 
siene îl purta pe aripile lui. Am dormit împreună 
sub același cort. Mi-a vorbit mult de bătrînul 
său tată și de vremurile bune ale trecutului și 
de nădejdile lui nimicite, — cum ne podideau 
lacrimile |... 

MOOR (îngropîndu-și capul în perne ): Taci, taci! 

~ HERMANN: Opt zile mai tîrziu, avu loc crîncena 
bătălie de la Praga. Trebuie să vă spun că fiul 
dumneavoastră s-a luptat ca un vajnic războinic. 


1 Se referă la Friedrich al II-lea regele Prusiei (1712-1786) (n. r.). 
2 General prusac, din vremea lui Friedrich al II-lea (n. r.). 

A făcut minuni în fața întregii armate. Cinci 
regimente fuă schimbate în preajma lui, dînsul 
neclintit! Gloanţele ucigătoare loveau la dreapta 
și la stinga; fiul dumneavoastră, neclintit! Un 
glonte îi zdrobi mîna dreaptă, fiul dumneavoastră 
luă steagul cu cea stîngă, neclintit. 

AMALIA (ca prăjită ): Hector! Hector! Auziţi| Neclintit| 

HERMANN: L-am găsit în seara bătăliei, doborît 
sub şuierul gloanţelor; cu stînga oprea sîngele 
şiroaie; dreapta, îngropată în pămînt. Frate! 
— strigă el către mine — se șoptește printre rînduri 
că generalul a căzut acum un ceas. A căzut — îi 
spusei — dar tu? Atunci — strigă el — slobozin- 
du-și mina stîngă, cine-i oștean viteaz, meargă 
pe urmele generalului său, ca mine! — peste 
cîteva clipe, sufletul lui neasemuit zbura către 
eroul slăvit de dînsul. 

FRANZ (năpustindu-se sălbatic către Hermann): Moartea 
să  pecetluiască limba ta blestemată! Ai venit 
aci să dai tatălui meu lovitura de moarte? — Tată! 
Amalia! Tată! 

HERMANN: A fost ultima voinţă a camaradului meu, 
care-și dădea sufletul. „la această spadă“, horcăi 
dînsul, „o vei da bătrînului meu tată — sîngele 
fiului său e încleiat pe dînsa; e răzbunat, se poate 
desfăta | Spune-i că blestemul său m-a prăvălit — 
în luptă, în moarte! M-a copleșit de deznădejde.“ 
Ultimul său suspin a fost: „Amalia!“ 

AMALIA (ca smulsă din somnul morţii): Ultimul său 
suspin — Amalia! 

MOOR (urlînd îngrozitor şi smulgindu-și părul): Bleste- 
mul meu l-a prăvălit în moarte! Deznădejdea l-a 
copleșit! 

FRANZ (străbătind, camera încoace şi-ncolo, ca un ne- 
bun): Vai, ce-ai făcut, tată? Fratele meu, dragul 
meu Karl! 

HERMANN: lată spada! Și iată, de asemeni, un por- 
tret, pe care l-a scos de la pieptul lui în aceeași 

clipă. Seamănă leit cu dormnişoara. „Să-l dai 
fratelui meu Franz“, mi-a spus dînsul — nu ştiu 
ce-a vrut să spună. 

FRANZ (ca și cînd s-ar mira): Mie? Portretul Amaliei? 
Mie, Karl, pe Amalia? Mie? 

AMALIA (năpustindu-se  năprasnică asupra lui Her- 
mann): Te-a cumpărat! Te-a mituit! Înşelătorule ! 
(Il zgilţite aprig.) 

HERMANN: Nicidecum, prea cinstită domnişoară! Pri- 
viţi și dumneavoastră, nu-i portretul vostru? — 
Dat, poate, chiar de dumneavoastră. 

FRANZ: Doamne! Amalia, e al tău! Într-adevăr, e al 
tău! : 

"AMALIA (dîndu-i portretul îndărăt): Al meu! Oh, 
ceruri! 

MOOR (ţipînd şi zgîriindu-şi fața): Vai, vai! Bleste- 
mul meu l-a prăvălit în moarte! L-a copleșit de 
deznădejde ! 

FRANZ: La mine s-a gîndit în ceasul cel greu, în ulti- 
mul ceas al despărțirii! La mine. Suflet dumne- 
zeiesc — cînd flamura întunecată a morții fîlffia 
încă deasupra-i — la mine s-a gîndit. 

MOOR (tot mai gîngav): Blestemul meu l-a prăvălit 
în moarte, l-a copleșit de deznădejde!... 

HERMANN: Ce jale! Nu mai pot răbda. Rămîneţi cu 
bine, bătrîne domn! (Încet, către Franz.) De ce-aţi 
făcut aceasta, tinere stăpîn? (Pleacă repede.) 

AMALIA (sărind după el): Stai, stai! Care au fost ulti- 
mele sale cuvinte? 

HERMANN (strigînd din mers, spre dinsa): Ultimul său 
suspin a fost Amalia. ( ese.) 

AMALIA: Ultimul său suspin a fost Amalia! Nu, nu-i 
un înșelător! E-adevărat — adevărat. A murit! 
— A murit! (Se clatină într-o parte şi alta, pînă 


ce cade.) A murit! — Karl a murit... 
FRANZ: Ce văd? Ce-i scris pe spadă? Cu sînge e scris: 
Amalia! 


AMALIA: De dînsul?! 

FRANZ: Văd oare bine, ori visez? Priveşte: e scris 
cu sînge! Franz, nu părăst pe draga mea Amalia! 
Ia te uită, iate uită și pe cealaltă parte: Amalia! 
Atotputernica moarte a sfărimat jurămîntul tău! 
— Nu vezi, nu vezi? E seris c-o mînă care înţepe- 
nea; cu sîngele cald al inimii sale, e scris în pra- 
gul sfintei veşnicii! Sufletul său, înainte de 
a-și lua zborul, a împletit soarta lui Franz, cu 
a Amaliei. 

AMALIA: Sfinte dumnezeule| E scris de dînsul! Nu 
m-a iubit niciodată! (Pleacă-n grabă.) 

FRANZ (bătind din. picior): Afurisit lucrul Îndărăt- 
nica asta zădărniceşte măiastra mea uneltire. 
MOOR: Vai, vai! Nu mă părăsi, fiica mea! — Franz; 

Franz! “Înapoiază- -mi fiul! 

FRANZ: Cine l-a blestemat? Cine și-a prăvălit fiul 
în luptă, în moarte și-n deznădejde? A fost un în- 
ger, un giuvaer al cerurilor! Blestemaţi fie călăii 
săi! Blestem, blestem asupra capului tău!... 

MOOR. (lovindu-și pieptul și fruntea cu pumnii): A 
fost un înger, un giuvaer al cerurilor! Blestem, 
blestem, blestem asupra capului meu! Sînt tatăl 
care și-a ucis pe fiul său cel dintîi. M-a iubit pînă 
în clipa morţii! Pentru a mă răzbuna, s-a năpus- 
tit în luptă, în moarte... (Zbuciumîndu-se sălba- 
tic.) Fiară! Fiară! 

FRANZ: A  răposat! Bocetele nu mai folosesc la 
nimic —e prea tîrziu! (hRizînd batjocoritor.) E 
mai ușor să ucizi decît să înviezi pe cineva. Din 
mormâînt, nu-l mai poţi trage îndărăt niciodată. 

MOOR: Niciodată, niciodată, niciodată nu-l mai pot 
trage din mormînt. Pierdut! — L-am pierdut! 
Pentru veșnicie! — Tu mi-ai smuls din inimă 
blestemul! — flecărelile tale! — tu — tu — dă-mi 
îndărăt fiul! 

FRANZ: Nu mă-ntărîta! Am să te părăsesc nE patul 


morții! 

` MOOR: Fiară! Fiară! Dă-mi îndărăt fiul! (Sare din 
Jilj, rînd să apuce pe Franz de beregată, acesta îl 
îm brîncește. ) 

FRANZ: Ciolane neputincioase! Mai cutezaţi?! Nimi- 
cească-vă deznădejdea. (Pleacă.) 

MOOR: Fii blestemat de mii de ori! Din braţele mele 
mi-ai furat fiul! (Se zbate în jilţ, cuprins de dez- 
nădejde.) Vai! Deznădăjduit — mort încă nu! — 
Au fugit, m-au părăsit în pragul morţii — îngerii 
cei buni fug de mine, cu toţii se îndepărtează de: 
ucigașul cărunt ca neaua — vai, vai! nimeni 
nu-mi va sprijini capul, nimeni nu va da dez- 
legare sufletului meu. Nici fiii, nici fiica, nici 
prietenii! — Oameni — dar nu vrea nici unul?’ 
Singur — părăsit! — Vai, vai! Deznădăjduit, dar 
mort încă nu! 


(Amalia cu ochii plinşi.) 


MOOR: Amalia! Eşti trimisă de ceruri! Vii să dai dez- 
legare sufletului meu! 

AMALIA (cu glasul blînd):. Aţi pierdut un fiu mi- 
nunat! 

MOOR: L-am ucis, vrei să spui. Pășesc ’°naintea jude- 

tului dumnezeiesc, să răspund de fapta săvîrșită. 

AMALIA: Nu, bătrîne vrednic de plins! Dumnezeiescul 
părinte l-a luat cu dînsul. Am fi fost prea feri- 
ciți pe această lume, — sus, deasupra astrelor 
— ne vom revedea. 

MOOR: Revedere! Revedere! Ce . sabie-mi va stră- 
punge inima cînd voi regăsi ființa sfîntă printre 
sfinți! — În lumea de apoi, eu voi fi pătruns de 
fiorii iadului. — În pragul nesfîrşitului, mă va 
zdrobi amintirea faptei; mi-am ucis fiul! 

AMALIA: Oh, zîmbetul lui va şterge cumplita amin- 
tire! Înseninați- -vă, părinte drag! Cum să nu fiu 
voioasă? Acei care-n ceruri ascultă n-au auzit 
oare numele Amalia, cîntat de dînsul cu harpa 
heruvimilor? Nu-l murmură oare acum cei ce 

veghează acolo în ceruri? Ultimul lui suspin, a fost: 
Amalia! Nu? Întîiul său iures de bucurie nu va 
fi oare tot — Amalia? 

MOOR: Cerească mingîiere îmi dăruiesc buzele tale! 
Zîmbetul lui, spui apoi tu, mă va ierta? Rămii 
lîngă mine, iubita dragului meu Karl, în clipa 
morții. 

AMALIA: În clipa morții, veți zbura în brațele sale. 
Într-adevăr, sînteți de pizmuit. De ce nu sînt 
oasele mele putrede? De ce nu sînt șuviţele mele 
cărunte? Puterea tinereții e de plins! Fii bine- 
cuvîntată bătrineţe șubredă! Eşti aproape de cer 
și — de dragul meu Karl! 


(Soseşte Franz.) 


MOOR: Apropie-te, fiul meu! lartă-mă, dacă adineauri 
am fost prea aspru cu tine! Eu îţi iert ţie totul! 
În pace, doresc să-mi dau sufletul. 

FRANZ: V-aţi jeluit oare îndeajuns fiul? Precît văd, 
n-aveţi decît unul. 

MOOR: lacov avut-a doisprezece feciori, dar pentru 
Iosif vărsat-a lacrimi de sînge. 

FRANZ: Hm! 

MOOR: Fiica mea, mergi şi adu-mi biblia. Citeşte-mi 
istoria lui Iacov și a lui Iosif. M-a mișcat întot- 
deauna — chiar atunci cînd încă nu eram lacov. 

AMALIA (răsfoind biblia): Ce anume să citesc? 

MOOR: Citește-mi jelania părăsitului Iacov, cînd nu 
l-a mai găsit pe Iosif printre copiii săi. — Cînd 
zadarnic l-a așteptat împresurat de cei unspre- 
zece. — Și cîntecul său de jale, cînd a aflat că 
Iosif i-a fost răpit pentru vecie! 

AMALIA (citind): „Luară dînşii atunci veșmîntul lui 
Iosif și tăind un ied, cutundară veșmîntul în sîn- 
gele acestuia și trimiseră tatălui veșmîntul nă- 
clăit de sînge și spuseră apoi: l-am găsit, — este 
oare, da sau ba, veşmîntul fiului tău? (Franz 
pleacă brusc.) Dînsul recunoscu veșmîntul și grăi: 

Este veșmîntul fiului meu. O fiară l-a sfişiat. A 
fost nimicit de-o fiară sălbatică.“ 

MOOR (căzut pe pernele jilțului): O fiară l-a sfișiat 
pe losif! 

AMALIA (citind mai departe): „Și Iacov își smulse 
veșmintele, puse un sac în jurul coapselor sale și 
plînse amarnic pe feciorul său, vreme îndelun- 
gată. Și cînd feciorii și fiicele lui cercară să-l mîn- 
gîie, el nu se lăsă mîngîiat, ci grăi: Plingînd, co- 
borî-voi în fundul pămîntului.“ 

MOOR: Încetează, încetează! Mă simt foarte rău! 

AMALIA (sare, lăsînd să-i cadă cartea): Ceruri, aju- 
taţi-mi! Ce este? 

MOOR: Moartea! — Sosește, moartea! — întunericul — 
plutește — înaintea ochilor mei. — Te rog — chea- 
mă preotul să-mi dea sfînta împărtășanie. — Unde 
e fiul meu Franz? 

AMALIA: A fugit! Dumnezeule, îndură-te de noi! 

MOOR: A fugit! — A fugit de lîngă patul de moarte? 
— lată tot-tot — doi feciori — atitea nădejdi. Tu 
mi i-ai dat — tu mi i-ai luat — fie numele tău!... 

AMALIA (cu un țipăt brusc): A murit! Tot! Totul 
moare! (Pleacă, cuprinsă de deznădejde.) 


(Franz țopăind de bucurie.) 


FRANZ: A murit! A strigat c-a murit! Acum sînt eu 
stăpînul! În tot castelul — larmă: a murit! — 
dar dacă-i adormit numai? — Desigur, desigur! 
după un asemenea somn, nu vei mai auzi în vecii 

„vecilor bună dimineaţa! Somnul și moartea sînt 
doară fraţi gemeni. Haide, să le schimbăm nu- 
mele! — Somn bine venit, îmbietor! te voi numi 
moarte! (Ji închide pleoapele.) Cine va cuteza să 
mă tragă la răspundere? Sau să-mi spună-n obraz: 
ești un ticălos! La o parte povara acestei măști 
de gingășie și virtute. Acum, Franz trebuie să fie 
văzut în toată goliciunea lui! Să-nspăimînte! 
Tatăl meu își îndulcea poruncile, preschimbîn- 

du-şi domeniul într-un cuib de familie. Ședea la 
poartă, zimbind drăgăstos, numindu-i fraţi, copii! 
Sprîncenele mele încruntate vor atîrna deasupra 
voastră ca nouriă de furtună, numele meu despo- 
tic va pluti asupra acestor munţi, precum o cometă 
amenințătoare; fruntea mea va vesti numai vre- 
mea rea. Dînsul mingiia și alinta grumajii, ce cu 
cerbicie i se împotriveau, Mingiierea și alintarea 
— nu-s făcute pentru mine. Cu colții pintenilor 
vă voi sfişia carnea. Voi biciui fără cruţare! — 
Pe pămînturile mele cîţiva cartofi și un strop de 
bere — vor însemna ospăț de zile mari. Atît de 
departe voi merge! Şi vai -de acela ce va păşi 
înainte-mi cu obraji împliniţi și rumeni! Sear- 
băda mizerie — spaima, sclavia: iată priveliştile 
mele îndrăgite! lată livreaua în care vreau să 
vă-mbrac. ( Iese.) 


SCENA 3 


În codrii Boemiei. 


Spiegelberg, Razmann, ceata de tilhari. 


RAZMANN: Tu aici? Tu, cu adevărat? Fă-te-ncoa” să 
te strîng la piept, să te fac terci, frățioare Moritz! 
Inimioară scumpă! Bun venit în codrii Boemiei! 
Ai crescut, cogeamite omu! Pe-o mie de esca- 
droane, fir-ai tu să fii! Strîngi recruții cu gră- 
mada, halal de tine! 

SPIEGELBERG: Ei frate, ei, ei? Coșcogea namila, nu 
glumă! De necrezut — binecuvîntarea domnului e 
cu mine! Știi că eram un biet pîrlit, înfometat; 
n-aveam decît toiagul acesta, cînd am trecut Ior- 
danul. Acum sîntem șaptezeci şi opt; mai ales, 
tejghetari faliţi, dascăli şi conţopişti din provin- 
ciile suabe, zvîrliţi afară din slujbă; ian priveşte 
colea, frate, nişte acadele de băieţi! Așa, să știi 

tul care își șterpelesc unul altuia și bumbii de la 
nădragi şi se simi grozav de bine dacă au flinta 
încărcată cu dînșii! — Belşug cît vrei și faimă — 
patruzeci de poşte, jur împrejur, să nu-ţi vie să 
crezi. Nici o gazetă fără un articolaș despre Spie- 
gelberg cel șmecher; de aia m-am abonat la toate! 
M-au înfățișat din cap pînă-n picioare; îţi pare că 
mă și vezi; ba nici nasturii de la haină nu i-au 
uitat! Dar îi due cu zăhărelul, de ţi-e mai mare 
mila. Deunăzi, nimerii într-o tipografie și le spu- 
sei că l-am văzut pe Spiegelberg; și am dictat unui 
conţopist de acolo chipul leit al unui medic de 
limbrici, da'ştii, punct cu punct. Povestea s-a 
răspîndit, medicul nostru fu prins, interogat, cu 
sula-n coastă... și poftim, de frică și de prostie, 
mărturisește, lua-m-ar dracu, că dinsul este Spie- . 
gelberg! — Tunete și trăsnete! Cît pe ce să fac 
chiar eu un salt pînă la judecătorie, pentru ca diha- 
nia să nu-mi pocească faima! — Trei luni după 
asta, iată-l spînzurat. Trebuii să-mi îndes în nas 
o strașnică porţie de tabac, cînd trecui pe lîngă 
spînzurătoare și-l văzui pe așa-zisul Spiegelberg 
proţăpindu-se sus, fălos, în înalta slavă! — și, în 
vreme ce Spiegelberg atîrna sus — Spiegelberg iese 
binișor din bucluc și împodobește justiția super- 
înţeleaptă, pe la spate, cu niște urechi de măgar 
să te prăpădești de mila ei. 

RAZMANN (rîzînd): Aşadar, tot ăla ai rămas! 

SPIEGELBERG: Rămas, rămas, trup și suflet! Nătă- 
răule! Să-ţi povestesc o şotie, săvîrşită de curînd, 
în mănăstirea sfintei Cecilia. Călătoream în amurg 
și dau de mănăstire — toată ziua nu trăsesem un 
singur cartuș. — Ştii că urăsc de moarte diem per- 
didit — trebuia dar s- ajungă noaptea faimoasă prin- 
tr-o năzbiîtie, chiar dacă ar fi plesnit Sarsailă 
însuși! Stăturăm liniștiți pîn’ s-a-nnoptat de-a 


1 Am pierdut o zi (În limba latină în original) (n. r.). 


119 


binelea. Nu semai auzea un loșnet. Toate luminile 
stinse una după alta. Ne-am gîndit atunci: măi- 
cuţele sînt de mult în aşternuturi. lau cu mine pe 
Grimm, pun pe ceilalți să ne aștepte înaintea 
porţii, pînă cind vor auzi iluierătura mea, înștac 
pe paznicul mănăstirii, îi iau cheile, mă strecor 
înăuntru, unde dormeau slujnicile, le suflu binişor 
hainele și șterge-o la poartă cu maldărul de boarfe. 
Pornim mai departe, din chilie în chilie, luînd, 
rînd pe rînd, rochiile călugăriţelor și în cele din 
urmă și pe alestareţei. — Fluier și flăcăii de-afară 
se pornesc pe un tămbălău îndrăcit, ca în ziua 
judecății de apoi. Năpustindu-se, tropăind din 
copite, prin chiliile măicuţelor — ha, ha, ha! Să 
fi văzut hăituială, cum bietele pisicuţe bîjbîiau 
prin beznă după rochii și cum se văicăreau de mai 
mare jalea ca şi cum împieliţatul însuși ar fi pus 
gheara pe ele; cum se înveleau înspăimâîntate în 
cerșafuri sau se ghemuiau în dosul sobei ca mîţele. 
Altele, înnebunite de groază, făcură pe ele, într-așa 
hal de puteai să-nveţi să-noţi! — Și zbierete și 
tînguieli. — Și în sfîrșit, hoarca bătrînă, stareţa 
în OTAR Evei — dinaintea păcatului, —- ştii, 
frate, pe globul ăsta pămiîntesc, nimic nu mă 
scîrbeşte mai tare decît păianjenii și muierile 
bătrîne | Acum închipuieşte-ţi putoarea asta zbîr- 
cită, păroasă, de culoarea cafelii arse, țopăind 
înaintea mea și cerîndu-și îndurare — în numele 
curăţiei ei feciorelnice! — La naiba, pe toţi dracii! 
Tocmai îmi potriveam cotul pentru a-i îndesa 
puţinii dinţi cîţi mai avea, tocmai în măruntaie, 
pe scurt! ori dă argintăria și odoarele mănăstirii 
și — toţi bănuţii noi-nouţi, ori... flăcăii mei mă 
şi pricepuseră... ți spun, am scos frumușel din 
mănăstire mai bine de o mie de taleri! Pe deasupra 
și hazul! Iar flăcăii au lăsat în urmă amintiri să 
aibă măicuţele ce tîri cu ele nouă luni! 

RAZMANN (bătînd din, picior): Cum n-am fost şi eu 
de faţă, lovi-m-ar trăsnetul. 

SPIEGELBERG: Ei vezi?! Spune, nu-i asta viață? Pe 
deasupra toţi sîntem voioși și puternici; și ceata 
neștirbită, ba chiar crește zi de zi, ca un pîntec 
de popă. Nu știu, zău, atrag toate lepădăturile de 
pe faţa pămîntului, de parcă am ceva magnetic 
în mine! 

RAZMANN: Strașnic magnet, de! Dar aș vrea să ştiu, 
la dracu, ce vrăjitorii învîrtești? 

SPIEGELBERG: Vrăjitorii? Nu-i nevoie de nici o vră- 
jitorie — trebuie numai glagorie. O oarecare jude- 
cată practică ce, firește, nu se găsește pe toate 
drumurile — pentru că, vezi tu, eu sînt gata să 
spun oricînd: un om cumsecade poţi scoate din 
orice aluat: dar pentru un pungaș, trebuie scaun 
la cap! — Mai trebuie, de altfel, oarecare geniu 
naţional, propriu; un oarecare, aș spune, climat 
pungășesc; și te-aș sfătui să te duci în ţinutul 
Grizon: acolo-i, astăzi, Atena pungașilor. 

RAZMANN: Frate, precît știu eu, Italia este faimoasă. 

SPIEGELBERG: Da, da, fiecăruia dreptul lui. Italia 
are și ea bărbaţii ei — și dacă Germania merge 
pe drumul apucat — și mai votează și scoaterea 
scripturii, şi din Germania ar putea să iasă ceva 
bun cu vremea; mai cu seamă că, trebuie să-ţi 
spun, clima nu înseamnă totuși mare lucru; geniu 
străbate, lăsînd la o parte — frate — mărul pădu- 
reţ, care, știi prea bine, nici în grădina raiului 
n-o să se preschimbe în ananas. — Dar să mergem 
mai departe, unde am rămas? 

RAZMANN: La dibăciile meșteşugului. 

SPIEGELBERG: Da, la dibăciile meșteșugului! Întîiul 
lucru, cînd ajungi într-un oraș, te interesezi pe la 
vătafii cerșetorilor, paznicii orașului, pe la poli- 
țişti care sînt mușteriii lor cei mai de nădejde; 
cine-i cinstește mai des! — Eil Pe ăștia-i cauţi 
și tul Mai departe, te cuibărești prin cafenele, 

prin bordele, prin circiumi! pîndești, iscodești cine’ 
zbiară mai tare împotriva scumpetei, împotriva 
cametei, împotriva... îmbunătăţirii pazei poliție- 
neşti, cine ocirăște mai tare guvernul sau se înflă- 
cărează împotriva înregistrării... fizionomtilor și 
celelalte de felul ăsta! Ei, atunci ai nimerit unde 
trebuie! Frate! Cinstea se clatină ca o măsea gău- 
noasă, nu mai trebuie decît cleştele! — sau mai 
scurt şi mai bine: zvirli pe uliţă o pungă, te- 
ascunzi, și bagi de seamă cine o ridică. O clipă 
după aceea, alergi după el, întrebi în gura mare 
— dar așa în treacăt: nu cumva à găsit domnul o 
pungă cu bani? Dacă zice „da“, atunci te-a pocnit 
Sarsailă, dacă tăgăduieşte, așa „iertaţi — vă rog 
— nu-mi amintesc... îmi pare răul“... (Sare în 
sus.) Frate! Izbîndă, frate! Stinge felinarul, 1s- 
cusite Diogene! Ţi-ai găsit omul! 

RAZMANN: Experienţa ta pare lără greș. 

SPIEGELBERG: Dumnezeule! Ca și cînd m-aș fi putut 
vreodată îndoi de asta. — Acum peștişorul, iată-l 
prins în undiţă; dar trebuie să umbli cu multă 
iscusinţă, să-l poţi trage sus! — Vezi tu, fiul 
meu, cum făceam eu: după ce dibăceam pîrtia, 
mă aninam ca un scai de candidat; trăgeam la 
măsea împreună — dragoste, nevoie mare, — și, 
nota-bene — tu plăteşti de la început pînă la 
sfîrșit! Fireşte, costă bănet, nu glumă, dar nu te 
uiţi la asta. Mai departe, îl duci în tripouri, în 
mijlocul lepădăturilor, îl amesteci în scandaluri, 
în bătăi, pînă ce pierde, fără urmă, vlagă, bani, 
conștiință și renume — pentru că, incidental fie 
zis, n-ai făcut nimic dacă nu-i strici și trupul și 
sufletul. — Crede-mă, frate dragă! În bogata mea 
experiență, am făcut-o de vreo cincizeci de ori; 
dacă-l scoţi pe omul cinstit din ţiţini, talpa ia- 
dului poate pune ghearele pe dînsul. — Hopul 
este ușor pe urmă! — Ușor, da, așa de ușor pre- 

cum saltul de la... tirfă la călugăriţă. — Ascultă! 
Ce pocnitură a fost asta? 

RAZMANN: A tunat. — Mai departe! 

SPIEGELBERG: Altă cale mai scurtă şi mai bună — 
e asta; îi jefuieşti omului tot ce. are în casă și în 
jurul casei — pînă cînd îl lași doar cu cămașa 
pe dînsul; atunci vine chiar el la tine. — Frate, 
nu vinde grădinarului castraveți, mai bine în- 
treabă pe ăla de colo, arămiul! Îndrăcită treabă! 
Ăsta mi-a căzut în laţ straşnic. — l-am întins 
patruzeci de ducați, pe care-i va căpăta, dacă-mi 
aduce modelul în ceară al cheilor stăpînului lui. 
Închipuieşte-ţi, dihania asta neroadă mi le aduce, 
lua-m-ar dracu— și vrea banii. „Musiu — spun 
eu — știi dumneata că mă duc cu cheile astea 
de-a dreptul la poliţie, așa că, numaidecît vei fi 
găzduit sus, pe înălțimea spînzurătorii?“ — Mii 
de draci! Să-l fi văzut ce ochi holba și cum dîr- 
dîia ca un cotoi plouat. — „Pentru numele lui 
dumnezeu, fiţi înţelegător, domnule, eu voiam... 
voiam... “ — „Ce voiai? Vrei să lași totul baltă și 
să mergi cu mine unde-a-nţărcat dracu copilu?“ — 
„Oh, din tot sufletul, cu mare bucurie“ — ha, ha, 
— ştrengarule, — ca să prinzi șoareci, trebuie ni- 
țică slănină. — Ei, tu nu rîzi de el, Razmann? 
Ha — ha! 

RAZMANN: Da, da nu tăgăduiesc. Lecţia asta trebuie 
să mi-o scriu cu litere de aur pe scăfirlie. Îşi cu- 
noaște dracul oamenii, dacă te-a făcut samsarul 
lui. 

SPIEGELBERG: Aşa-i, frate? Și socot că dacă-i plă- 
tese camătă îndoit, îmi dă pe urmă drumul. — 
Orice editor dă colectorului său, din zece exem- 
plare, unul fără plată; nu se poate, ca dracul să 
se poarte mai cămătăreşte! — Razmann, îmi mi- 
roase-a praf de pușcă! 

RAZMANN: Ehei, la naiba! Eu am simţit-o de mult. 
— Bagă de seamă, se întîmplă ceva în apropiere! 

- Da, da, cum ti-am spus, Moritz, Karl Moor te 
va primi bucuros și pe tine și pe recruţii tăi. A 
strîns și el flăcăi de ispravă. 

SPIEGELBERG: Dar ai mei! Ai mei! He-hei! 

RAZMANN: O fi! Cred că au lăbuţe strașnice, — îţi 
spun însă că faima căpeteniei noastre a ispitit 
și oameni cumsecade. 

SPIEGELBERG: Asta nu i- aş dori-o! 

RAZMANN: S-avem pardon! Lasă gluma! Și nu le e 
ruşine să-i stea la poruncă; el nu ucide de dragul 
furtișagului, ca noi. — De bani nici nu se sinchi- 
sește, chiar cînd îi poate avea din belșug, și chiar 
a treia parte din pradă, care i se cuvine de drept, 
o dăruieşte orfanilor şi tinerilor sărmani, harnici 
la învăţătură. Da cînd e vorba să stoarcă vreun 
boiernaș care jupoaie ţăranii ca pe vite, sau să 
scoată la mezat pe vreun netrebnic cu găetane 
aurite, care măsluieşte legile și mituiește drep- 
tatea, ori vreun alt domnișor de aceeași teapă — 
drace| atunci să-l vezi cum devine el cel adevă- 
rat —se năpustește ca un diavol, de parcă ar 
avea într-însul o mie de furii dezlănţuite!... 

SPIEGELBERG: Hm! Hm! | 

RAZMANN: Mai deunăzi, aflarăm într-o cîrciumă că 
un conte de Regensburg, foarte bogat, care într-un 
proces, prin șiretlicul avocatului său, izbutise 
să pună mîna pe un milion, va trece prin apro- 
piere. Karl Moor tocmai ședea la masă și juca 
table, — „Cîţi sînt, ai noştri? — mă întreabă dîn- 
sul, sărind de la masă; vedeam cum își muşca 
buza de jos, lucru pe care nu-l face decit cînd e 
foarte mînios. — „Doar cinci!“ spusei eu. — „E 
de ajuns!“ — grăi dînsul. Zvirli hangiţei banii pe 
masă, lăsînd neatins vinul poruncit — și porni- 
răm la drum. Toată vremea n-a rostit o vorbă. 
Mergea de o parte, singur, și numai din cînd în 
cînd întreba dacă noi n-am prins de veste ceva. 
Ne porunci chiar să lipim urechile de pămînt. În 

sfîrşit, contele trecu pe acolo cu caleaşca încăr- 
cată, doldora. Avocatul era și el. Înainte un călă- 
reţ, de o parte și de alta doi slujitori — să fi văzut 
cum se repezi omul nostru la caleașcă, cu două 
pistoale în miîini și cu ce glas strigă: „Stai!“ Vizi- 
tiul nu voi să oprească; zbură de pe capră; con- 
tele trase din trăsură un foc în aer, călăreţii o 
şterseseră. — „Dă banii, jivină!“ — strigă el cu 
voce tunătoare. Contele se ghemui ca o vită înjun- 
ghiată. — „Şi tu eşti netrebnicul care a făcut din 
justiţie cea mai josnică tîrfă?“ Avocatul tremura 
de-i clănțăneau dinţii — pumnalul i se înţepeni 
în pîntec, ca un arac în vie. — „Ce mă privea pe 
mine am săvîrşit!“ — strigă el mîndru către noi, 
depărtîndu-se. Jaful este treaba voastră — și se 
făcu nevăzut în codru. 

SPIEGELBERG: Hm, hm! Frate, ce-ţi povestii adi- 
neauri rămîne-ntre noi; dînsul nu trebuie să afle 
nimic. Ne-am înţeles? 

RAZMANN: Sigur, sigur, înţeles! 

SPIEGELBERG: Îl cunoşti doar. Are năbădăile lui, 
mă-nţelegi | 

RAZMANN: Înţeleg, înţeleg! 


(Schwarz, venind în fuga mare.) 


RAZMANN: Cine-i? Ce este? Sint mușterii în pădure? 

SCHWARZ: Repede, repede! Unde-s ceilalţi? — Mii de 
diavoli! — Staţi la taifas! Nu știți... nu știți 
oare nimic? Roller... 

RAZMANN: Ei, ce-i? Ce este? 

SCHWARZ: Pe Roller l-au spînzurat — și pe încă alţi 
patru. 

RAZMANN: Roller? Ei, drăcia dracului! Cînd? De unde 
știi? 

SCHWARZ: De peste trei săptămîni era prins, și noi 
nu știam nimic; de trei ori l-au judecat — și noi 
n-am aflat nimic; au încercat să scoată de la dîn- 
sul, prin schingiuiri, unde-i căpetenia noastră. — 

Flăcăul nostru dicz n-a suflat o vorbă — ieri a fost 
osîndii; și azi dimineaţa, a fost trimis cu dili- 
genia expresă în iad. 

RAZMANN: Blestemată treabă! Moor știe? 

SCHWARZ: A aflat de icri. Spumegă ca un mistreţ. 
Ştii cît tinea la Roller. Și acum, pe deasupra, 
schingiuirea — frînghia și scările — cărate lîngă 
turn degeaba! Chiar dînsul s-a strecurat în su- 
tană de călugăr, cerîndu-i să plece în locul lui; 
— Roller, îndărătnic, nici n-a vrut s-audă. Atunci 
Karl a făcut un jurămâînt, care ne-a îngheţat de 
groază: îi va aprinde o faclă de-nmormâîntare, 
cum nici unui rege vreodată nu i-a strălucit, o să 
le pirjolească șezutul. Tare mi-e teamă de oral 
Moor are de mult pică pe el din pricina habotniciei 
lui netrebnice; şi tu știi, cînd spune dînsul: „O 
voi face!“ lucru-i ca și făcut! ca și cum noi l-am 
fi făcut! 

RAZMANN: Desigur! Doar îl cunosc! Dacă și-ar da 
diavolului cuvîntul că va coborî în iad, n-ar în- 
cerca s-ajungă în rai nici chiar dac-ar putea să 
se facă scăpat cu o jumătate din „Tatăl nostru“! 
Dar păcat de bietul Roller! Bietul Roller! 

SPIEGELBERG: „Memento mori“ | De asta, mie nu-mi 
pasă. (Fluieră.) 

Cînd văd un stîrv în laţ — și ciori 
Clipese un pic cu ochiul stîng. 
Eşti singur cuc, te trec fiori; 

| Mă-ntreb sînt eu ori tu năting? 

RAZMANN (sărind): Auziţi? O împușcătură | 


(Larmă şi împuşcături.) 
SPIEGELBERG: Încă una! 
RAZMANN: Încă una! Vine Moor! 
(Din dosul scenei se aude cîntind.) 
În Niiremberg — fac dinadins, 
Nu spînzură pe cel... neprins! 


1 Amintește-ţi că vei muri! (În limba latină în original) (n. r.). 

(Se aude vocea lui Roller şi vocea lui Schweizer 
dinapoia scenei, chiuind: „Hei, hei! “) 
RAZMANN: Roller! Roller! Să mă ia dracu dacă nu-i 
vocea lui. 

ROLLER, ȘCHWEIZER (din dosul scenei): Razmann! 
Schwarz! — Spiegelberg! Razmann! 

RAZMANN: Roller! Schweizer! Fulgere, tunete şi grin- 
dină. (Alergîndu-le înainte.) 


(Karl călare, Schweizer, Roller, Grimm, Schufterle 
şi ceata de tilhari, plini de praf şi noroi.) 


KARL (sărind de pe cal): Libertate! Libertate! — ia- 
tă-te în siguranță, Roller! — Schweizer, ia-mi ar- 
măsarul și du-l de-l spală cu vin. (Se azvirle la 
pămînt.) E vrednic! 

RAZMANN (către Roller): Pe toate cuptoarele lui Pluto! 
Ai șters-o de pe roată? Ai înviat? 

SCHWARZ: Eşti Roller? Ori numai duhul lui? Sînt 
eu nebun — ori eşti, tu, tu cu adevărat? 

ROLLER (gîfiind): Uite-mă-s! În carne şi oase. Întreg! 
De unde crezi tu că viu? 

SCHWARZ: S-o spună Scaraoţehi! Osînda fusese doar 
rostită. 

ROLLER: Ba chiar mai mult! Sosesc de la spînzură- 
toare, direct! Stati, lăsați-mă întîi să-mi trag su- 
fletul. Să vă istorisească Schweizer. Dați-mi ra- 
chiu! — Moritz, te-ai întors și tu? Socoteam c-o 
să ne revedem... în altă parte. Dar daţi-mi rachiu! 
— Sînt frînt. Mi se dezghioacă ciolanele! — Prie- 
tenul meu drag! Dar unde e? 

SCHWARZ: Îndat”, îndat'! — spune, dă-i drumul îu- 
tîil Cum ai scăpat? Cum de eşti iarăși printre 
noi? Mi se-nvîrtește capul! Din laţul spînzură- 
torii, spui tu? 

ROLLER (răsturnînd pe gît o sticlă cu rachiu): Straş- 
nic; cum arde! De-a dreptul din laţul spînzură- 
torii, vă spun. — Staţi de vă holbaţi la mine și 
nici nu visaţi! — Trei trepte mai aveam pe scara 

aghesmuită a lui Aghiuţă, de pe care trebuia să 
ajung în sînul lui Avram. — Așa de-aproape, aşa 
de-aproape — cred, că, cu piele, şi cu păr cu tot 
— fusesem tocmit pentru sala de disecţie. Viaţa 
mea mai preţuia cît o unghie de tabac! Lui Moor 
îi datorez tă mai respir, îi datorese libertatea şi 
viaţa. 

SCHWEIZER: Pozna e yvrednică să fie povestită. Prin 
iscoadele noastre prinserăm de veste cu o zi înainte 
că nu-i de-a bună cu bietul Roller și dacă pronia 
nu catadicseşte la vreme — atunci chiar mîine 
dimineață, adică astăzi — trebuie să pornească pe 
ultimul drum hărăzit muritorilor. — „Haideţi! — 
spuse Moor, un prieten cîntărește greu! — îl scă- 
păm sau nu: dar cel puţin îi aprindem o faclă cum 
n-a strălucit nici unui rege ; să le pîrjolească straș- 
nic șezutul.. Ridicăm întreaga ceată.“ — Îi tri- 
miserăm veste printr-un răvăşel, zvîrlit în ciorbă. 

ROLLER: Eu m-am îndoit de izbîndă. 

SCHWEIZER: Am pîndit pînă în clipa cînd nu mai 
fu nimeni pe drum: Întreg oraşul pornise în urma 
comediei, călare, pe jos, lume printre trăsuri, lao- 
laltă, larma și cîntările de veșnică pomenire pen- 
tru spînzurat se auzeau hăt pînă departe! „Acum 
— spuse Karl — foc, daţi foc! Flăcăii ţişniră ca 
niște săgeți, aprinseră orașul, în treizeci și trei de 
colţuri dintr-o dată, zvirlind făclii aprinse, în 
preajma pulberăriei, în biserici şi-n șure. — Pe 
capul lui Scaraoţchi! Nici un sfert de ceas nu 
trecuse, vîntul dinspre nord-est, care se vede că 
avea și el un dinte împotriva orașului, ne-ajuta 
strașnic — hăituind văpăile, pînă în vîrfurile clă- 
dirilor celor mai înalte! Noi, în vremea asta, în 
sus și în jos, ne năpustim pe uliţe, ca nişte furii 
dezlănţuite — foc! foc! Prin tot oraşul! — Urlete, 
țipete, pocnete! — clopotele începură a suna a foc; 
pulberăria sare în aer, de parcă ar fi crăpat cerul 
— iar pămîntul s-ar fi despicat în două, — 

parcă iadul se culunda mai în adînc cu mii de 
stînjeni! 

ROLLER: Cei ce mă-nsoţeau priviră îndărăt — oraşul 
părea Sodoma și Gomora. Orizontul devenise vă- 
paie! — numai fum și pucioasă. Patruzeci de coline 
răspunseră cu ecoul lor larmei drăcești, jur împre- 
jur. Cuprinși de-o spaimă cumplită, toţi se zvîr- 
liră la pămînt; prinsei clipa și tuleşte-o ca vîntul — 
tocmai mă dezlegaseră, mai erau doar cîteva clipe 
— însoțitorii mei împietriseră ca muierea lui Lot 
zgîindu-se înapoi. Pe aici ţi-e drumul! O zbughesc 
printre grupurile risipite. Șterge-o! Şaizeci de paşi 
mai departe, lepăd hainele, mă zvîrl în apă, înot 
pe dedesubt, pînă fui hăt, dincolo de vederea lor. 
Căpetenia noastră rostuise de cai și de haine. — 
Așa am scăpat. Moor, Moor! Ce n-aş da să fii și tu 
la ananghie, să te pot răsplăti la fel. 

RAZMANN: Dorinţă de fiară! Pentru care ești vred- 
nic de spînzurătoare! Dar toată năzdrăvănia asta 
a fost lată, nu glumă! 

ROLLER : Ajutor la nevoie! Ce puteţi pricepe voi?! 
Să fii pornit cu laţul în jurul gîtului — încă viu 
— către groapa de veci — cu toate pregătirile și 
ceremoniile de spînzurătoare — și cu fiecare pas 
pe care-l face piciorul, șovăind de teamă, ești mai 
îngrozit, ești mai aproape de bazaconia cea bles- 
temată-n care urma să fiu înscăunat — în strălu- 
cirea soarelui de dimineaţă ce se-nălța-ngrozitor| 
Şi slujitorii călăului, la pîndă — și muzica lu- 
gubră — îmi mai sună în urechi și acum, și vreo 
treizeci de corbi flămînzi, croncănind, atârnînd 
de stîrvul pe jumătate putred al predecesorului 
meu! Tot, tot! și pe deasupra gustul fericirii de 
apoi — adăstîndu-mă! Frate, frate! Și deodată 
zorii libertății! — Parcă pocnise un cere în polo- 
bocul cerului! — Ascultaţi, jivinelor! Cînd sări 
din cuptorul încins într-o apă rece ca gheaţa — 

nu poţi să simți mai straşnic ce-am simţit eu, să- 
rind pe malul celălalt! Așa vă spun! 

SPIEGELBERG (rizind): Bietul cîrlan! Acum, ce-a 
fost a fost! (Bind în cinstea lui.) În sănătatea celui 
înviat din morți! 

ROLLER (zpirliad paharul): Nu, pe toate comorile lui 
Sarsailă, n-aş vrea să mai trec prin așa ceval 
Moartea înseamnă ceva mai mult decît o smuci- 
tură de saltimbanc — spaima morții e mai cum- 
plită decît însăşi moartea. 

SPIEGELBERG: Și pulberăria zbughind-o în aer — pri- 
cepi acum, Razmann? De aceea mirosea a pucioasă, 
cale de-o poștă — ca și cînd întreaga garderobă a 
lui Belzebut ar fi fost scoasă la aerisit, sub bolta 
cerească. — Căpitane, a fost o lovitură de maes- 
tru! Te invidiez. 

SCHWEIZER: Ei, la naiba! Orașul voia să se-nvese- 
lească privind cum îl înjunghie, ca pe-un porc 
adus la tăiere, pe prietenul nostru? Nouă ce ne 
păsa dacă prăpădim orașul de dragul unuia de-al 
nostru. Pe deasupra, flăcăii noștri s-au îmbuibat 
cu tot ce-au găsit; bătrînul împărat a fost jefuit, 
precum se cuvenea. la spuneţi ce-aţi șterpelit? 

ÎNTÎIUL TÎLHAR: În timpul vălmășagului, m-am furişat 
în biserica Sfîntul Ștefan, am descusut fireturile 
de aur din altar, bunul dumnezeu — mi-am spus 
— e om cu stare, poate să facă fireturi de aur 
chiar dintr-o sforicică. 

SCHWEIZER: Bine-ai făcut! Ce rost au asemenea mof- 
turi în biserică? Dăruiesc făuritorului lumii zdrenţe 
aurite, de care dînsul își bate joc — în vreme ce 
făpturile lui crapă de foame! — și tu, Spangeler 
— unde-ai zvîrlit năvodul? 

AL DOILEA TÎLHAR: Eu și cu Bügel am jefuit o du- 
gheană și aducem cu noi pînzeturi pentru vreo 
cincizeci dintr-ai noștri. 

AL TREILEA TÎLHAR: Eu—am dibăcit două cea- 
sornice de aur și-o duzină de linguri de argint. 

SCHWEIZER: Bun! Bun! Cât privește pozna făcută 


de noi, socot că vor trudi vreo paisprezece zile, 
să stingă tot. De vor să oprească focul, din pri- 
cina apei se duce dracului orașul! — Știi cumva, 
Schufterle, cîţi morţi au fost? 


SCHUFTERLE: Optzeci şi trei, zice-se. Numai pulbe- 


răria a făcut praf vreo şaizeci. 


KARL (foarte grav): Roller, scump ai fost plătit. 
SCHUFTERLE: Mofturi, mofturi! — Ce mare scofală! 


— Dacă ar fi fost vorba de oameni întregi! — 
Doar copii de țiţă, ce-și pricopseau scutecele cu 
gălbenuș — băbuţe stafidite ce-i apărau de muște 
— neputincioşi, vlăguiţi, ce nu mai nimereau nici 
ușa — cei ce boleau și se văicăreau după medic, 
care tocmai pornise grăbit și solemn pe urmele 
convoiului. Toţi cei iute de picior o șterseseră să 
vadă comedia! Numai drojdia rămăsese, să pă- 
zească locuinţele. 


KARL: Bieţi viermușori! Bolnavi, spui tu, moșnegi şi 


copii? 


SCHUFTERLE: Da. Dă-i dracului — și lăuze! Și fe- 


mei însărcinate, ce se temeau să nu lepede sub 
spînzurătoare; tinere soţii cărora le era frică să 
nu se sperie și să nu capete pruncul din pîntecul 
lor vreun semn pe spinare din pricina spînzură- 
torii; poeţi calici care nu mai aveau ce-ncălţa, 
singura pereche fiind dată la cîrpit — și alte li- 
ghioane de teapa asta; nici nu face să mai vorbim. 
Cînd trecui, întîmplător, pe lîngă o baracă, auzii 
zbierete înăuntrul Mă uit! — Ce să văd? Un co- 
pilaș sănătos, zdravăn, pe pămînt, tocmai sub 
masă — și masa luase foc! Biet șoricel! — spun 
eu — ai îngheţat, și l-am zvîrlit în flăcări. 


KARL: Adevărat, Schufterle? Arză-n pieptul tău, atunci, 

flăcările acelea, în vecii vecilor! — Pleacă! Fiară | 
Să nu te mai văd în ceata mea! Niciodată ! Murmură 
cineva? Șovăiţi? Cine șovăie cînd poruncesc eu? 
— Să plece, am spus! — Sînt și alţii printre voi, 

copţi să-mi descare pe ei mînia! Știu eu cine-mi 
ești, Spiezelberg! O mustruluială înspăimîntătoare 
v-aşteapti în curind! 

(Ceata pleacă tremurind.) 

KARL (singur, plizabindu-se agitat): Nu-i auzi, răz- 
bunătorul din ceruri! Ce vină am eu? Ce vină ai 
tu, dacă molimile, greutăţile vieţii, potopurile 
prăpădesc laolaltă pe drepți ş şi pe netrebnici? Cine 
poate porunci flăcărilor să nu atingă roadele cele 
binecuvîntate, cînd vilvătaia pîrjoleşte viesparele? 
Ce rușine, copii uciși! Femei ucise! — Bolnavi 
uciși! — Fapta asta mă-ngenunche ! Celelalte fapte, 
mâîndre —iată-le înjosite — biet băieţaș, îmbujo- 
rat de rușine, copleșit de batjocură, încremenit în 
fața priviilor cerești! S-a-ncumetat să se joace cu 
măciuca lui Jupiter, şi vrând să spulbere pe titâni 
a răsturnat cîţiva pigmei | Fugi!... Nu eşti tu omul 
care să miînuiască spada răzbunării, în numele 
celei mai înalte judecăţi! lată-te-n ţărnă, la prima 
lovitură! — Planul era prea cutezător! Nu-i de 
mine | Plec să mă ascund undeva, în vreo crăpătură 
a pămîntului unde și lumina va fugi din faţa 
ruşinii mele. (Vrea să pornească în fugă.) 

(Ciţiva tilhari, repezindu-se.) 


TÎLHARII: Bagă de seamă, căpitane! Nu-i lucru curat, 
mișună 'duhuri! cete-ntregi de călăreţi străbat co- 
drul, în lung și-n lat — se vede că iscoada iadului, 
pălăvrăgind, ne-a dat de gol. 

ALȚI TÎLHARI: Căpitane, căpitane! Ne-au dibuit, mii 
de oameni au înconjurat inima pădurii. 

ALȚI TÎILHARI: Vai, vai, vai! Sîntem prinși! O să ne 
tragă pe roată | Ne taie-n bucăţi-bucăţele |! Mii de 
husari, vînători și dragoni năvălesce încoace de pe 
colină! Toate găurile sînt astupate. 

(Karl pleacă.) 


(Schweizer, Roller, Grimm, Schwarz, Schufterle, 
Spiegelberg, Razmann, întreaga ceată de tilhari.) 

SCHWEIZER: Au sărit arşi din așternuturi? Bucură-te, 
Roller! De multă vreme doream să mă-ncaier cu ase- 
menea lefegii — cavaleri de aţă. Unde-i căpitanul? 
E strînsă toată ceata? Avem pulbere de ajuns? 

RAZMANN: Pulbere avem berechet. Dar noi sîntem 
optzeci cu toţii; prin urmare, de-abia unul îm- 
potriva a douăzeci. 

SCHWEIZER: Cu atît mai bine! Fie și cincizeci! Na! 
Voi lupta cu unghia de la arătător și-i voi răzbi! 
— Nu vezi, au așteptat pînă ce le-am pus paie 
aprinse sub șezut. Fraţilor! Fraţilor! Nu-i nici o 
primejdie! Ei îşi pun viaţa-n joc pentru cîţiva 
creiţari şi noi luptăm pentru viaţă, pentru liber- 
tatea noastră! Vom năvăli asupra lor ca potopul 
și-i vom împroşca cu gloanţe, ca fulgerele cerului 
— dar unde dracu-i căpitanul? 

SPIEGELBERG: Ne-a părăsit la ananghie. N-am putea 
s-o ştergem? 

SCHWEIZER: S-o ștergem? 

SPIEGELBERG: Vai de mine! De ce n-am rămas la 
Ierusalim? 

SCHWEIZER: Mai bine te-ai fi-necat într-o latrină, 
spurcăciune! Cînd a fost vorba de călugărițe 
despuiate, erai viteaz?! Dar cînd e vorba de 
scărmăneală!... Potaie! Arată-ne acum ce poți 
sau te vîrîm într-o piele de scroafă, te coasem 
bine şi te zvîrlim la cîini! 

RAZMANN: Karl! Vine Moor! 

KARL (vorbind pentru sine, fără grabă): Am îngăduit 
să fie împresuraţi, din toate părțile. Acum vor 
trebui să lupte cu furia deznădejdii. (Tare.) 
Copii! Acum e acum. Sîntem pierduţi! ori — va 
trebui să luptăm ca mistrețul încolţit. 

SCHWEIZER: Ha! Ha! Am să le despie pîntecul cu 
ghearele mele! Le vor plesni măruntaiele, să le 
atîrne la călcîi! Poruncește, Moor! Cîrmuieș- 
te-nel După tine, intrăm și-n gura morții. 

KARL: Încărcaţi toate flintele. Este destulă pulbere? 


133 


SCHWEIZER  (repezindu-se): Pulbere destulă să sară 
pămîntul pînă n bolta cerului! 

RAZMANN: Fiecare dintre noi are cinci perechi de pis- 
toale și pe deasupra încă trei flinte încărcate cu 
gloanţe. 

KARL: Prea bine! Prea bine! Şi-acum, o parte din 
oameni să se caţere pt copaci, ori să se ascundă 
în desiș — și de acolo să tragă din spate. 

SCHWEIZER: Acolo-i locul tău, Spiegelberg. 

KARL: Noi, ceilalţi, îi vom ataca din flancuri, ca niște 
furii. 

SCHWEIZER : Printre ăștia, sînt şi eu? Şi cu! 

KARL: Fiecare om trebuie să şuiere cît poate, gonind 
prin pădure, pentru ca numărul nostru să pară 
îngrozitor de mare, de asemenea trebuiesc dez- 
legaţi toţi câinii, asmuţiţi la culme, fiecare, în 
parte, ca să se împrăștie în goană care încotro 
în bătaia gloanţelor voastre. Noi trei, Roller, 
Schweizer și cu mine, vom lupta unde va fi îmbul- 
zeala mai mare. 

SCHWEIZER: Straşnic plan, cântărit de minune! — Îi 
vom vînzoli în așa chip încît nu vor mai ști de 
unde curg palmele. Pe vremuri nimeream cireașa 
în ciocul păsării. Să poftească dumnealor, așadar! 
(Schufterle îl trage pe Schweizer de pulpana hainei; 
acesta îl ia pe Moor deoparte şi vorbește cu el în 
şoaptă. ) 

KARL: Tăcere! 

SCHWEIZER: Te rog mult. 

KARL: Pleacă! Să mulţumească ticăloşiei lui, dînsa 
l-a mîntuit. Nu trebuie să moară împreună cu 
mine şi cu dragii mei Schweizer și Roller. “Să 
dezbrace hainele — voi spune că nu-i decît un 
călător pe care l-am tîlhărit eul — Fii liniștit, 
Schweizer! Îţi jur în privinţa ăstuia că tot spîn- 
zurat va muri. 


( Soseşte un preot.) 

PREOTUL (vorbind ca pentru sine cu mirare): Aci este 
bîrlogul  balaurilor? — Cu  îngăduința  dumnea- 
voastră, domnii mei! Sint un slujitor al bisericii 
și-napola mea, nu departe, stau de veghe o mie 
șapte sute de oameni, grijind asupra fiecărui fir 
de păr de pe tîmplele mele. 

SCHWEIZER: Bravo! Bravo! Straşnic ai vorbit! se 
vede că nu ţi s-a răcit încă pîntecul! 

KARL: Taci, prietene | — Părinte, spuneţi-ne, pe scurt, 
ce v-aduce aici? 

PREOTUL: Înalta cîrmuire mă trimite — dînsa spune 
ultimul cuvînt despre viaţă și moarte. Voi, tîl- 
hari de codru, năprasnici ucigași, voi netrebnici: 
prăsilă de năpîrei veninoase, care vă tiîrîți în 
beznă şi muşcaţi pe ascuns — voi, ciuma omenirii 
— voi, talpa iadului — voi, prînz nepreţuit pentru 
corbi și pentru viermi — adunătură pregătită pen- 
tru roată și spînzurătoare... 

SCHWEIZER: Cîine! Încetează o dată cu ocările, că 
de nu... (Îi apasă pe obraz dopul pistolului.) 
KARL: Ruşine, Schweizer! Ce naiba?! Vrei să piardă 
şirul?! Omul și-a învăţat aşa de bine predica pe 
de rost, — Mai departe, deci domnul meu! — 

„Pentru roată şi spînzurătoare“, nu? 

PREOTUL: Și tu, tu, căpetenia lor! Duce al pungașilor de 
buzunar, rege al coţearilor, mare han al tuturor 
ticăloșilor de sub bolta cerească! Asemănător cu 
totul, celui dintii cap al răzvrătirii cumplite, 
care-a tîrît în văpăile răzmeriţei nenumărate mii 
de îngeri fără prihană, trăgîndu-i cu dînsul în 
adînca mocirlă a osîndei — ţipătul, ca din gură 
de şarpe al mamelor părăsite urlă pe urmele tale; 
tu care bei nesăţios sîngele, cum alții beau apă, 
— pentru cuțitul tău de ucigaș, viaţa unui om nu 
înseamnă nici cît o bășică de săpun, 

KARL: Foarte adevărat, foarte adevărat! Mai departe! 

PREOTUL: Cum asta! Foarte adevărat, foarte adevă- 
rat! Asta înseamnă răspuns? 

KARL: Ce este, domnul meu? Nu v-aţi aşteptat? Nu-i 
așa? Ei, mai departe, mai departe. Ce voiaţi să 
mai spuneţi? 

PREOTUL (cu infierdântare): Om înspăimântător! Piei 
din faţa mea! — Sîngele contelui imperial, ucis 
de tine, nu mâînjește încă degetele tale blestemate? | 
N-ai pîngărăt cu mîinile tale tilhărești sfîntul lăcaș 
al domnului?! Nu l-ai atacat în chipul cel mai 
ticălos, furînd ca un spărgător de rînd sfintele 
potire ale cinei de taină? N-a fost prin mîna ta, 
întreg orașul nostru, atottemător de dumnezeu, 
cuprins de flăcări şi n-ai prăbușit tu turnul pul- 
berăriei noastre peste capetele atiîtor enini 
drepteredineioși?  (Împreunîndu-şi miinile.) | 
fiorătoare, înfiorătoare nelegiuiri ce-nalțţă pînă fi 
cer miasmele lor puturoase, pregătind groaznica 
judecată de apoi, care va cădea fulgerătoare din 
înalt. Eşti copt pentru osîndă. Ascultă trîmbița 
zilei de apoi! 

KARL: Pînă acum, aţi adus-o bine din condei! Măies- 
tru! Dar, trecînd la fapte, ce veşti îmi trimite prin 
domnia voastră mult slăvita cîrmuire? 

PREOTUL: Ceea ce n-ai fi vrednic, într-adevăr, să-ţi 
trimită! — Priveşte în jurul tău, ucigaș nele- 
giuit! Cît poate ochiul tău cuprinde, ești împresu- 
rat de călăreţii noştri, nu-ţi mai rămîne nici o 
scăpare. N-ai pe unde te strecura; — pe cît e de 
sigur că vor crește cireşe pe aceşti stejari și că 
vom culege piersici de pe crengile brazilor ăsto- 
ra — tot atît de sigur este că vă veţi putea înde- 
părta nevătămaţi de acești stejari și de acești 
brazi. 

KARL: Ai auzit, Schweizer? — Așa, mai departe. 

PREOTUL: Ascultă, așadar, cu cîtă bunătate, cu 
cîtă nesfirșită răbdare, vrea să se poarte cîrmui- 

» rea cu tine, dihanie nemernică! Dacă te vei pocăi 
pe loc, tîrîndu-te de-a bușilea în fața crucii, cer- 
șind milostenie și îndurare — atunci, iată, în- 

săși strășnicia va deveni pentru tine mîntuire, ne- 
cruţătoarea dreptate se va preschimba în mamă 
iubitoare — va închide ochii asupra unei jumătăţi 
dintre nelegiuirile tale şi — gîndește-te bine, va 
binevoi să te tragă doar pe roată. 

SCHWEIZER: Ai auzit, căpitane? Dă-mi voie să-l 
înșfac de beregată pe acest dulău ciobănesc care 
face sluj — și să-l strîng pînă va ţișni mustul 
din toate mădularele lui! 

ROLLER: Căpitane! — vijelie , trăsnet și iad! — la te 
uită, cum își mușcă buza de jos, ca-ntr-un cleşte! 
Dă-mi voie să-ntore năpîrca asta cu susu-n Jos, 
ca pe-o bilă! 

SCHWEIZER: Mie! Dă-mi-l mie! Mă rog în genunchi, 
la picioare-ţi cad! Lasă-mi mie marea deslătare 
să-l fac terci! 


(Preotul ţipă speriat.) 


KARL: Daţi-vă la o parte! Să nu cuteze nimeni măcar 
să-l atingă | (Către preot, scoțind spada.) Priveşte 
bine în jur, domnule preot! În jurul dumitale, 
sînt șaptezeci și nouă de inși. Căpetenia lor sînt 
eu. — Nici unul dintre ei nu știe să facă sluj la 
comandă — ori să dănţuiască la cîntec de tun; 
dincolo se găsesc o mie șapte sute, încărunţiţi sub 
arme, — dar ascultă-mă bine. Astfel grăiește Moor, 
căpetenia haiducilor; este adevărat, am ucis pe 
contele imperial, am dat foc bisericii Sfîntului 
Dominic și am prădat-o, am azvîrlit făclii aprinse 
în orașul vostru, habotnic pînă la nerozie. Am 
năruit turnul pulberăriei peste capetele drepte ale 
creștinilor voştri, dar asta nu- i totul. Am făptuit 
cu mult mai mult. (Întinde mîna sa dreaptă.) 
Priveşte, te rog, aceste patru inele preţioase, pe 
care le port în degete! Le vezi! Ei bine, du-te 
de istorisește de-a fir-a-păr domniilor lor de la 
ocîrmuire, celor ce dispun de viaţă și de moarte, 
povesteşte-le, te rog, tot ce vei vedea și auzi: — 

hubinul acesta l-am tras din degetul unui ministru 
după ct l-am zvirlit, pe cînd vina, la picioa- 
rele prințului siu. Domnia sa se-nălţase din pul- 
bere, din mijlocul plebei, prin lingușşiri, ajun- 
gind cel dintii favorit. Căderea aproapelui său a 
fost scăunelul, pe care se căţărase spre-nălţimile 
cele mari — lacrimile orfanilor l-au cocoţat atît 
de sus!— Diamantul acesta l-am smuls din de- 
getul unui consilier financiar, care vindea la 
mezat slujbe şi onoruri, în vreme ce patriotul, 
„cu inima îndurerată, era izgonit din faţa ușii 
lui! — Această agată —o port pentru a cinsti 
pe un popă de tacîmul dumitale pe care, cu propria 
mea mină, l-am sugrumat, deoarece se plinsese 
în amvon că astăzi, inchiziţia se află în decădere. 
— Aş putea să-ţi povestesc și alte multe istorii 
despre inelele mele, dacă nu mi-ar părea rău și 
de cele cîteva cuvinte pe care le-am stricat. pînă 
acum pe domnia ta. — ~ 

PREOTUL: 0! Faraon! O! Faraon! 

KARL: Auzit-aţi bine? Băgat-aţi de seamă că domnia 
sa a suspinat? Priviţi-l! Oare nu pare c-ar voi 
să implore cerul să zvîrle flăcări de pierzanie 

asupra nelegiuitei cete a lui Cora? Domnia sa ne 
judecă dînd din umeri, ne condamnă suspinînd 
creştineşte. Ol — poate fi omul atît de orb? 
Diînsul care are acei o sută de ochi ai lui Argus, 
pentru a putea iscodi petele, cînd e vorba de fra- 
tele său; poate fi oare atît de orb cînd e vorba de 
el însuși? Da. Tună și fulgeră vorbind, mă rog, 
de blindeţe și de îndurare și iată, Jertfește vic- 
time omenești unui dumnezeu al iubirii, cum ar 
face-o pentru Moloh-ul cu braţe de văpaie! — 
Propovăduiese iubirea aproapelui și izgonesc cu 
blesteme de la porţile lor pe cerșetorul orb, sleit 
de bătrîneţe; se pornesc vijelios împotriva. zgîr- 

- ceniei și au şters de pe fața pămîntului pe băşti- 
naşii din Peru — pentru a le fura brăţările de 

aur înhămîndu-i pe păgîni ca pe nişte biete vite 
la caleștile lor! Își frămîntă trudnic creierii să 
descopere cum a fost cu putinţă ca natura să fi 
zămislit un Iscariot — și totuși cel mai puţin pă- 
cătos dintre ei— e veșnice gata să vîndă chiar 
sfînta treime pentru zece arginti. — O, vai vouă, 
farisei! Măsluitori ai adevărului, vai vouă, fiinţe 
care maimuţăriţi dumnezeirea. Nu vă codiţi să 
îngenuncheaţi înaintea crucii, înaintea altaru- 
lui; să vă sfîşiați trupurile, biciuindu-le şi să 
vă schingiuiţi carnea prin posturi, socotind că 
prin astfel de netrebnice pehlivănii veţi putea 
lua ochii, înşelînd pe acela, pe care tot voi, nero- 
zilor, îl numiţi atoateștiutor, aşa precum cea 
mai amară batjocură e atuncea cînd lingușind 
pe cei mari, adăugaţi că ei urăsc lingușirea; dați 
mereu ghes, fălindu-vă cu cinstea și cu purtarea 
voastră pilduitoare că și dumnezeu, care străvede 
prin inima voastră, s-ar mînia pe creator dacă 
n-ar fi chiar el cel ce a făurit asemenea dihănii 
cumplite. — Alungaţi-l din faţa mea! 

PREOTUL: Un asemenea nelegiuit poate avea atita 
mîndrie? | 

KARL: E încă mult prea puţină. — Acum, îţi voi 
vorbi cu adevărată mîndrie. Porneşte spre slăvita 
cîrmuire și spune-i, ei, care zvîrle zarurile vieţii 
și morţii omenești — că eu nu sînt un hoţ care 
uneltește la miezul nopţii, slujindu-se de somnul 
oamenilor și care se făleşte pe catalige, făcînd 
pe grozavul. De ceea ce am săvirșit pînă acum va 
trebui să dau socoteală cîndva, fără îndoială 
cerului; însă cu locţiitorii săi ticăloși nu mai 
vreau să pierd o vorbă. Spune-le că meșteșugul 
cu care mă îndeletnicesc eu se cheamă — după 
faptă, răsplată — că menirea mea se numește 
dreapta răzbunare. (Îi întoarce spatele.) 

PREOTUL: Aşadar nu primeşti nici milă nici pile a 
rare? — Bine, cu tine-am isprăvit, (Întorcîndu-se 

căir ceata tilheridor.) Ascultaţi, ceea ce cîrmai- 
rea grăicşie către voi, prin mine! — Dacă veţi 
da legat chiar acum, pe acest răufăcător, osîndit 
de mult, aflaţi că toate nelegiuirile voastre nu 
vor mai fi pedepsite, ci iertate și uitate cu desă- 
vîrșire. — Sfinta biserică vă va primi din nou, cu 
dragoste, în sînul ei părintesc, precum pe oile 
pierdute și fiecăruia îi va fi din nou deschis drumul 
„către slujbe de cinste. (Cu un zîmbet de biruință. ) 
Ei, ce spuneți acum? Acest lucru suriîde oare 
atotputerniciei voastre? — Hai! Nu mai pier- 
deţi vremea! Legaţi-l şi sînteţi liberi! 

KARL: Aţi auzit? Spuneţi, aţi auzit? Ce-aţi înlemnit? 
Vă codiţi! Prea staţi la îndoială! Vi se dăruieşte 
libertatea, vouă, care sînteţi de pe acum nişte 
întemnițați, vi se dăruieşte viaţa și nu-i vorbă 
goală, nici lăudăroșenie, căci sînteţi osîndiţi. 
— Vi se făgăduiesc slujbe, locuri de cinste, vouă; 
și ce soartă vă așteaptă pe voi, chiar dacă veţi 
izbîndi cîndva — doar rușine, blestem și prigo- 
nire? | — Cîrmuirea vă aduce vestea iertării cereşti, 
vouă, care într-adevăr aţi fost osîndiţi de dumne- 
zeu. Nici un fir de păr de pe căpăţina voastră nu 
va scăpa iadului. Mai este ceva de cîntărit, 
mai șovăițţi? Este atit de greu să alegeţi între 
iad și cer? Trebuie să le sari în ajutor, domnule 
părinte ! 

PREOTUL (vorbind. pentru sine): A-nnebunit, tică- 
losul? — Vă temeți poate că vi se întinde o cap- 
cană pentru a fi prinși de vii? Citiţi voi înşivă! 
— lată hîrtia de iertare, pentru toți laolaltă ; iată 
iscălitura. (Îi întinde lui Schweizer hîrtia.) Mai 
poate fi vreo îndoială? 

KARL: Priviţi, vă rog, puteţi cere mai mult? E 
iscălită precum se cuvine, — milostivirea și îndu- 
rarea întrec, precum vedeţi, orice margine. Dar 
poate că vă temeţi că-și vor călca făgăduinţa 
fiindcă ați auzit o dată că faţă de niște netrebnici, 

“faţă de trădători, cuvîntul dat nu trebuie nea- 
părat ţinut. Oh, fiţi fără teamă, își vor ţine 
cuvîntul, chiar dacă l-ar fi dat satanei; — pro- 
priile lor socoteli îi silesc să-şi ţină cuvîntul. 
— Altfel, cine le-ar mai da crezare-n viitor? 
Le-ar veni foarte greu să-şi mai folosească a 
doua oară cuvîntul! — aș putea să jur că nu-i 
vorbă mincinoasă. De altfel, dînșii ştiu bine că 
numai eu sînt acela care v-am răzvrătit, care 
v-am îndîrjit crîncen; — pe voi vă socotesc nevi- 
novaţi. Nelegiuirile voastre pot trece drept biete 
păcate de tinereţe, niște pripeli neghioabe. Pe 
mine vor dînșii să pună mîna, numai pe mine; 
mie mi se cuvine să ispășşesc cu adevărat. — Nu-i 
așa, domnule preot? 

PREOTUL: Oare însuși Scaraoţchi glăsuiește prin gura 
lui? Fără îndoială, din pricina impieliţatului 
ăstuia, capul începe să mi se învîrtească.., 

KARL: Așadar, nici un răspuns? Sau vă socotiți că 
veţi putea scăpa din strînsoare, ștergînd-o la 
iuţeală, cu arme cu tot? Priviţi în jurul vostru, 
priviţi! Nu mai puteţi crede așa ceva, ar fi copi- 
lărească o astfel de nădejde. — Ori gîndul c-aţi 
putea cădea ca niște viteji vă înflăcărează închi- 
puirea, pentru că m-aţi văzut pe mine bucurîn- 
du-mă de vălmășagurile luptei? — N-o credeţi! 
Voi — nu sînteţi Moor! — Voi sînteţi niște bieţi 
tîlhari netrebnici! Sărmane unelte, slujind nenu- 
măratele mele planuri, ca funia becisnică — în 
mîinile  călăului! — Borfaşii nu pot cădea de 
moartea vitejilor. Pentru hoţi, viaţa înseamnă, 
desigur, cîștiguri, dar ceea ce urmează e îngrozitor 
— hoţul e îndreptăţit să tremure la gîndul morţii. 
— Auziţi cum vuiesc goarnele! Vedeţi cît de 
ameninţător luceşte tăișul săbiilor! Ei bine, încă 
șovăiţi? Aţi turbat? Sînteţi nebuni! E de neier- 
tat! Nu vreau să vă datoresc viaţa, jertfa voastră 
mă umple de rușine! 

PREOTUL (napus de mnîrai): Îmi pierd minţile! Îmi 
vine să-mi iau tălpășița. E nemaipomenit! 
KARL: Sau vie teamă că mă voi ucide și astfel con- 
tractul va Îi nimicit, deoarece trebuie să fiu 
prins viu? Nu, copii, o asemenea teamă n-are 
nici un rost. Priviţi, azvîrl pumnalul, azvîrl pis- 
toalele, azvirl șă această sticluță cu otravă, care 
la nevoie ar fi prins grozav de bine — deznădej- 
dea mă face atît de nevolnic, încît simt că am 
pierdut stăpînirea propriei mele vieţi. — Mai 
staţi la îndoială?! Spuneţi o dată, ori credeţi că 
totuși mă voi apăra, cînd veţi încerca să mă le- 
gaţi? Iată! îmi leg mîna dreaptă de această 
creangă de stejar; sînt cu desăvîrşire lipsit de 
apărare — şi un copil mă poate dobori. Care e 
cel dintîi care-și părăseşte căpetenia în res- 

triște? 

ROLLER (sălbatic): Chiar dacă iadul ne-ar împrejmui 
de nouă ori, (fluturind spada) cel ce nu-i un 
cîine să-și apere căpetenia! 

SCHWEIZER (rupe hîrtia de iertare şi azvirle bucăţile 
în obrazul preotului): Iertarea e-n  gloanţele 
noastre! Șterge-o, lepădătură! Spune senatului 
care te-a trimis, că-n ceata lui Moor, n-ai izbutit 
să afli un singur trădător! — Să ne apărăm căpe- 
tenia! 

TOȚI (cu larmă mare): Să-l salvăm, să ne salvăm că- 
petenia | 

KARL (cu  voioşie, dezlegîndu-se): Acum sîntem liberi 
— prieteni! În pumnul meu, simt o-ntreagă oaste. 
— Moartea sau libertatea! Cel puţin să nu ne 
prindă vii! — 

(Sunete de atac. Larmă şi învălmăşeală. Pernesc 
cu săbiile trase.) 


ACTUL AL TREILEA 


SCENA 1 


Amalia în grădină, cîntînd din alăută. 


AMALIA: 
Chip de înger, farmecul Valhalei, 
Mîndru mugur, vis al desfătării; 
În priviri, cerești lumini de mai, 
Molcom oglindind albastrul mării. 


Prinsă-n braţu-i — vifor de plăceri — 
Inimi ce zvîcnesc; privire oarbă; 
Guri ce zăvoresc prelungi tăceri; 
Cugetul vîrtej din bolți să soarbă! 


Două flăcări aprig înfrăţite 
“Prin sărut a raiului simţire — 

Două harfe, răsunînd unite, 

Făurind cereasca împletire. 


Buza-n tremur, în obraji lumină 
Două duhuri, vîlvorat șuvoi 
Sufletele-n ropot, cer și tină 
Lavă-ncinsă-n jurul celor doil — 


143 


A pleat! Zadarnic cer tristeţii 

Urma lui! Suspinul cade mut. 

Stinsi-i toată bucuria vieţii — 

Plîngr-n preajmă totul. — L-ai pierdut! 


( Soseşie Franz.) 


FRANZ: Din nou aici, visătoare îndărătnică?! Ai 
șters-o pe furiş de la voiosul ospăț, tulburînd 
bucuria vaspeţilor? | 

AMALIA: Vai de-asemeni bucurii nevinovate. În ure- 
chile tale trebuie să mai răsune cîntecul morilor 
ce-a însoțit pe tatăl tău la mormînt! 

FRANZ: Vrei de-a pururi să plingi? Lasă morţii să- și 
doarmă somnul lor şi fericește-i pe cei vii! lată, 
am venit... 

AMALIA: Și cînd pleci? 

FRANZ: Vai! Vai! Ce față-ntunecată și cîtă trufiel 
Mă-ntristezi, Amalia. Am venit să-ţi spun... 
AMALIA: Trebuie să te-ascult; Franz Moor a ajuns astăzi 

atotputernicul stăpîn 

FRANZ: Aşa-i, întocmai așa. Chiar în privinţa asta 
voiam să te-ntreb anumite lucruri — Maximi- 
lian s-a dus să doarmă în cavoul străbunilor 
săi. Eu sînt stăpînul. Aș dori însă'să fiu stăpîn 
pe deplin, Amalia! — Ştii ce-ai însemnat tu pentru 
casa noastră; ai fost socotită fiică a lui Moor; 
această dragoste față de tine supraviețuiește şi 
“după moartea bătrînului; nădăjduiese că tu nu 
vei uita niciodată acest lucru. 

AMALIA: Niciodată, niciodată! Cine ar putea fi atît 
de ușuratic să uite asemenea lucruri, în voioșia 
unui ospăț? 

FRANZ: Iubirea părintelui meu trebuie răsplătită 
față de fiii săi. Karl e mort. — Te miri? Te 
cuprinde ameteala? Într-adevăr gîndul meu atît 
de-nălțător poate măguli peste măsură, izbutind 
să ameţească orice “femeie, oricît de mîndră! 
Franz calcă-n picioare nădejdile celor mai nobile 

domnișoare; Franz nu pregetă să dăruiască unei 
nenorocite orfane, mîna sa, împreună cu tot 
aurul său, cu toate castelele și pădurile sale! — 
Franz, pizmuitul, temutul, mărturisește fără-n- 
conjur și de bună voie, că e robul Amaliei. — 

AMALIA: De ce nu spintecă fulgerul această limbă ne- 
legiuită, ce-a putut rosti asemenea ocară netreb- 
nică! Mi-ai ucis iubitul şi eu, Amalia, trebuie să 
te numesc soţ! Tu... 

FRANZ: Potoleşte-te, milostivă prinţesă | — Fără în- 
doială că Franz. nu se poate ploconi în fața ta, 
ca un “grijuliu ibovnic, veşnic gata să suspine. 
— Fără îndoială, el n-a-nvăţat să se jelească, 
precum păstorii Arcadiei, pururi tînjind, pururi 
umplînd peșterile și stîncile cu ecourile iubirii 
lor. — Franz spune ce are de spus și dacă nui 
se răspunde, poruncește! 

AMALIA: Tu, vierme, să-mi poruncești mie? Tu, să-mi 
porunceşti mie? — Şi dacă-ţi voi zvîrli îndărăt 
porunca în obraji, pufnind batjocoritor? (Ride 
batjocoritor.) 

FRANZ: Nu vei face asta. Cunosc eu destule mijloace 
care pot îngenunchea trufia unui căpşor îndărăt- 
nic și-nfumurat: — ziduri groase de mănăstire! 

AMALIA: O! Minunat! Între zidurile mănăstirii 
voi fi cruțată pentru totdeauna de privirile 
stale de năpîrcă ucigătoare — linişte îndeajuns, 
să pot gîndi la Karl. Binecuvîntat să fii pentru 
acest gînd! Mănăstire, vino, cuprinde-mă cu 
zidurile tale! 

FRANZ: Ha, ha! Asta vrei? Bagă de seamă, chiar tu 
m-ai învăţat acum cel mai iscusit meșteșug pentru 
a te chinui. Toana asta năzdrăvană, chipul lui 
Karl, veșnic înaintea ochilor tăi, va fi biciuită de 
înfățișarea mea, fără preget în preajma ta. Ase- 
menea unei furii, cu pletele vilvătăi de foc; Franz 
va fi cumplita sperietoare care va pîndi, dindă- 
rătul chipului iubitului tău, precum cîinele vrăjit 

ce păzeşte comorile subpămîntene. — De păr te 
voi tîrî-n biserică — cu spada-n mînă voi smulge 
din sufletul tăm jurămâîntul de căsătorie; feciorel- 
nicul tău așternat îl voi lua cu asalt și trufașa ta 
nevinovăție va fi biruită de trufia mea, cu mult 

mai aprigă. 

AMALIA (dindu-i o palmă): Poftim! Primeşte-o drept 
zestre | 

FRANZ (cu mânie): Ha! Îţi voi plăti înzecit, însutit, 
ocara asta! Nu soția mea! — De cinstea asta nu 
eşti vrednică! Țiitoare, pentru ca pînă și ţărăn- 
cile cumsecade să te poată arăta cu degetul, cînd 
vei cuteza să treci ulița, Scrîșnește din dinţi, 
zvîrle văpăi de fulgere ucigătoare din ochii tăi 
— furia unei muieri pe mine mă desfată dumne- 
zeieşte ; te-nfrumuseţează, te face şi mai vrednică 
de rivnit. Vino — cerbicia ta va împodobi izbînda 
mea — și va pipera destătările mele, silnica volup- 
tate a îmbrăţișărilor tale. — Vino-n iatacul meu 
— mă ard văpăile poftei — chiar acum trebuie să 
vii cu mine. (Vrea s-o tîrască.) 

AMALIA (prefăcindu-se că-l îmbrățișează ):  Tartă-mă, 
Franz. (În vreme ce el încearcă s-o îmbrăţişeze, 
dinsa îi smulge sabia de la şold şi sare brusc îndă- 
răt): Vezi tu, jivină ticăloasă, ce-aș putea să fac 
acum din tine! — Sînt femeie, dar această femeie 
este turbată de mînie! — Mai îndrăznește — o dată 
să-mi atingi trupul cu mîinile nerușşinate — și oţe- 
lul acesta va spinteca inima ta  desfrînată; — 
duhul unchiului meu îmi va îndruma mîna! Piei 
din ochii mei! (Gonindu-l.) 


(Franz dispare.) 


Ah, nespus de bine mă simt! — Acum pot 
răsufla în voie. Sînt puternică | Simt văpaia unui 
armăsar, furia unei tigroaice ajunsă pe urmele 
răpitorilor puilor ei...! La mănăstire, a spus! — 

Îţi mulțumesc pentru gîndul acesta fericit! — 
Acum, iubirea-nșelată şi-a găsit tărîmul păcii 
netulburate — mănăstirea — crucea mâîntuitorului 
— iată adăpostul iubirii înșelate. (Vrea să plece.) 


(Hermann păşind sfios.) 


HERMANN: Domnişoară Amalia, domnişoară Amalia! 

AMALIA: Nenorocitule! De ce-mi tulburi liniştea? 

HERMANN: Trebuie să lepăd de pe suflet o grea po- 
vară care mă tîrăşte cu dînsa-n iad. (Se zvirle la 
picioarele ei.) — Iertare | Iertare! — Mult rău v-am 
făcut, domnişoară Amalia. 

AMALIA: Ridică-te! Pleacă! Nu mai vreau s-aud nimic. 
(Vrind să plece.) 

HERMANN (reținînd-o): Nu! Nu! Rămîneţi, pe dum- 
nezeul meu, pe dumnezeul cel atotputernic! Trebuie 
s-aflaţi totul! 

AMALIA : Nu — nu mai spune nimic! Te iert — pleacă-n 
pace! (Vrînd să plece.) 

HERMANN: Ascultaţi numai o singură vorbă — veţi 
recăpăta liniştea pierdută. 

AMALIA (se reîntoarce şi-l priveşte cu uimire): Cum, 
prietene? — Cine-n ceruri, ori pe pămînt, mi-ar 
putea dărui mie din nou liniștea? 

HERMANN: O singură vorbă de pe buzele mele. — As- 
cultaţi-mă | 

' AMALIA (luîndu-i mîna cu compătimire): Prietene drag, 
— poate oare o vorbă de pe buzele tale să sfărîme 
zăvoarele veșniciei? 

HERMANN  (ridicîndu-se): Karl trăieşte! 

AMALIA  (ţipînd): Nenorocitule! 

HERMANN: Așa este! — Încă o vorbă — unchiul dum- 

i neavoastră.. 

AMALIA (2vicnind — către dînsul): Minţi|... 

HERMANN: Unchiul dumneavoastră... 

AMALIA: Karl e-n viaţă? 

HERMANN: Și unchiul dumneavoastră de-asemeni. 

AMALIA: Karl e-n viaţă?... 


k 147 


HERMANN: Şi unchiul dum neavoastră. — Nu mă tră- 
daţi! (Pleacă în grabă.) 

AMALIA (siînd multă preme împietrită. Apoi tresare 
săllatic şi se repede-r uzma lui): Karl e-n viață!! 


SCENA 2 


"inut în apropierea Dunării, 
(Într-un lagăr, pe un dîmb cu arbori, tilharii stau 
culați în umbră. Caii pasc la poalele dîmbului.) 


KARL: Aci se cuvine să rămîn. (Se azvirle la pămînt.) 
Parcă mi-ar fi trupul zdrobit. Limba mi-e uscată 
ca iasca. (Schweizer dispare nebăgat în seamă.) Vo- 
iam să vă rog să-mi aduceţi o gură de apă de la 
rîu; dar și voi sînteţi prăpădiţi de oboseală... 

SCHWARZ: Și vin — nici un pic — în burdufele noas- 
tre... 

KARL: Priviţi ce frumos cresc grînele. Pomii se frîng 
parcă sub greutatea roadelor. — Viile nu vor în- 
șela nădejdile noastre. 

GRIMM: Va fi an îmbelșugat! 

KARL: Crezi? — În chipul ăsta, măcar un strop din 
sudoarea muncii trudnice va fi răsplătit pe lume. 
Măcar unul. Dar peste noapte, poate cădea piatră 
și praful se poate alege... 

SCHWARZ: Se prea poate, fără îndoială. Totul se poate 
preschimba în praf și pulbere, cîteva ceasuri îna- 
inte de seceriș! 

KARL; Asta spuneam și eu, totul se poate prăpădi. 
Pentru ce să izbutească omul să ducă la bun sfîrșit 
lucrul ce-l face aidoma cu furnicile — cînd nu iz- 
butește în lucruri care-l pot face să semene cu 
dumnezeirea? — Ori poate tocmai aici se află gra- 
niţele menirii lui? 

SCHWARZ: Știu şi eul 

KARL: Bine grăiești — și mai bine încă faci, de nu-n- 
cerci să știi! — Frate, eu i-am văzut pe oameni, 
grijile lor de biete albine, planurile lor de uriași, 
năzuinţele lor de zei și măruntele lor îndeletniciri 
de șoareci; ciudata lor goană după fericire! — 
Unul se-ncrede în galopul armăsarului său — ce- 
lălalt în chibzuinţa catîrului său — un al treilea 
se bizuie pe propriile sale picioare! — Priveşte 
această împestriţată loterie a vieţii; mulţi își pun 
în joc conştiinţa lor nevinovată rîvnind cerul, tîn- 
jind după numărul cîştigător, și — la urma urmei 
— nu iese nimic! La urma urmei — nu-i nici un 
număr cîştigător. Un spectacol, frate, ce-ţi stoarce 
lacrimi din ochi, chiar cînd te gîdilă la subsuori 
ca să pulneşti în rîs! 

SCHWARZ: Priveşte, cu cîtă măreție apune soarele! 

KARL (cufundat în propriile lui vedenii): Aşa moare 
un eroul — Vrednic să-i cazi la picioare! 

GRIMM: Pari adînc tulburat! 

KARL: Cînd eram copil, — gîndul meu cel mai drag — 
era să trăiesc și să pier în chipul acesta: asemeni 
soarelui! — (Strîngînd din dinți, pentru a-şi în- 
frâna durerea.) Gînduri de copil! 

GRIMM: Așa nădăjduiesc și eu! 

KARL (irăgîndu-și pălăria pentru a-şi acoperi obrazul): 
Era o vreme — lăsaţi-mă singur, prieteni... 
SCHWARZ: Moor! Moor! La naiba, ce se-ntîmplă? — 

Cum s-a schimbat la faţă! 

GRIMM: La dracu! Ce are, i se face răul? 

KARL: Era o vreme, cînd nu puteam adormi dacă 
uitam să-mi fac rugăciunea de searăl... 

GRIMM: Ai înnebunit? Te lași amăgit de anii copilă- 
riei? 

KARL (plecîndu-și capul pe pieptul lui Grimm): Frate, 
frate | 

GRIMM: Ce-i asta? Nu fi copil — te rogl 

KARL: Oh, de-aş putea din nou — de-aș putea fi înc-o 
dată... 

GRIMM: Ruşine | 

SCHWARZ: Fi mai voios! Uită-te la priveliștea 
asta atît de pitorească, la înserarea asta ferme- 
cătoare l.. 

KARL: Da, prieteni, lumea e-atît de rapi. 

SCHWARZ: Așa da! lată un lucru spus cum trebuie! 

KARL: Pimîntul acesta e-atît de minunat |! 

GRIMM: Așa da, aşa ceva ascult bucuros! 

KARL (cufundat din nou în gîndurile lui): Eu atît 
de urit — într-o lume atît de frumoasă — un mon- 
stru pe pămîntul acesta minunat... 

GRIMM: Bietul de el! 

KARL: Cugetul meu nevinovat! — Priviţi! — Pornesc 
cu toții să se bucure de razele pașnice ale primă- 
verii! Pentru ce numai eu trebuie să sorb văpăile 
iadului, chiar din bucuriile acestei bolți cereşti? 
Toţi sînt atât de fericiţi, atît de înfrățiţi î în spiritul 
păcii! — Întreaga EN o singură familie și sus, 
un singur părinte | — Dar nu-i şi părintele meu! 
— Eu Singur, eu sînt izgonitul, eu singur sînt 
azvîrlit afară din rîndurile celor curați — numai 
mie nu mi se cuvine gingașul nume de fiu. 
Niciodată, mie, privirea plină de dragoste a iubitei 
— niciodată, niciodată, îmbrăţișarea caldă a prie- 
tenului! (Sărind sălbatic.) Inconjurat de ucigași, — 
împresurat de năpîrei — ferecat de lanţurile grele 
ale păcatelor —clătinîndu-mă în vîrtejul nimicitor, 
lunecînd în mormînt pe pîrtia ticăloșiei — jur 
împrejur flori, lume fericită, iar eu, în mijlocul 
ei, îngerul căzut, urlînd... 

” SCHWARZ (către ceilalţi): E de necrezut! Niciodată 
nu l-am văzut în starea asta. 

KARL (cu glas îndurerat): Oh, dacă m-aș putea întoarce 
în pîntecul mamei! De-aș putea renaşte a doua oară, 
în chip de biet cerşetor! — Nu! — N-aș mai vrea, 
doamne dumnezeule; de-aș putea fi un sărman 
ziler — aş trudi pînă cînd sîngele mi-ar curge 
giroaie pe tîmple, să pot cîştiga dreptul la desfă- 

tarea unui singur ceas de tihnă — fericirea nepri- 
hănită a unei singure lacrimi. 

GRIMM (către ceilalţi): S-avem răbdare !— Clocotul din 
sufletul lui, parcă-ncepe să scadă. 

KARL: Era o vreme, cînd ochii mei lăcrimau cu atîta 
ușurință, oh, voi, zile de pace adevărată! Tu castel 
al tatălui meu! Văi înverzite, izvoare de visare 
minunată! Oh, privelişti rupte din raiul copilă- 
riei! — Niciodată nu vă veţi mai întoarce — nicio- 
dată nu veţi mai răcori pieptul meu încins, cu 
adierea voastră mîngiietoare? — Plingi împreună 
cu mine, fire! S-au dus! S-au dus! Pierdute pentru 
totdeauna! 


( Soseşte Schweizer purtind în pălărie apă de băut.) 


SCHWEIZER: Soarbe de-aici, iată apă destulă şi rece 
ca gheaţa. 

SCHWARZ: Priveşte, sîngerezi! — Ce naiba ai făcut? 

SCHWEIZER: Nătărăule! O năzbîtie care era cît p-aci 
să mă coste două picioare şi un cap. Pe cînd mă 
îndreptam agale spre dîmbul de nisip de la mar- 
ginea apei, deodată buf, malul se prăbușește cu 
mine și iată-mă zăcînd, la o adincime de zece 
prăjini — întins cît eram de lung — și tocmai în 
clipa în care mi-am venit în fire, descopăr în 
pietriș apa asta, atît de limpede. Acum, zic, destul 
“cu boroboaţele, căpitanul o să bea cu poftă. 

KARL (îi dă pălăria îndărăt și-i șterge obrazul): Așa, 
c-altfel nu ţi se mai văd cicatricele făcute de călă- 


reţii Boemiei pe fruntea ta. — Apa a fost straş- 
nică, Schweizer! — Cicatricele astea îţi stau mi- 
nunat. 

“SCHWEIZER: Molturi! Mai e loc destul pentru încă 
treizeci | 

KARL: Da, băieţi! — A fost o după-amiază înfierbîn- 


tată și n-am pierdut decît un singur om — dra- 
gul meu Roller a murit de moarte frumoasă. I 
s-ar așeza o placă de marmură, dacă n-ar fi murit 

pentru mine. (Siergindu-și lacrimile,) Mulţumiţi-vă 
cu atîta doar! Câţi dintre vrăjmașii noștri au rămas 
pe cimpul de bătaie? 

SCHWEIZER: O sută şaizeci de husari, — nouăzeci și 
trei de dragoni, cam vreo patruzeci de vînători, 
— trei sute la un loc! 

KARL: Trei sute pentru unul?! — Fiecare dintre voi 
are drepturi asupra tigvei mele! (Se descoperă.) 
Ridic pumnalul! Vă jur pe sufletul meu! Nu vă 
voi părăsi niciodată | 

SCHWEIZER: Nu jura! Nu poţi şti dacă fericirea nu-ţi 
va ieși în cale şi dacă atunci nu te vei căi amarnic, 

KARL : Pe oasele dragului meu Roller! Nu vă voi părăsi 
niciodată | 

(Soseşte Kosinsky.) 


KOSINSKY (vorbind pentru sine): Mi-au spus că l-aș 
putea găsi pe meleagurile astea. — Hei, ascultă! 
Ce mutre! Cine naiba or fi?! Să fie oare...? Stai! 
Nu cumva sînt chiar ei? — Dînșii sînt, dînșii sînt! 
Le voi vorbi! 

SCHWARZ: Băgaţi de seamă, vine cineva! Cine-i? 

KOSINSKY: Domnii mei! Vă cer iertare! Nu știu, sînt 
pe drumul bun, da ori ba? 

KARL: Și cine ar trebui să fim noi ca să fi nimerit 
dumneata drumul? 

KOSINSKY: Bărbaţi cu adevărat! 

SCHWEIZER: Ce spui, căpitane, am fost — cu adevă- 
rat? 

KOSINSKY: Caut bărbaţi care să privească moartea în 
faţă — care să se joace cu primejdia, ca și cu un 
șarpe domesticit; care să preţuiască libertatea mai 
presus decît cinstea și viața; al căror nume — 
numai — să fie binecuvîntat de sărmani și de asu- 
priţi, care să facă să pălească tiranii— pe cei 
mai cutezători dintre... becisnicii sus-puşi. 

SCHWEIZER (către căpitan): Băiatul ăsta-mi place 
— ascultă, dragă prietene, socot că ţi-ai găsit oa- 


menii. 
KOSINSK Y: Cred și eu. Nădăjduiese că în curînd îmi 
veţi fi fraţi! — În curînd mă veţi îndruma spre cel 


pe care-l caut, spre căpetenia voastră, puternicul 
conte von Moor. 

SCHWEIZER (îi strînge mîna cu căldură): Tinere dragă! 
Hai să ne tutuim! 

KARL (pemn mai aproape): Cunoști pe căpetenia acestor 
haiduci? 

KOSINSKY: Tu eşti. Chiar după înfățișare. Cine te 
poate privi o dată, și pe urmă să mai caute pe 
altcineva! (Îl priveşte îndelung, nemișcat: ) Tot- 
deauna am dorit să pot privi 'de aproape pe.. 
omul cu ochi nimicitori, — adăstînd pe ruinele 
Cartaginei... iată, acum n-o mai doresc. 

SCHWEIZER: E dat dracului băiatul ăsta! 

KARL: Și ce te-aduce la mine? 

KOSINSKI: Vai, căpitane! Soarta mea — mai mult decît 
cumplită. Corabia mi s-a sfărîmat pe oceanul tur- 
bat al lumii; nădejdile vieţii mele s-au dus la fund, 
fără să mai pot mîntui ceva — și — în schimb nu 
mi-a rămas decît chinuitoarea amintire a atîtor 
pierderi. Acest gînd ar face din mine un smintit, 
dacă n-aş căuta să-l înăbuș prin iureșul unor fapte 
de alt soi. 

KARL: Alt răzvrătit împotriva dumnezeirii! Mai de- 
parte ! 

KOSINSKY: M-am făcut oștean. Nenorocirea m-a 
urmărit şi de data asta. — Am făcut o călătorie 
către India de Răsărit; corabia s-a sfărîmat de 
stînci; — în trecutul meu nu-s decît planuri 

"zdrobite! În cele din urmă, am auzit cum oamenii 
povestesc, în lung și-n lat, despre faptele tale 
— ucideri, jafuri și incendii, cum le numesc ei. 
— Și iată, am făcut treizeci de poște, cu hotărî- 
rea neclintită să slujesc sub porunca ta, dacă vrei 

să mă primeşti. Te rog, slăvite căpitan, — nu-mi 
cere să fac cale întoarsă ! 

SCHWEIZER (|ăcindacnsalt): Ura! Ura! lată dar, iubi- 
tul rostru Roller înlocuit cu vîrf și îndesat! Straş- 
nic ilăcău pentru ceata noastră! 

KARL: Cum te numeşti? 

KOSINSKY: Kosinsky. 

KARL: Kosinsky? Îţi dai seama că nu eşti decît un 
băiețaş flușturatic, gata să facă pe saltimbancul, 
acum cînd e vorba de cel mai de seamă pas al 
vieţii lui, — vrînd să sară pîrleazul ca o fetiță 
nesăbuită. Aici nu-i vorba să te joci cu mingea 
sau să răstorni popice, precum, poate, ţi-ai în- 
chipuit tu, 

KROSINSKY: Știu ce vrei să spui. — Dar am douăzeci 
și patru de ani și am văzut scăpărînd săbiile în 
preajma mea, am auzit şuierînd gloanţele pe la 
urechile mele. 

KARL: Așa, așa, domnișorule? Și ai învăţat scrima, 
ca să poţi omori pe nişte bieţi călători, ușurindu-i 
de cîteva carboave de aur, ori pentru a străpunge 
pe furiș pîntecul muierilor?l Pleacă! Pleacă 
de-aici! Ai fugit din poala doicii pentru că te-a 
ameninţat cu nuieluşa? 

SCHWEIZER: La naiba, căpitane, nu gîndeşti cum 
trebuie. Vrei să gonești dintre noi pe uriașul 
ăsta. Uită-te la el! Chiar după înfăţişare parcă 
ar fi gata să gonească pe mareșalul de Saxa peste 

= Gange, numai înșfăcînd lingura de ciorbă! 

KARL: Pentru că n-ai scos-o la capăt cu năzbîtiile tale, 
rîvnești s-ajungi un nelegiuit, un ucigaș? Dragă 
băiete, pricepi tu ce-nseamnă să ucizi un om? Lu 
poţi să te duci, liniștit, la culcare, după ce-ai rete- 
zat cîteva capete de maci, dar cînd vei purta pe 
suflet uciderea unui om?... 

KOSINSKY: Eu însumi voi răspunde de fiecare uci- 
dere pe care tu mi-o vei porunci. 

KARL: Așa? Eşti grozav de iscusit, băiete, te-n- 
cumeţi peste puterile tale, ceramid să prinzi prin 
lingușiri un om ca mine. De unde știi tu că n-am 
visuri cumplite și că nu voi fi galben de groază, 
pe patul de moarte. Ce fapte ai săvârșit tu pîn-acum, 
ca să-ţi drămuiești îndeajuns răspunderea cuge- 
tului tău? 

KOSINSKY: E adevărat, foarte puţine, dar am dus 
la bun sfîrșit drumul greu, pîn'la tine, nobile conte. 

KARL: Ori poate preceptorul tău ţi-a virit în cap 
născociri cu haiduci. Asemenea netrebnici, nepre- 
văzători, ar trebui vîrîți în ocnă. Au înflăcărat o 
închipuire copilărească ș și te-au molipsit de gărgăuni 
nebunești; vrei să ajungi om mare. Te gîdilă cînd 
auzi nume ajunse faimoase? Vrei să cumperi drep- 
tul la nemurire, prin jafuri și ucideri? Bagă de 
seamă, tinere ros de ambiţii; pentru ucigași și 
jefuitori nimeni încă n-a văzut înverzind lauri! 
Izbînzile tîlharilor nu sînt fapte de slavă! — Nu- 
mai blestem şi primejdie cumplită, moarte și 
ruşine! Vezi tu colo, pe culmea colinei, prăji- 
na-naltă a spînzurătorii? 

SPIEGELBERG (se scoală supărat şi începe să se 
plimbe de colo pînă colo): Aoleu ce tîmpenie! 
grozitoarel De neiertat! Nu se mînuiesc oamenii 
aşa! Eu, l-aş fi luat — altfel! 

KOSINSKY: De ce anume se mai poate teme acel ce 
nu se teme de moarte! 

KARL: Strașnic! Strașnic! Fără de seamăn! Ai fost 
tare silitor la școală, ai învăţat cu multă sîrguință 
pe dinafară pe Seneca; dar, dragul meu prieten, 
nu cu asemenea zicale poţi momi firea omenească, 
atunci cînd dînsa pătimeștel Nu-n chipul acesta 
vei putea toci ascuţitele săgeți ale durerii. Chib- 
zuiește bine, fiul meu! (Îi ia mîna.) Crede-mă, 
te sfătuiesc, ca un tată — măsoară bine întîi 
adîncimea prăpastiei înainte de a sări! Dacă 
pe lumea asta, sacoţi că mai eşti în stare să furi 


o singură bucurie — poate va veni o clipă în care 
te vei trezi și-atunci va fi prea tîrziu! Vrei să pă- 
șești acum dincolo de orînduiala oamenilor — așa- 
dar se cuvine să fii ori înălțat cu mult deasu- 
pra  lr—ori diavolul însuşi! — Încă o dată, 
fiul meu, dacă mai mijește pentru tine o scîn- 
teie de speranţă, atunci părăsește gîndul acestei 
însoţiri îngrozitoare, la care nu te-a dus decît 
o cumplită deznădejde — dacă, nu cumva, o-naltă 
înțelepciune. Cineva se poate-nșela — crede-mă — 
poate lua drepi tărie de spirit ceea ce la urma urme- 
lor nu-i decit deznădejde. Crede-mă, crede-mă pe 
mine ! Pleacă-n grabă de-aici! 

KOSINSK'Y: Nu plec! Dacă nu te-au mișcat rugămin- 
ţile mele, atunci ascultă povestea nenorocirii mele. 
— Tu însuţi îmi vei vîri atunci pumnalul în mînă 
— tu însuţi. Așezaţi-vă în jurul meu și fiţi numai 
urechi. 

KARL: Sînt gata să te ascult. 

KOSINSKY: Aflaţi, așadar, sînt nobil din Boemia. 
Prin moartea timpurie a tatălui meu, am ajuns 
stăpîn peste moșii întinse. Rai îmi părea ţinutul 
meu, căci într-însul trăia un înger — o fată, ca o 
floare, împodobită cu toate farmecele tinereţii 
— sufletul ei era neprihănit ca lumina cerului 
— dar cui oare povestesc eu asemenea lucruri ce 
sună de-a surda în urechile voastre? Voi n-aţi 
iubit niciodată; nimeni nu v-a iubit niciodată. 

SCHWEIZER: Mai domol, mai domol! Obrajii căpita- 
nului sînt roşii ca para focului. 

KARL: ÎIncetează! Te voi asculta altădată — mîine 


— poimîine — ori! — după ce voi fi văzut sînge! 
KOSINSKY: Sînge, sînge! — Ascultă mai departe, te 
asigur că ţi se va umple întreg sufletul — de 


sînge. Dînsa, după obîrşie, făcea parte din bur- 
ghezia germană. Dar înfățișarea ei putea spul- 
bera orice prejudecată nobiliară. Cu cea mai sfioasă 
modestie, a primit din mîna mea inelul de lọ- 

godnă şi — a doua zi— trebuia să duc la altar 
pe iubita mea Amalia. 

KARL: (se ridică brusc). 

KOSINSKY: Prins în viîrtejul neînchipuitei fericiri ce 
mă aștepta, în vreme ce se făceau pregătirile pen- 
tru căsătorie, fui poftit, “printr-o ștafetă, la 
curte. M-am dus. Acolo, îmi fură arătate niște 
scrisori, care dovedeau că uneltisem ca trădător 
— mi s-a spus că erau scrise de mine. Atîta mîr- 
șăvie îmi înroși obrajii — atunci mi-au smuls 
spada, m-au azvîrlit în temniţă, îmi pierdui cu 
desăvîrşire capul. 

SCHWEIZER: Și tocmai atunci — da, spune mai de- 
parte, miros ce urmează. 

KOISNSKY: In temniţă am zăcut o lună de zile, fără 
să știu ce se petrece cu mine. — Îmi era cumplit 

* de teamă pentru iubita mea Amalia, care în fie- 
care clipă avea de îndurat chinurile morţii, fiind 
legată de destinul meu. În cele din urmă se ivi 
în faţa mea prim-ministrul; mă felicită cu vorbe 
mieroase, deoarece se descoperise nevinovăția 
mea, îmi ceti hotărîrea de eliberare și îmi îna- 
poie spada. Alergai, beat de fericire, către caste- 
lul meu, pentru a strînge în braţe pe Amalia, 
— dar dînsa pierise fără urmă. Fusese răpită la 
miezul nopţii și nimeni nu știa încotro a fost 
dusă. Din clipa aceea nimeni n-o mai văzusel 
Atunci mi se lumină mintea fulgerător; alerg în 
oraș, iscodese la curte — toate privirile mă scor- 
monesc, dar nimeni nu vrea să-mi dea vreo deslu- 
şire. În sfîrșit izbutese să o descopăr în dosul 
unor tainice zăbrele la palat — îmi azvîrle cîteva 
rînduri, 

SCHWEIZER: Ei, ce vă spuneam? 

KOSINSKY: Pe toate chinurile iadului — jur! Sta scris 
negru pe alb: îi fusese lăsată alegerea — ori să 
devină ibovnica prinţului, ori să mă vadă, cu 
propriii ei ochi, murind. Luptînd între cinste și 

iubire — se hotărtse pentru ultima și — (rizînd) 
asta a fost... mîntuirea mea! 

SCHWEIZER: Ce-ai făcut atunci? 

KOSINSKY: Am împietrit, de parcă aș fi fost trăsnit 
de o mie de fulgere! — Singe a fost întiiul meu 
gînd |! Sînge — ultimul! Alerg acasă, făcînd spume 
la gură; aleg o sabie cu trei tăiușuri — și cu dîn- 
sa-n mină mă reped spre casa ministrului căci nu- 
mai dînsul fuusese mijlocitorul acestui spurcat co- 
doșlic. Se vede însă că m-au zărit de pe uliţă; căci 
în clipa cind am ajuns — toate porţile erau ză- 
vorîte. Caut, întreb; mi se răspunde că e plecat 
la curte, chemat de prinţ. Mă duc de-a dreptul 
acolo. Acolo nu-l văzuse nimeni.  Mă-ntore, 
sparg ușile, îl descopăr și tocmai voiam să... dar 
în acea clipă, cinci sau șase slujitori sar asupra 
mea, smuleîndu-mi sabia. 

SCHWEIZER (bătând furios din picior): Și nu l-ai tîr- 
nosit?! Ai plecat frumușel, cum veniseşi? 

KOSINSK Y: Prins, acuzat, terfelit în proces printr-o 
osebită bunăvoință faţă de mine, — fui alungat 
dincolo de graniţele ţării, pecetluit ca un netrebnic. 
Bunurile mele fură dăruite ministrului, iubita 
mea Amalia rămase în ghearele tigrului. Acolo 
dînsa-și trece viaţa-n suspine, în vreme ce pofta 
mea de răzbunare se zvîrcolește neputincioasă, în-- 
genuncheată sub silnicia despotismului. 

SCHWEIZER  (sculindu-se și ascuţind sabia): Apă la 
moara noastră! E rost de răfuială, căpitane! 

KARL (care pînă atunci s-a mişcat de colo pînă colo, 
foarte agitat, sare în sus; către tilhari): Trebuie 
s-o văd! Hai! Sculaţi-vă! Strîngeţi tot! — Rămii 
în mijlocul nostru, Kosinsky!— Strîngeţi totul în 
grabă! 

TÎLHARII: Încotro? Despre ce-i vorba? 

KARL: Încotro? Cine întreabă încotro? (Repezin- 
du-se către Schweizer.)  Trădătorule, tu vrei să 
mă oprești? Jur pe toate nădejdile cerului!... 

SCHWEIZER: Eu, trădător? — Pornește spre iad și eu 
tot te voi urma! 

KARL (îmbrățişindu-l): Inimă de frate, mă urmezi, 
așadar! — Sărmana plinge, viaţa ei nu-i decât gea- 
măt şi jale! Haideţi! Nu-i nici o clipă de pierdut! 
Cu toţii! Către Franconia! În opt zile trebuie să 
fim acolo. (Pornesc.) 


ACTUL AL PATRULEA 


SCENA 1 


Ţinut de şes, în preajma castelului Moor. 
Karl, Kosinsky, la oarecare depărtare. 


KARL: Du-te înainte și vestește venirea mea. Ştii 
bine ce trebuie să spui? 

KOSINSKY: Sînteţi contele de Brand, sosit din Mec- 
klenburg, iar eu sînt slujitorul dumneavoastră. 
N-aveţi grijă, voi juca rolul cum trebuie; cu bine! 
(Pleacă. ) 

KARL: Bun găsit, pămînt strămoșesc! (Sărută pă- 
mîntul.) Cer al patriei mele! Soare al patriei 
mele!  Pajişti, coline, şuvoaie și codri! Vă 
spun, vouă tuturor, din toată inima, bun găsit! 
— Cu cît farmec adie suflarea vîntului din munţii 
ţării mele! Ce desfătare vrăjită întîmpină pe săr- 
manul fugar. — Rai pămîntese! Pămînt visat 
de poeţi! Moor, oprește-ţi pasul! Piciorul tău 
calcă lespezi de altar. (Apropiindu-se.) Priveşte 
colo, cuiburi de rîndunele în curtea castelului, 
ca pe vremuri — și portiţa grădinii! — și vechiul 
colțișor cu zăbrele, din dosul cărora pîndeam 

tupilat de atitea ori, necăjind bufnița gata de 
pradă. Și colo-n vale, pajiştea, unde tu, marele 
erou, Alexandru Machedon, îţi cîrmuiai oștenii... 
în bătălia de la Arbela! t şi dincolo, pe dîmbul 
înverzit, unde-ai doborii pe satrapul persan — 
acolo unde tlamurile tale înilăcărate de izbiîndă 
filfiiau către cer! (Zimbește.) Anii primăverii 
aurite, anii copilăriei zburdalnice reînvie în 
sufletul celui încovoiat de trudă. — lată melea- 
gurile în care ai fost atît de fericit! — Întreaga 
ta fiinţă, senină, neumbrită de nici un nor, — iar 
acum — priveşte — numai ruine! — Tot ce-ai plă- 
‘nuit s-a stărimat. În locurile acestea, năzuiai 
tu să viețuiești — bărbat puternic, cinstit de 
oameni, prețuit de toată lumea — să poţi retrăi 
în locul acesta anii copilăriei pentru a doua oară, 
regăsindu-te în copiii tăi, dăruiţi de Amalia! Aci, 
aci să fi devenit adevăratul idol al poporului! 
Vezi însă că diavolul împieliţat — s-a împotrivit. 
(Tresare.) De ce m-am întors aici? — Voi păţi 
la fel cu-ntemniţatul pe care zăngănitul lanțurilor 
îl trezește, gonindu- i visurile de libertate?! Nu, 
nu, mă voi reîntoarce în viața mea de grea osîr- 
ij — Întemniţatul uitase de lumina cerului ; 
însă visul dezrobirii fulgeră în noaptea cugetului 
lui; și-n urmă bezna fu mult mai îngrozitoare. 
— Rămîneţi cu bine, văi ale patriei mele! Odini- 
oară aţi privit copilăria lui Karl — și băiețașul 
ce răspundea la acest nume era un băiețaș feri- 
cit. — Acum priviţi bărbatul, cuprins de cum- 
plită deznădejde. (Întorcindu. se repede, privește 
către orizontul îndepărtat al ținutului; apoi, foarte 
mişcat, se uită către castel.) Să nu o văd, să nu o 
privesc o singură clipă? — Și totuși, între mine 
şi Amalia se află doar un zid! Doar atît! Nu! Tre- 
buie s-o văd! — Trebuie să-l văd și pe dînsul— 


1 Localitate în Asia Mică, unde Alexandru Machedon l-a învins pe 
Darius în 3341 î. e. n. (n. r.). 

chiar dacă acest lucru mă va dobori! (Întorcîn- 
du-se.) Tată! Tată | Fiul tău se apropie! — Piei, 
sînge-ntunecat, sînge fumegînd! Pieriţi, ochi ai 
morţii, priviri goale, înspăimîntătoare, — zvicnet 
al iadului! Numai un ceas, ceasul acesta să fie 
al meu! — Amalia! Tată! Dragul tău Karl— se 
apropie de tine! (Se îndreapiă repede către castel.) 
Mă veţi chinui, din clipa în care se va crăpa de 
ziuă | — Nu mă părăsiţi însă acum, cînd vine în- 
serarea. Putea-veţi pe urmă să mă chinuiţi cu 
visuri cumplite! Dar nu-mi otrăviţi această ul- 
timă clipă de desfătare! (Se oprește în faţa porții.) 
Ce-i cu tine? Spune! Ce este? Moor! Fii băr- 
bat! Presimţiri îngrozitoare! Fiorii morţii mă cu- 
tremură! ( Intră.) 


SCENA 2 


O galerie în castel. 
Karl şi Amalia. 


AMALIA: Te-ai încumeta să-i recunoști chipul prin- 
tre portretele acestea? 

KARL: Da, fără îndoială! Chipul său a fost întot- 
deauna viu în cugetul meu. (Trecînd prin faja 
tablourilor.) Acesta nu-i. 

AMALIA: Ai ghicit! — Acesta-i străbunicul familiei 
Moor; a căpătat titlul de nobil de la Barbarosa 1, 
pe care l-a slujit în lupta împotriva piraţilor. 

KARL (pășind mai departe în fața tablourilor): Nici 
acesta nu-i, nici acesta, nici acela — nu-l găsesc 
printre aceste portrete. 

AMALIA: Cum e cu putință? Uitaţi-vă mai bine! Îmi 
închipui că l-aţi cunoscut. 


1 Se referă la Friedrich Barbarossa (secolul al XII-lea) împărat al 
Germaniei (n. r.). 

KARL: Nica pe tatăl meu nu-l știu mai bine! Acestuia 
îi lipsește trăsătura blajină din jurul gurii, care 
te-ar face să-l recunoşti dintr-o mie. Nu-i dînsul. 

AMALIA: Mă mir, cum e cu putinţă? — Optsprezece 
ani de cînd nu l-aţi mai văzut și totuși... 

KARL (repede, roșind ușor): lată-l! (Stă încremenit.) 

AMALIA: Un om cu totul osebit. 

KARL (cufundat în contemplarea portretului): Tată, 
tată! Lartă-mă! — Da, un om cu totul osebit!... 
(Îşi şterge ochii.) O făptură dumnezeiască | 

AMALIA: Mi se pare că-l compătimiţi din toată 
inima. 

KARL: Vai, un om cu totul osebit! — Să fi murit 
oare? 

AMALIA: A murit!... A apus, așa cum vor apune toate 
bucuriile noastre, chiar cele mai înalte... (Luin- 
du-i mîna cu gingășie.) Iubite domnule conte, 
nu se află adevărata fericire sub această - boltă 
cerească. 

KARL: Adevărat! Foarte adevărat! — Dar aţi avut 
vreme să faceţi această tristă experienţă, dumnea- 
voastră? Nu puteţi avea mai mult de douăzeci 
și trei de ani. 

AMALIA: Am avut însă vreme s-o fac. Oricine ar fi 
cel ce se află în viață — e sortit să moară cuprins 
de tristețe. Ne frămîntăm pentru anumite lucruri, 
izbutim să le dobîndim, pentru ca apoi să le 
pierdem, îndureraţi, 

KARL: Ce anume aţi pierdut? 

AMALIA: Nimic! Totul! Nimic — să trecem mai de- 
parte, domnule conte! 

KARL: Atît de grăbită? Al cui e portretul cel de colo, 
la dreapta? După chip, mi se pare greu pecetluit 
de destin. 

AMALIA: Portretul din stînga e fiul contelui, stă- 
pînul de astăzi. Să mergem, să mergem! 

KARL: Dar portretul din dreapta? 

AMALIA: Nu vreţi să mergeţi în grădină? 

KARL: Dar cest portret din dreapta?... Plingi, Ama- 
lia? 

AMALIA (Se depărtează repede.) 

KARL: Mă iubeşte, mă iubeşte! — Întreaga ei ființă 
părea zguduită de răzvrătire; cum au trădat-o ` 
lacrimile ce i se rostogoleau pe obraji. Mă iubește! 
— Netrebnicule, eşti oare vrednic? Nu sînt eu 
osînditul, cu capul plecat pe butucul călăului? 
Nu aici stam îmbrăţișaţi, gustînd o destătare 
cerească? Nu-s acestea bolțile castelului părin- 
tesc? (Priveşte Joarte mișcat, din nou, portretul 
tatălui său.) Tu, tu, — văpăi pornesc din ochii 
tăi — blestem, blestem! Cumplită osîndă! Unde 
mă aflu? Ochii mei sint cuprinși de noapte, de 
spaimele iadului!... Eu, eu l-am ucis! (Porneşte 
în goană.) 

(Frans, cujundat în ginduri.) 


FRANZ: Chipul acesta, chipul acesta! Piei! — Eşti 
o zdreanţă! Fricosule! De ce te cutremuri? De 
cine ţi-e teamă? În aceste cîteva ceasuri, în care 
contele a străbătut sălile castelului, însuși ne- 
curatul îmi pare că se găsește pe urmele mele, 
pîndindu-mă, pas cu pas. — Parcă l-aș cunoaște! 
Descopăr în chipul lui sălbatic, ars de soare, o 
măreție nespusă — prea bine cunoscută mie, care 
mă zguduie. — Nici Amalia nu mi se pare nepă- 
sătoare. Priveşte. către ticălosul acesta cu ochii 
lacomi și galeşi; tocmai ea, care-i atît de zgir- 
cită faţă de oricine, cînd e vorba de asemenea 
priviri — n-am zărit eu însumi cum i s-au scurs 
din ochi cîteva lacrimi, furișate tîlhărește, în 
paharul cu vin, pe care dînsul l-a sorbit în spatele 
meu, cu atît nesat — ca și cînd ar fi vrut să soarbă 
și paharul! Da! Am văzut eu prin oglindă cu 
propriii mei ochi. — la stai, ia stai, Franz! Bagă 
de seamă! Simt ascunsă o dihanie înspăimîn- 


164 


tătoare, grămădind primejdii grele!  (Iscodește 
cu ochi cerceiători portretul lui Karl.) Da, gitul lui 
lung, de giscan — ochii săi negri din care ţişnesc 
flăcări, mda! mda! — sprîncenele lui întunecate, 
grele, stufoasel (Cutremurindu-se deodată.) Iad, 
purtător de năpastă! Tu hăituiești către sufle- 
tul meu presimţirea asta? E Karl! Da, da, acum 
toate trăsăturile lui se ivesc vii înaintea ochilor — e 
el! Oricît i-ar fi mutra de prefăcută! E el! Moarte 
şi osîndă! (Se plimbă zbuciumat.) Oare pentru 
asta mi-am măcinat nopţile — am rostogolit stîn- 
cile — am netezit prăpastia? — Oare pentru asta 
m-am tfăzvrătit eu împotriva tuturor pornirilor 
omenești, ca-n cele din urmă, acest hoinar ne- 
legiuit să vină să calce în picioare uneltirile mele 
plăsmuite cu atîta iscusinţă?! — Domol! Mai 
domol! Ce-mi rămîne de făcut e doar o jucărie! — 
Oricum tot m-am bălăcit în păcate de moarte, 
pînă peste creștetul capului! Ar fi, aşadar, o 
neghiobie să dau îndărăt, acum cînd malul e 
atît de departe înapoia mea. De dat îndărăt, 
nu mai poate fi vorba. Însăși milostivirea cerească 
ar deveni un biet toiag de cerşetor — și cea mai 
nesfîrşită îndurare ar ajunge mofluză, de-ar fi 
pusă amanet pentru toate nelegiuirile mele. Așadar 
— înainte! Fii bărbat! ( Sună.) Meargă alături 
de duhul tatălui său! Să poftească! Îmi bat joc 
de cei răposaţi! Daniel! Hei, Daniel! — Ce-o 
mai fi și asta? — E și dînsul aţiţat împotriva mea! 
De ce-o fi părînd atît de tainic?!... 


( Soseşte Daniel.) 


DANIEL: Ce poruncește stăpînul meu? 

FRANZ: Nimic. Repede, umple-mi cupa cu vin. 
Chiar acum. (Daniel pleacă.)  Aşteaptă, bătriîne, 
te prind eu! Te voi privi ţintă-n ochi — zdrunci- 
nată, conștiința ta te va face să pălești și eu voi 
putea citi totul, oricît te-ai preface. Trebuie să 

moară | Nu-i decît un cîrpaci cel ce face lucrurile 
pe jumătate, şi-apoi pleacă şi cască gura, aştep- 
tind să vadă ce-o să iasă... 


(Deniel. aducind vinul.) 


FRANZ: Pune-l aici! Priveşte-mă drept în ochi! Cum 
îți tremură genunchii! De-abia te ţii pe picioare! 
Mărturisește totul, bătrîne! Ce-ai făcut? 

DANIEL: Nimic, milostive .stăpîne! Nimic, jur pe 
dumnezeul cel adevărat și pe sărmanul me 
suflet. 

FRANZ: Bea vinul ăsta! Ce?! Stai la îndoială? — Hai 
repede, ce-ai pus în vin? 

DANIEL: Doamne ajută-mă! Ce spuneţi? Eu? Eu 
în vin? 

FRANZ: Ai pus otravă-n vin! Ai pălit ca un mort! 
Mărturisește | Mărturisește tot! Cine ţi-a dat-o? 
Nu-i aşa că ţi-a dat-o contele? 

DANIEL: Contele? Isuse Hristoase? !Contele nu mi-a 
dat nimic. 

FRANZ (zgîlţiindu-l cu putere): Te voi strînge de be- 
regată pînă cînd te vei învineţi, mincinos încărun- 
țit! Nimic? Unde v-aţi ascuns, ce-aţi uneltit îm- 
preună? Tu, cu dînsul şi cu Amalia? Ce-aţi şoptit 
atîta vreme? Mărturiseşte tot! Ce taine, ce taine 
ţi-a încredinţat? 

DANIEL: ştie dumnezeu atotștiutorul... nu mi-a 
încredinţat nici o taină. 

FRANZ: Tăgăduieșşti, așadar? Ce uneltiri aţi scornit 
să mă înlăturați din drum? Hai spune! Să mă 
sugrumaţi în somn? Să-mi taie beregata în vreme 
ce mă bărbiereşte? Să-mi turnaţi otravă în vin 
sau în cafea? Spune, spune tot! — Să mă cufundaţi 
în somnul cel veșnic, otrăvindu-mi mâîncareal 
Mărturiseşte! Mărturiseşte! Știu tot! 

DANIEL: Așa să-mi ajute bunul dumnezeu, cînd voi 
fi la năpastă, dacă spun altceva decît adevărul 
adevărat 

FRANZ: De data asta te iert! Ţi-a strecurat bani în 
pungă? Nu-i aşa? Ţi-a strîns mîna mult mai 
tare decît se obișnuiește?  Bunăoară, așa cum 
strîngi mîna unei cunoștințe vechi! 

DANIEL: Niciodată, stăpîne! 

FRANZ: Nu ţi-a spus, de pildă, că i se pare că te 
cunoaşte? — Că şi tu ar trebui, oarecum, să-l 
cunoşti? Că-n cele din urmă, îţi va cădea vălul 
de pe ochi? Că— ei? Ei? Așa ceva nu ţi-a spus 
niciodată? 

DANIEL: Ciîtuşi de puţin, stăpîne. 

FRANZ: Că anumite împrejurări îl împiedică acum — 
că adesea se cuvine să purtăm o mască, pentru a 
putea ajunge aproape de dușmanii noștri — că 
are de gînd să se răzbune, să se răzbune în chipul 
cel mai îngrozitor? 

DANIEL: Nici măcar o vorbuliță din toate astea. 

FRANZ: Cum nimic, nimic? Adu-ţi bine aminte — că 
el l-a cunoscut foarte bine pe bătrînul stăpîn — 
foarte bine, cît se poate de bine — că-l iubește, 
nemaipomenit de mult — că-l iubește, precum 
un fiu iubeşte. 

DANIEL: Ceva asemănător parcă l-am auzit spunînd! 
Cred că-mi amintesc. 

FRANZ (pălind): A spus așa ceva? A spus cu adevă- 
rat? Ce anume, vreau s-aud amănunţit! A spus 
că-i fratele meu? 

DANIEL (uluit): Cum, stăpîne? — Nu, așa ceva n-a 
spus. Dar pe cînd domnișoara îl conducea de-a 
lungul galeriei — eu tocmai ștergeam praful de 
pe ramele tablourilor — și cînd a ajuns în faţa 
portretului răposatului stăpîn, s-a oprit tăcut, 
că lovit de trăsnet. Preacinstita domnişoară i 
l-a arătat și a rostit: „O fiinţă cu totul deosebită“ | 
„Da, cu totul deosebităl“.a răspuns dînsul, șter- 
gîndu-și lacrimile. 

FRANZ: Ascultă, Daniel! Tu știi că eu am fost faţă 
de tine un stăpîn bun întotdeauna; ţi-am dat și 

hrană și straie şi am ținut seama de slăbiciunile 
vîrstei tale, cruțiîndu-te în toate împrejurările | 

DANIEL : Pentru toate acestea, să vă miluiască dum- 
nezeu ! Și eu v-am slujit întotdeauna cu credinţă. 

FRANZ: Tocmai asta vreau să spun și eu. Nu te-ai îm- 
potrivit niciodată voinței mele, ştii prea bine 

că-mi datorești supunere în tot ceea ce eu îţi 
poruncesc. 

DANIEL: Întru totul, din toată inima. Dacă nu-i 
ceva împotriva lui dumnezeu și împotriva cuge- 
tului meu. 

FRANZ: Fleacuri! Fleacuri! Nu ţi-e rușine? Un om 
bătrîn care mai crede în asemenea basme cu moş 

Ș 
Crăciun! Haide, haide, Daniel! mare prostie 
ai mai spus! Nu sînt eu stăpînul? Pe mine se 
cuvine să mă pedepsească dumnezeu, să mă 
mustre cugetul, dacă dumnezeu există și dacă 
avem o conștiință. 

DANIEL (împreunind mîinile): Cerule, fii îndurător! 

FRANZ: Vorbesc în numele supunerii ce mi-o dato- 
rezil  Pricepi cuvîntul ăsta? În numele acestei 
supuneri, eu îți poruncesc: pînă mîine, contele 
nu mai are ce căuta printre cei vii. 

DANIEL: Doamne! Dumnezeule! Pentru ce? 

FRANZ: În numele supunerii oarbe! Nu te voi slăbi 
nici o clipă. 

DANIEL: Pe mine! Eu! Ajută-mă, maică prea curată | 
Am făcut eu, oare, om bătrîn, vreun lucru ne- 
legiuit? 

FRANZ: Nu-i vreme de stat pe gînduri; soarta ta 
e-n mîinile mele. Vrei să-ţi irosești viaţa în cea 
mai adîncă dintre hrubele turnurilor mele? Acolo, 
foamea te va sili să-ţi rozi propriile tale oase, — 
şi setea arzătoare — să sorbi propriul tău ud! — 
Ori vrei mai bine. să-ţi mesteci pîinea cuvenită 
în liniște și să-ţi sfirșești în pace bătrîneţile? 

DANIEL: Cum, stăpîne? Linişte şi pace, la bătrineţe, 
pentru un ucigaș? 

FRANZ: Răspunde la întrebarea meal 

DANIEL: Oh, vai vouă plete cărunte, plete cărunte! 

FRANZ: Da ori ba? 

DANIEL: Nu, nu! Milostive doamne, îndură-te de 

mine | 

FRANZ (gata să plece): Într-adevăr vei avea nevoie 
de îndurarea lui dumnezeu, (Daniel îl opreşte, 
îngenunchind înaintea lui.) 

DANIEL: Îndurare, stăpîne! Îndurare! 

FRANZ: Da ori bal! 

DANIEL: Milostive stăpîne, chiar azi am împlinit 
șaptezeci și unu de ani. De cînd mă știu am cin- 
stit pe tatăl meu și pe mama mea, și, precît poate 
socoti cugetul meu, n-am păgubit pe nimeni 
nici măcar cu un gologan. — M-am ţinut cu cinste 
și vrednicie de credinţa mea, iar în casa dumnea- 
voastră, slujit-am de asemeni patruzeci și patru 
de ani, și iată, aşteptam să sfirșesc în linişte și 
pace Zilele mela, cu er y ah cerului, dar, 
ah, stăpîne, stäpine l. (Îi cuprinde genunchii, 
foarte zbuciumat.) Şi acum, înaintea morții — 
dumneavoastră, stăpîne, vreți să-mi răpiți ultima 
mâîngiiere ; vreţi ca viermele remușcărilor să-mi 
macine liniștea ultimeor rugăciuni; vreţi să-mi 
tulburaţi somnul de veci, preschimbîndu-mă într-o 
fiară cumplită, dispreţuită de dumnezeu și de 
oameni. Nu, nu, stăpînul meu, nespus de bun, 
de iubit, milostivul meu stăpîn — dumneavoastră 
nu puteţi cere asemenea lucru de la mine; nu 
puteţi cere asemenea lucru de la un moșneag de 
șaptezeci și unu de ani. 

FRANZ: Da ori ba! Prea multă trăncăneală | 

DANIEL: Vă voi sluji de-acum înainte cu și mai în- 
frigurată sîrguinţă ; îmi voi slei sărmanele mele 
ciolane, ca un salahor — în slujba dumneavoas- 
tră. Mă voi scula mai devreme — la odihnă 
mă voi duce cu mult mai tîrziu —ah, mă voi 
ruga pentru dumneavoastră, stăpîne! Și dimi- 

Heaţa şi seara — și dumnezeu va ţine seama de 
osîrdia unui bătrîn. 

FRANZ: N-am nevoie de jertfă, ci de supunere. Auzit-ai 
tu vreolată că a şovăit călăul, cînd a trebuit să 
pună capăt vieții unui osîndit? 

DANIEL: Vai, așa este! Dar să ucizi o fiinţă nevino- 
vată, un... 

FRANZ: Sînt eu oare dator să-ți dau ţie socoteală, 
trebuie oare securea sâ-ntrebe pe călău de ce cade 
aci şi nu dincoace? Nu vezi cîtă îngăduință am 
față de tine, sînt gata să te răsplătesc chiar, 
pentru un lucru pe care mi-l datorezi. 

DANIEL: Eu -nădăjduiam să rămîn creștin nepătat 
în clipa cînd v-am făgăduit credinţă și supunere. 

FRANZ: Nici o împotrivire! Îţi mai dau înc-o zi de 
gîndire! Pricepi? Chibzuieşte bine! Fericirea şi 
nefericirea ta sînt în joc! — Auzi? Pricepi? Feri- 
cirea cea mai adîncă și nefericirea cea mai adîncă | 
Și voi născoci chinuri cumplite !! 

DANIEL (după cîteva clipe de şovăială): Am s-o fac! 
Miine am s-o fac! (Pleacă.) 

FRANZ: Ispita a fost prea puternică; nici ăsta nu. 
era sortit s-ajungă mucenicul credinţei sale. — 
Să vă fie de bine, domnule conte! După toate 
socotelile, mîine seara veţi cina pentru ultima 
oară | — Totul atîrnă de chipul în care drămuiești 
o faptă; și de bună seamă numai un nerod poate 
întoarce lucrurile împotriva intereselor lui. De 
pildă, un tată: a tras o butelie de vin mai mult 
pe gît și iată începe să-l turnice — din asta se 
naște un om — și desigur că de-a lungul acelei 
trude vrednice de Hercule, numai la omuleţul cu 
pricina — nu s-a gîndit tatăl. lată, acum începe 
să mă furnice şi pe mine — și —un om crapă. 
Însă, fără îndoială, în fapta mea scopul este mai 
bine chibzuit, decît atunci cînd a fost vorba să se 
ivească pe lume un om. — Nu atîrnă oare zămis- 
lirea celor mai mulți dintre oameni de arșiţa 

unei după-omieze de iulie, sau de priveliștea, 
plină de vino-ncoace, a unui așternut, sau de 
tolăneala îmbietoare a unei bucătărese nurlii — 
ori chiar de un sfeşnic stins la vreme? — Este 
oare naşterea omului urmarea unei porniri ani- 
malice, a unei întimplări? Cine în asemenea clipe 
ar putea să aibă un gînd atit de copleșitor, că 
s-ar putea copilul împotrivi... zămislirii sale?! 
Blestemată fie meghiobia doicelor şi dădacelor 
noastre! Otrăvese închipuirea noastră cu basme 
îngrozitoare şi întipăresc chipuri de spaimă în 
creierele noastre gingaşe de copii! Ne-ngrozesc cu 
priveliștea cumplită a judecății de apoi, astfel 
încît, făr? de voie, chiar în trupul puternic de 
bărbat pătrunde curînd înfiorarea spaimei ce-l 
îngheaţă pînă-n măduvă, zădărnicindu-i cea mai 
dîrză hotărîre, înlănțuindu-i cugetul gata să se 
deştepte, cufundindu-l în bezna superstiţiilor. 
Omorl Întregul iad, furiile toate flutură în jurul 
cuvîntului „omor“! — Sărmana fire a uitat cum 
se făurește un bărbat! — Buricul n-a fost bine 
legat! — În noaptea nunţii, pe tată l-a durut 
pîntecul și — iată năzdrăvanul joc al ielelor s-a 
risipit fără urmă! A fost ceva. Și devine nimic... 
Asta nu înseamnă altceva decît: a fost nimic și 
devine nimic! Dal Unde nu-i nimic — degeaba 
mai sporovăim. Omul purcede din noroi, se bălă- 
cește cîtăva vreme în noroi, mai face și dînsul 
noroi, apoi, se, preschimbă și el în noroi, pînă 
ce, în cele din urmă, ajunge să se lipească scîr- 
bavnic de tălpile stră-strănepotului lui. — Chiar 
ăsta e sfîrşitul cîntecului nostru — roata împot- 
molită în noroi a destinului omenesc și cu asta — 
basta! Călătorie sprîncenată, iubite domnule frate! 
Conștiinţa, acest moralist ros de podagră, bolnav 
de fiere, n-are decît să gonească de prin bordeluri 
muierile stafidite și să chinuiască în cazne îngro- 

zitoare pe cămătarii cărunţi — ajunși în clipa 
morţii; la mine — domnia-sa va ciocăni zadar- 
nic la poartă! (Pleacă.) 


SCENA 3 


Într-un alt iatac al castelului, 
Karl Moor — de o parte, Daniel de alta. 


KARL (în grabă): Unde-i domnişoara? 

DANIEL: Prea cinstite stăpîne, îngăduiţi, vă rog, 
unui biet om să vă facă o rugăminte. 

KARL: Prea bine. Ce anume vrei? 

DANIEL: Nu-i lucru mare, dar pentru mine este totul. 


Atît de puţin și totuşi, atît de mult. — Îngă- 
duiţi-mi să vă sărut mîna! ; 
KARL: Nu, nu se cuvine, dragul meu bătrîn!... (Il 


îmbrățișează.) Aş putea să te numesc tată. 

DANIEL: Mîna dumneavoastră, mîna dumneavoastră, 
vă rog! 

KARL: Nu se cuvine! 

DANIEL: Trebuie! (Îi apucă mîna, o priveşte în grabă 
şi îngenunchează la picioarele lui.) Karl, iubitul, 
bunul meu Karl! ' 

KARL (pare înspăimîntat; apoi reculegîndu-se cu ră- 
ceală): Prietene, ce tot spui? Nu pricep nimic! 

DANIEL: Da, da, n-aveţi decît să tăgăduiţi, să vă 
prefaceţi! Totuşi, rămîneţi pentru totdeauna dom- 
nişorul meu, nespus de bun şi de fermecător! — 
Scumpe dumnezeule | Îţi mulțumesc c-ai dat 
unui biet bătrîn bucuria — ah, papă-lapte, pros- 
tănac ce-am fost — trebuia giga Oh, 
oh, părinte ceresc! Așadar, v-aţi întors, iată! 
— Și bătrînul domn zace-n mormînt — da, da, 
iată, v-aţi întors și eu am fost orb, orb! Mare 
măgari (Lovindu-se pe frunte.) Să nu te recunosc 

=— într-o clipităl — Ei drăcie! Auzi, auzi! Cine 

să-și închipuiască aşa ceval — Doamne, doamne, 
cîte lacrimi am vărsat, rugîndu-mă mereu! — 
Isuse Hristoase! Și a acum, chiar în odaia 
lui, din nou în carne și oase! 

KARL; Ce-nseamnă toată vorbăria asta? Ai fost 
oare greu bolnav de friguri? Sau încerci să joci 
cu mine un rol de comedie neghioabă? 

DANIEL: Vai, vai! Nu-i frumos să iei peste picior 
pe un bătriîn slujitor! — Cicatricea asta! Da, 
îti mai aduci aminte — dumnezeule mare! — 


Ce spaimă am mai tras! — Întotdeauna ‘mi-ai 
fost atît de drag — credeam că mi se sfișie inima 
de “durere! — te ţineam pe genunchi, îţi mai 


aminteşti? — În odaia cea rotundă, colo — nu-i 
așa, puiul meu? Ai uitat, hai? Cucul, pe care-l 
ascultai cu atîta plăcere — ţi-amintești — s-a 
spart cucul, s-a spart în bucățele, risipindu-se 
la picioarele noastre — l-a blestemat bătrîna Suzi 
pe cînd deretica prin iatac. Da, da, — fără în- 
doială, pe cînd te căţărai pe genunchii mei și 
strigai: haida, haida! iar eu, am alergat să aduc 
pe haida, haida — căluțul de lemn! — Isuse 
Hristoase! Măgar bătrîn ce-am fost! De ce naiba 
m-am depărtat! — M-au trecut toate năduşe- 
lile! Aud țipete — cum îmi mai țiuiau urechile — 
alerg în grabă și cînd colo, ia priveşte! Sînge — 
cum mai ţișnea! lată-l întins la pămînt! Maică 
precistă prea curată! Parcă mi-ar fi turnat cineva 
o găleată cu apă îngheţată pe spinare! Ei, ei! 
Așa se întîmplă, dacă nu-i omul cu ochii-n patru, 
cînd e vorba de copii, Dumnezeule mare — și 
dacă. ţi-ar fi intrat în ochi! Mîna rănită — și 
pe deasupra mîna dreaptă. Câte zile oi mai avea — 
mi-am spus atunci — n-am să mai las copiii să 
umble cu vreun cuţit, cu vreun ciob, ori cu alt 
lucru ascuţit în mînă. Spre norocul meu, stăpînul 
şi stăpîna erau plecaţi în călătorie. — Da, da, 
mi-am spus, asta să-ți fie învăţătură de minte 

pînă la adînci bătrimeţi. Vai de mine, vai de 
mine! Puteam să-mi pierd slujba — puteam — 
dumnezeule atotputernic, iartă-l, copil fără minte, 
nebunatit, — slavă domnului, totuși, rana s-a 
vindecat, din fericire, a mai rămas doar semnul 
ăsta. 

KARL: Nu pricep o vorbă din tot ce spui! 

DANIEL: Da, sigur, sigur! Pe vremuri, ei, frumoase 
vremuri. Cîtă turtă dulce, cîţi pesmeţi, cîte aca- 
dele nu v-am dat pe sub mînă | | Întotdeauna mi- -ați 
fost cel mai drag, vă amintiți ce mi-ați spus în 
grajd, cînd v-amsuit pe roibul bătrinului stăpîn 
şi v-am lăsat să galopaţi pe Ppâjiştea cea mare? 


„Daniel — aţi spus — lasă, ai să vezi, dac-ajung 
om mare, tu vei fi ispravnicul meu — și te voi 
plimba cu mine în caleașcă.“ — „Da — am spus 


eu, rizînd — dacă dumnezeu ne va dărui viaţă 
şi sănătate, şi dacă nu vă veţi rușina de un bătrîn . 
sărman ca mine, am să vă rog să-mi dăruiţi o 
căsuţă în sat, colo-n vale, că doare goală de atîta 
amar de vreme, — și mi-aş pune jos în pivniţă 
vreo douăzeci de vedit de vin, să fac niscaiva 
negoţ la bătrîneţe. Da, rîdeți! Văd eu că rîdeţi, 
așa-i, domnișorule? Toate astea s-au șters din 
mintea dumneavoastră fără urmă, pe sărmanul 
bătrîn nu-l mai cunoaşteţi | Sîntem trufași, sîntem 
străini, da, da, da! Tot domnișorul meu cel 


minunat sînteţi, pîinea lui dumnezeu! — Fără 
îndoială aţi fost cam flușturatic, niţeluș — nu 
mi-o luaţi în nume de rău, dac-o spun! — Ei, 


ale tinereţii valuri, ce să-i faci — dar în cele din 
urmă, totul poate sfîrși cu bine. | 

KARL  (îmbrățişîndu-l): Desigur! Daniel, eu sînt! 
Nu vreau să mă mai ascund. Sînt Karl, cel îndră- 
git de tine, cel pe care-l pierduseși. Ce-i cu Amalia 
mea? 

DANIEL (plingind): Oh, oh! Un păcătos cărunt ca; 
mine, să mai aibă o asemenea bucurie — și bă- 

trînul stăpîn, răposatul, care se căina în neștire! 
— Ciolane vlăguite, puteţi porni voioase spre 
mormînt |! Domnul şi stăpînul meu trăieşte! — 
şi ochii mei l-au văzut pre dînsul! 

KARL: lar dînsul își ţine cuvîntul precum a făgă- 
duit. — Ține colea, prea cinstite bătrîn, iată, 
pentru roibul scos din grajd! (Vrea să-i dea cu 
sila o pungă grea.) Precum vezi, n-am uitat pe 
cel încărunțit de vreme. 

DANIEL: Nu se poate — ce faceţi? Prea e mult, 
n- aţi, socotit bine, e o greșeală. 

KARL: Nu-i nici o greşeală, Daniel! (Daniel vrea 
să îngenuncheze.) Ridică-te. Spune-mi ce-i cu 
Amalia |!? 

DANIEL: Dumnezeu să vă răsplătească! Ei, pronie 
cerească] Iubita dumneavoastră Amalia — da, 
da — nu va putea cuprinde atita fericire, va muri 
de bucurie. 

KARL (cu zbucium în voce): Nu m-a uitat? 

DANIEL: Uitat?! Cum puteţi spune o vorbă aşa de 
neroadă? Să vă uite? Pe dumneavoastră? Ar fi 
trebuit să fiţi de faţă, să vedeţi cu ochii în ce 
chip a primit vestea morţii dumneavoastră — 
veste răspîndită de stăpînul de acum. 

KARL: Ce spui? De fratele meu?! 

DANIEL: Da, chiar de fratele dumneavoastră, milos- 
tiye stăpîne, chiar dînsul. Cu alt prilej, cînd 
vom avea vreme mai multă, am să vă povestesc 
și alte lucruri — și ce strașnic îl bruftuia pe fratele 
dumneavoastră, în fiecare ziulică lăsată de dum- 
-nezeu, pentru că dînsul tot stăruia s-o ia de soţie. 
Oh, dar trebuie să mă duc, să mă duc chiar acum 
să-i duc vestea cea bună! (Vrea să plece.) 

KARL: Stai, stail Dinsa nu trebuie să afle, nimeni 
nu trebuie să afle, mai cu seamă fratele meu nul 

DANIEL: Fratele i DAIA al Nu, ferească dum- 
nezeul — Mai cu seamă el nu trebuie să afle! 
În ruptul capului nu. Numai de n-ar fi aflat 

pină acum mai mult decît trebuia! Oh, trebuie 
să vă spun — se află pe lume oameni scîrnavi, 
fraţi scirnavi, stapini scirnavi — dar eu, pentru 
tot bănetul stăpimului meu, n-aş vrea s-ajung o 
slugă scrnavă! — Prea cinstătul stăpîn cel bă- 
trin vă socotea mort. 

KARL: Ei! Ce tot mormăi acolo? 

DANIEL (mat încet): Şi, lără îndoială, dacă cineva 
învie din morți, aşa pe nepoftite, — fratele 
dumneavoastră era singurul moştenitor al răpo- 
satului stăpîn... 

KARL: Bătrîne! Ce tot mormăi tu acolo, printre dinţi, | 
ca și cînd cine știe ce taină cumplită îţi împo- 
vărează limba, vrea să ţișnească... se zbate să 
iasă? | Grăiește mai desluşit! 

DANIEL: Uite — vreau mai degrabă să-mi rod cio- 
lanele mele de foame, să-mi potolesc setea cu 
propriul meu ud, decît să trăiesc în belșug, do- 
bîndind bogăţia prin uciderea unui om. (Pleacă 
repede.) 

KARL (tresărind, după o îngrozitoare tăcere): Înşelă- 
ciune | Înșelăciune | — Fulgerul a străbătut cu- 
getul meu! — Uneltiri de borfaș! Cer și tu iad 
întunecat! Nu-i vorba de tine, tată! Uneltiri de 
bortaș! Ucigaș, tilhar, din pricina unor uneltiri 
de borfaș! În ce hal m-a ponegrit în ochii lui! 
Scrisorile mele răstălmăcite, măsluite — inima 
lui era doar plină de iubire — îngrozitoare fiară — 


iar eu, ce cumplit dobitoc! — Inima lui de pă- 
rinte era plină de dragoste! — Oh, ticăloșie, 


înșelăciune! Cît de puţin m-ar fi costat! — aș 
fi căzut în genunchi — atît m-ar fi costat — cîte- 
va lacrimi! Oh, nerod! Ce neghiobie, ce neghio- 
bie! Nerod, nerod! (Aleargă spre perete, izbin- 
du-se cu capul.) Aș fi putut fi fericit! — Oh, 
născociri, născociri mișe eşti | ! Fericirea vieţii mele, 
furată prin tertipuri de borfaș! (Aleargă turbat 
încoace şi-ncolo.) Ucigaş, tilhar din pricina unor 

uneltiri de borfaș! — Nici nu era atît de mîniat 
— nici o clipă inima lui n-a simţit nevoia să 


mă blesteme! — Oh, fiară! Înspăimîntătoare ne- 
legiuire ! Mintea n-o poate cuprinde! Fiară cum- 
plită | 


(Vine Kosinsky.) 


KOSINSK Y: Spune, Moor, unde-ai fost pînă acum? Ce 
se petrece? Cum văd, dorești să mai rămii aici? 

KARL: Repede! Șeile pe cai — înainte de apusul soa- 
relui, trebuie să trecem hotarele. 

KOSINSKY: Glumești! 

KARL (poruncitor): Repede! Repede! Nu șovăi! 
Lasă totul şi ai grijă să nu fii văzut! (Kosinsky 
pleacă.) Voi fugi dintre zidurile astea. Cea mai 
mică amînare, m-ar putea scoate din minţi și — 
e totuși fiul părintelui meu. — Frate, frate! Ai 
făcut din mine omul cel mai nenorocit de pe 
pămînt, în vreme ce eu, cu nimic nu te-am su- 
părat vreodată! Nu te-ai purtat frăţește! Culege, 
în linişte deplină, roadele ticăloșiei tale! Voi pleca 
din preajma ta, să nu-ţi mai tulbur desfătarea. 
Nu te mai învenina — dar, fără îndoială, nu 
te-ai purtat frăţește |! Fie ca fapta ta să se piardă-n 
beznă și... nici moartea să nu mai tulbure atîta 
nelegiuire. 

KOSINSKY (sosind): Caii sînt înșeuaţi; putem în- 
căleca cînd veţi voi. 

KARL: De ce mă zoreşti? De ce ești atît de grăbit? 
Să n-o mai văd o dată? 

KOSINSKY: Caii pot fi deșeuaţi într-o clipă, dacă 
asta vi-i dorinţa. Dar chiar dumneavoastră m-aţi 
zorit adineauri, de nu mai știam unde mi-e capul! 

KARL: O ultimă dată, un ultim rămas bun! Trebuie 
să sorb pînă la capăt băutura otrăvită a acestei 
clipe de fericire și pe urmă... Stai, Kosinskyl 
Cîteva minute numai, așteaptă-mă îndărătul 
castelului și-apoi o pornim în galop. 

SCENA 4 


În grădină, 
A maliz. 


AMALIA: „Plîngi, Amalia?“ — Cu ce glas a rostit 
aceste cuvinte! Cu ce glas! — Mi s-a părut, că 
dintr-o dată întreaga lire a întinerit. Primăvara 
iubirii — mijea în acest glas! — Privighetoarea 
își înălța trilul ca și atunci — mireasma florilor 
îmbăta ca și atunci — iar eu, ameţită de fericire 
în braţele lui! Tu! Inimă înșelătoare, inimă ne- 
credincioasă! Acum vrei să înfrumuseţezi căl- 
carea jurămintului! Nu, nu! Piei din sufletul 
meu, chip înșelător! Eu nu mi-am călcat jură- 
mintul! Tu, iubit fără seamăn! Pieriţi din sufle- 
tul meu! Voi pofte înşelăţoare, blestemate de cer! 
Într-o inimă în care domneşte Karl nu se mai 
poate strecura nici un alt pămintean! Dar pentru 
ce împotriva voinţei tale — rîvnești fără preget, 
suflete, să te-apropii de-acest străin? Chipul lui 
nu-i oare aidoma chipului iubitului meu, cel de 
neasemuit? |! Nu-i oare dînsul însoţitorul întru 
veșnicie al celui fără de seamăn? „Plîngi Amalia?“ 


Da, voi fugi de dînsull — Voi fugi! — Nicio- 
dată nu trebuie să mai vadă ochii mei pe străinul 
acesta! 


(Karl Mosr deschizind portița grădinii.) 


AMALIA (tresărind): Se aude ceva? Se aude? N-a 
scîrțîit oare portița? (Văzindu-l pe Karl sare în 
sus.) Dînsul? — Încotro să plec? — Dar ce se-n- 
tîmplă oare? lată-mă ţintuită! Nu mai pot fugi! 
— Nu mă părăsi, dumnezeule din ceruri! — Nu, 
Karl nu e smuls din sufletul meu. Sînt doar o 
biată muritoare. În suflet nu-i loc pentru două 
făpturi dumnezeieşti|! (Scoţind medalionul cu por- 
tretul lui Karl.) Tu, iubitul meu Karl, fii duh 

apărător împotriva acestui străin, tulburător al 
dragostei noastre! Pe tine, pe tine am să te pri- 
vesc, ne-ncetat — pieriţi voi priviri nelegiuite 
către celălali! (Stă nemișcată, împietriiă, privind 
țintă portretul.) 

KARL: Aci eraţi, nobilă domnişoară? — Atît de tri- 
stă?! — Şi iată o lacrimă căzută pe acest portret? 
(Amalia nu-i răspunde.) Și cine-i fericitul, pentru 
care aceşti ochi îngerești s-au înrourat cu sclipiri 
de argint? Mi-este oare îngăduit să văd și eu pe 
cel iubit cu dumnezeiască patimă? (Vrea să 
privească portretul.) 

AMALIA: Nu! Ba dal Nu, nu! 

KARL (dindu-se îndărăi): O! Și este omul acesta 
vrednic să fie îndumnezeit? Are oare dreptul?... 

AMALIA: Dacă l-aţi fi cunoscut? ! 

KARL: L-aş fi pizmuit! 

AMALIA: L-aţi fi slăvit — vreţi să spuneţi. 

KARL: Ah! 

. AMALIA: V-ar fi fost atît de drag. Faţa lui, privirile 
lui, în glas chiar vă era atît de asemănător — prin 
tot ceea ce iubesc mai mult... 

KARL (Privind spre pămînt, tace.) 

AMALIA: Chiar aici, pe locul unde staţi dumnea- 

voastră, a stat şi dînsul — de o mie de ori — și 

lîngă dînsul, fiinţa care în preajma lui uita tot — 
cerul și pămîntul. De aici își rotea el privirea 
asupra ținutului acesta minunat. Părea că și pă- 
mâîntul simţea privirea recunoscătoare, privirea 
plină de măreție — și parcă se înfrumuseţa — 
contemplîndu-și plăsmuirea desăvîrșită ivită din 
sînul lui. — În locul acesta, glasul lui dumne- 
zeiesc ţintuia în ascultare pînă și vieţuitoarele 
înaripate ale văzduhului! — Din tufișul acesta 

a cules trandafiri; a cules trandafiri pentru 

mine! — Aci, aci mă îmbrăţișa dînsul, aci — am 

simţit arșița buzelor lui — iar florile mureau 
fericite sub pașii celor doi îndrăgostiţi. 


mi 179 


KARL: Şi el — a murit? 

AMALIA: Corabia lui străbate mări zbuciumate |! — 
Dragostea Amaliei călătoreşte în preajma lui. Stră- 
hate deșerturi nisipoase, neatinse de piciorul 
omenesc, — dragostea Amaliei face să înverzească 
nisipul încins sub picioarele lui și să înflorească 
cele mai sălbatice mărăcinișuri! — Arşiţa din 
miezul zilei îi dogoare timplele goale — grelele 
zăpezi ale nordului îi sfirtecă tălpile, — grindina 
furtunilor se prăvale pe fruntea lui — și dragos- 
tea Amalei îl leagănă mîngîietor, în vijelie! — 
Oceane, munţi, zări nesfirşite, între cei doi în- 
drăgostiţi; dar sufletele părăsesc prăfuita tem- 
niţă a trupurilor — şi se reîntîlnesc în raiul 


iubirii! — Păreţi trist, domnule conte! 
KARL: Asemenea vorbe de dragoste trezesc și dragostea 
mea. 


AMALIA (pălind): Ce aud? lubeşti altă femeie? — 
O, vai mie! Ce-am spus?! 

KARL: M-a crezut mort și a rămas credincioasă celui 
socotit mort. Mai tîrziu, a auzit că trăiesc şi mi-a 
jertfit cununa sfinţeniei sale. Ştie că rătăcese 
prin pustietăţi, că mă zbat în restriște şi dragostea 
ei zboară pe urmele mele, străbătînd pustietăţile, 
înfruntînd năpasta. Și pe dînsa o cheamă Amalia, 
ca și pe dumneavoastră, prea bună domnişoară | 

AMALIA: Cît o pizmuiese pe această Amalia! 

KARL: Nu, nu, este o făptură nenorocită; iubirea ei 
e legată de un om pierdut pentru veșnicie | Nicio- 
dată dragostea ei nu va fi răsplătită. 

AMALIA: Ba da, în ceruri va primi răsplata. Nu ni 
se spune că undeva se află o lume mai bună, în 
care cei copleșiți de tristeţe se pot bucura și 
îndrăgostiţii se pot regăsi? 

KARL: Da, o lume, în care toate vălurile cad și în 
care dragostea se poate regăsi, dar într-un chip 
groaznic. Lumea aceasta se numește veșnicie! 
lubita mea Amalia este o făptură nenorocită. 

AMALIA : Nenorocită? Cu toată iubirea dumneavoastră? 

KARL: Nenorocită, pentru că mă iubește! Gîndește-te: 
dacă-aș fi un ucigaș? Ce-ai spune dacă iubitul 
dumitale, pentru fiecare sărut și-ar aminti de un 
omor făptuit de dinsul! Vai de biata mea Amalia! 
Este o făptură nenorocită | 

AMALIA (sărind voioasă): Ah, cît de fericită mă simt! 
Iubitul meu fără de seamăn luminează ca o rază 
desprinsă din dumnezeire, iar dumnezeirea — în- 
seamnă slavă și-ndurare. Dînsul nu poate privi 
la suferinţa unei muște. Sufletul său e tot atît de 
departe de gînduri sîngeroase — pe cît de înde- 
părtată e amiaza de miezul nopţii! 

KARL (Se întoarce repede, intră într-un tujiş şi de acolo 
priveşte încremenit ținutul.) 

AMALIA (cîniă întovărășindu-se din chitară): 
De-a pururi, Hector, vrei să pleci spre locul, 
În care spada lui Achil, ucigătoare, 
Aduce lui Patrocle pia jertfe? „Oare 
Cu tine, să mai zvirle lancea, va avea norocul 
Copilul tău? Cinstire zeilor, el, cum să-mbie  ș 
De pleci spre Hades, pe vecie?“ 

KARL (fără nici un cuvînt, ia chitara și cîntă şi dînsul): 
Soţie scumpă, adă lancea, moartea grea 
Mă cheamă-n luptă, dănţuirid sălbatic... 


(Zvirle chitara şi porneşte în goană.) 


SCENA 5 


Pădurea din preajma castelului. 
E noapte. În mijloc, un vechi castel dărăpănat. 
Ceata tilharilor stă culcată la pămînt şi cîntă. 


Harţă, tîrfe, pîndă, jafuri — 
Cînd ucizi, hei, vremea trece! 
Miine, gîturile-n laţuri| 
Azi fii vesel şi petrece! 

Viaţă slobodă, bănet 

Și plăcere berechet! 
Codru-i caib şi așternut, 
Cînd e soarele mahmur, 
Rostul nostru luna-l știe, 
Zeul nostru e Mercur, 
Mester, tartor priceput. 


La vr'un arendaș cu burtă, 
La vr'un popă cîte-un prînz — 
Şi-apoi zburdă ca un mînz, 
Că din cer mai pică turtă! 


În gîtlej din viţa veche: 

Toate grijile s-au stins; 

Ageri, fără de pereche — 
Diavolul, cu noi s-a prins 
Frate bun — şi-n iad s-a-ncins! 


Cînd urlă ciomăgitul tată, 

Cînd plinge mama urgisită, 
Mireasa, biata, părăsită — 
Urechea noastră se desiată, 


E gidilat auzul tilhărescl — 
Securea se-abate și-i sparii, 

Viţei înjunghiaţi ce mugesc, 
Privește-i striviţi ca țînțarii. 
Răsfăţ pentru ochiul hoţesc. 


Ș-atunci cînd ora ultimă sosește, 

— În veci de veci afurisită! — 

Am fost doar răsplătiți regește, 
Poteca e bătătorită, 

Îţi dregi pingeaua, tragi un vin, 
Strigi: ural — și, trose-plosc, amin — 
În iad, tulește-o-ntr-o clipită! 


182 


SCHWEIZER : Se-nnoptează şi iată, căpitanul nu-i încă 
aici! 

RAZMANN: Și ne-a făgăduit totuşi să fie chiar la ora 
opt. 

. SCHWEIZER: Dac-o fi păţit ceva? — fraților?! Pîr- 
jolim totul! Ucidem și pruncii din fașă. 

SPIEGELBERG (luînd pe Razmann deoparte): O vorbă, 
Razmann. 

SCHWARZ (către Grimm): Nu punem iscoade? 

GRIMM: Lăsaţi-l în pace! O fi pus gheara pe vreo 
pradă să ne facă pe toţi praf! 

SCHWEIZER: N-ai nimerit-o, la naiba! N-a plecat 
cu gînd de tîlhărit. Ai uitat ce ne-a spus pe cînd 
străbăteam ţinutul? — „Cine șterpelește un singur 
morcov din bătătura cuiva și-l aflu — acolo îi 
vor rămîne oasele; aşa cum mă cheamă pe mine 
Moor.“ Să prădăm n-avem voie. 

RAZMANN (în şoaptă către Spiegelberg): Unde ai de 
gînd s-ajungi? Vorbește ma: pe şleau. 

SPIEGELBERG: Pst! Pst! — Nu știu de gîndești ca 
mine despre libertate !... Tragem la ham, ca niște 
vite și strigăm sus și tare, mereu, că sîntem ne- 
atîrnaţi; mie asta nu-mi place. 

SCHWEIZER (către Grimm): Ce-o fi vrînd aiuritul ăsta 
să mai scornească? 

RAZMANN (încet către Spiegelberg): Vorbeşti de că- 

petenia noastră? 

SPIEGELBERG: Pst! Ce naiba! Pst!... Și printre noi 
sînt iscoade de-ale lui! — Căpetenie, spuseși? — 
Cine l-a căftănit căpetenie peste noi? N-a uzur- 
pat oare titlul acesta, care de drept mi se cuvenea 
mie? Ce spui? De aceea ne punem noi în joc viaţa 
— de aceea trebuie să înghiţim noi toate ipohon- 
driile soartei, pentru ca-n cele din urmă, să ne 
socotim fericiți c-am ajuns iobagi la un rob? 
lobagi, cînd am putea fi prinți. Pe dumnezeul 
meu, Razmann! — Așa ceva nu mi-a plăcut nici- 
odată. 

SCHWEIZEER (către ceilalţi): Na-ţi-o frîntă... Tocmai 
tu o faci pe grozavul?!... Când e vorba s-azvirli 
cu pietroaie în broaște, nu te-ntrece nimeni! — 
dar numai să-și sufle dinsul nasul, și intri-n gaură 
de șarpe! 

SPIEGELBERG (către Razmann ): Da! — Și de cîţi ani, 
n-am spus eu: Trebuie să-ntoarcem foaia, Raz- 
mann! Dacă ești cum te-am socotit eu totdeauna, 
Razmann! la-l de unde nu-i — pe jumătate-i pier- 
dut... așa se zice — Razmann, eu socot că i-a 
venit ceasul! Cum, nu ţi se urcă sîngele-n obraji, 
cînd auzi sunînd clopotul libertăţii? — Nu-i nici 
un pic de bărbăţie în tine? Nu pricepi despre ce 
strașnică întorsătură vreau să-ţi vorbesc? 

RAZMANN: Ah, satană! Vreisă-mi prinzi sufletul în laț ! 

SPIEGELBERG: Este? Pricepi? — Bine! — Atunci hai, 
după mine! Am băgat de seamă unde s-a furișat! 
— Vino! Arareori greşesc două pistoale — și pe 
urmă — sîntem noi cei dintîi — cei ce-au înţăr- 
cat sugaciul... (Vrea să-l tragă cu dînsul.) 

SCHWEIZER (furios, scoțind cuțitul): Ah, jivină, mi-ai 
amintit de codrii Boemiei! — N-ai fost tu becis- 
nicul, care-a-nceput cu văicăreala, cînd s-a stri- 
gat: dușmanii, dușmanii! lată! Pe sufletul meu, 
am jurat atunci — piei ucigaș netrebnic! (Îl, 
înjunghie.) 

TÎLHARII (agitaţie): Săriţi! Omor! Omor! — Sopa 
zer, Spiegelberg — despărțiți- i! 

SCHWEIZER (aruncă cuțitul peste trupul lui Spiegel- 
berg): Aşa! Crapă! — Liniștiţi-vă, camarazi! Ve- 
deţi-vă de treburi. O lepădătură! Din capul locu- 
lui lighioana asta otrăvită i-a purtat sîmbetele 
lui Karl! Pe pielea lui nu-i nici măcar o zgîrie- 
tură. Înc-o dată, liniștiţi-vă! — Ah, porc de cine! 
Pe la spate vrea dînsul să ucidă! Pe la spate! 
Ne-am scăldat în sudoare de sînge obrajii, s-o 
ştergem pe lumea ailaltă, în chip de javre-mpu- 
pite! Spurcată jivină! În foc și fum am viețuit 

pentru câ-n cele din urmă să crâpâm ca nişte 
guzgani. 

GRIMM: Dar la Ati ce-a fost între voi? Căpitanul 
o să turbeze! 

SCHWEIZER : Las” pe mine! — Și tu, nemernicule, (că- 
tre Razmann) — i-ai fost unealtă, nu? — Piei din 
ochii mei! Schufterle tot așa a făcut — de-aia 
l-au şi spînzurat în Elveţia, cum îi prezisese Moor. 

(Se aude o impuşcătură.) 

SCHWARZ (sărind): Ascultaţi, o împușcătură. 

(Alič împuşcătură.) 
Încă una! Ura! Dînsul! 

GRIMM: Mai așteptați puţin! Trebuie să împuște de 

trei ori! 


(Se aude încă o împuşcălură.) 
SCHWARZ: El e! El e! a-ţi tălpăşiţa Schweizer! — 
Hai să-i răspundem! (Trag și dînşii.) 
(Karl Moor, Kosinsky sosind.) 


SCHWEIZER (păşind înaintea lui): Bun venit, prie- 
tene! Am cutezat cam mult în lipsa ta. (il duce 
lîngă cadavru.) Fii tu judecător între mine și 
ăsta! A vrut să te ucidă pe la spate! 

TÎLHARII (uluiți): Cum?! Pe Moor?! 

KARL (priveşte cufundat în gînduri, apoi izbucnește 
puternic): O, braţ al răzbunătoarei Nemesis! De 
nepătruns | Nu de la dînsul, auzit-am oare cîntecul 
de sirenă?! Fie acest cuţit prinos ţie, întunecată 
zeiţă a răzbunării! — Nu tu ai Macuti aceasta — 
Schweizer! - 

SCHWEIZER: Pe dumnezeul meu! Eu am făcut-o și 
nu cred să fie cel mai neghiob lucru pe care l-am 
făcut în viața mea... (Pleacă supărat.) La dracu! 

KARL (pe gînduri): Pricep — cîrmuitor al cerurilor, 
— pricep — frunzele cad! lată toamna vieţii mele | 
Luaţi-l de aici! 

(Cadavrul lui Spiegelberg e luat şi dus de tîlhari.) 

GRIMM: Porunceștel! — Ce mañ e de facut? 

KARL: Curind-curînd totul se va împlini! Daţi-mi 
chitara! — De cînd am fost acolo, mă simt 
pierdut!— Chitara, am spus! În legănarea cînte- 
cului, imi voi recîștiga puterea. Lăsaţi-mă 
singur | 

TÎILHARII: E miezul nopţii, căpitane!| 

KARL: Aşadar, erau numâi lacrimi de teatru. Îmi 
trebuie un cintec de bărbăție romană, pentru ca 
geniul meu culundat în somn să se trezească, 
Daţi-mi chitara. — Miezul nopţii spuneţi? 

SCHWARZ: A și trecut! Cădem de somn. De trei zile 
n-am închis ochii. 

KARL: Oare somnul, cu balsamul lui, cade și peste 
ochii netrebnicilor? De mine, pentru ce fuge? 
Fricos n-am fost niciodată, nici netrebnic. — Cul- 


caţi-vă! — Mâine, pornim în zori. 
TÎLHARII: Noapte bună! (Se întind la pămînt şi 
adorm.) 


(Linişte adincă.) 
KARL (ia chitara şi cîntă): 


BRUTUS: 


Bun găsit, o, mîndru șes al păcii, 
Găzduieşte ultimul roman! — 

Vin de la Filippi?, dintr-al morţii 
Cîmp cumplit — cu pas şi gînd sărman. 
Cassius, m-auzi, trăieşti? Pierdută 

Pare Roma; frate, oastea-i frîntă. 
Către Hades port durerea-mi mută. 
Brutus, Brutus! Totul mă-nspăimâîntă! 


1 Brutus (secolul I î. e. n.), fiul adoptiv al lui Caesar, a pus la cale 
o conspirație împotriva lui Caesar şi l-a ucis (n. r.). 

2 Localitate unde Antoniu şi Octavian l-au învins pe Brutus 
(421. e. n.) (n. r.). 

CAESAR 


Cine către noi — şi-ndreaptă pasul 
Neînvins — prin stânci, fantomă? 

Nu mă-nșel, nu, este glasul 

Unui fiu adevărat al Romei, 

Unui fiu al Tibrului. — Dar oare 

Cele șapte dimburi sacre nu-s zdrobite? 
— Geamătul ades mă înfioară — 

Nu-s pe veci, de Caesar, văduvite? 


BRUTUS 
Tu, o, cel rănit fără de milă, 
Vaietul trufaş spre Orcus du-l, să-l poarte 
Spre străfunduri. — La lumina zilei 
Ce chemări te tulbură din moarte? 
N-ai învins! Un sînge slobod se-nfioară 
La Filippi, ard pe ultime altare 
Jertfe. — Roma, lîngă Brutus moare. 
Plec spre Minos — piei și tu în valuri! 


CAESAR 


Vai, pumnalul, Brutus a lovit! 

— Brutus — fiul meu — și tul... 

Fiu, — părinte — fiul îndrăgit!... 

Pleacă! Tatăl, lumea-ntreagă, drept 
Moștenire să ţi-o lase vru. 

Înjunghiat-ai părintescul piept... 

— Cel mai vrednic fiu al Romei ai ajuns — 
.. Un pumnal în părintescul piept! — 

lată porţile! Vesteşte făr-ascuns, 

Lirlă: cel mai vrednic a lovit! — 

Pleacă! Ce mă chinuie pe țărm — aproape, 
„Fiule, să afli ai dorit. 

— Hai, plutaş al beznei către larg de apel — 


BRUTUS 


Tată, stai! Sub soarele-arzător, 
Doar un singur om a fost pe lume, 

Singurul, lui Caesar asemănător. 

Fiu, iai spus chiar tul Ce gingaș numel — 
Caesar, Roma poate s-o doboare, 

lar pe Caesar, Brutus, să-l înfrîngă, 

Unde e un Brutus, Caesar moare! — 

Plec spre dreapta; tu — ia calea stîngăl 


KARL (pune chitara deoparte şi, adincit în gînduri, 
păşește încoace şi-ncolo): Cine poate fi chezaș 
pentru mine? Atât de-ntunecat e totul. — Ce la- 
birint întortocheat. — Nici o ieșire — nici o stea 
călăuzitoare. — De s-ar sfârși totul cu ultima su- 
flare, cum se sfirşește un joc searbăd de păpuși... 
Dar pentru ce această cumplită sete de fericire? 
Ce rost are goana după o desâvîrșire de neatins? 
Amiînare fără sfîrşit a năzuinţelor neîmplinite? | 
— Cînd iată, o biată apăsare pe trăgaciul unei 
biete unelte, (jinind pistolul întors către obraz) 
îl face pe-nţelept aidoma unui nerod, pe becisnie 
— unui viteaz, pe cel nobil unui netrebnic! 
— În firea neînsufleţită, se află o dumnezeiască 
armonie | De ce scîrţiie rațiunea noastră? Nu-i 
înjositor pentru noi? Nu, nu! Mai mult decît 
atît — eu n-am fost încă fericit. Credeţi oare că 
voi tremura? Voi, duhuri ale celor sugrumaţi 
de mine! Nu voi tremura! (Tremură îngrozitor.) 
Jalnicul vostru vuiet de moarte — obrajii voștri 
învineţiţi, înspăimîntătoarele voastre răni hol- 
bate nu-s decît inele din lanţul neclintit al desti- 
nului. Și ele atîrnă de cîteva ceasuri de răgaz; 
de toanele dădacelor mele, de dascălii mei, de 
firea tatălui meu, de sîngele maicii mele. (Zguduit 
de fiori de groază.) De ce artistul care m-a făurit 
a făcut din mine taurul de aramă în al cărui 
pîntec încins să fie omenirea pîrjolită? (Atin- 
gîndu-și fruntea cu pistolul. ) Vreme și veșnicie — 
înlănțuite printr-o singură clipă?! Cheie înfrico- 
şătoare ce zăvoreşti înapoia mea temniţa vieţii, 

deschizindu-mi lăcașul veșnicei nopţ-. — Spu- 
ne-mi, o, spune-mi încotro mă vei călăuzi? — Pe 
tărîmuri străine, nestrăbătuteP — lată cît de mole- 
șită e omenirea din pricina acestei priveliști. 
lată cum slăbește încordarea de a duce lucrurile 
la bun sfîrșit şi cum fantezia, această maimuţă 
zburdalnică a simţurilor, înșeală cugetele noastre 
slabe, ce straniu joc de umbre! — Nu, nu! Un 
bărbat nu șovăie! Tu, acel „dincolo“ fără de nume, 
fii oricum ai fi. Numai „eul“ meu să-mi rămînă 
credincios! — Fii oricum ai fi, dacă pot trece 
cu „eul“ meu acolo! Tot ce e în afară nu-i decît 
spoială. Eu însumi îmi sînt mie — cer și iad! 
— De mi-ar fi rămas mie o lume prefăcută-n 
cenușă — lume surghiunită din faţa ochilor tăi 
— unde să mă aștepte doar însingurata noapte 
şi veșnicul deșert! — Aș însufleți pustiul mut 
cu făpturile fanteziei mele, aș folosi veșnicia 
drept răgaz, să descos încîlcitele fire ale mizeriei 
universale. — Sau vrei să mă călăuzești spre ni- 
micire, prin nenumărate alte nașteri, prin nenu- 
mărate alte priveliști ale mizeriei —treaptă cu 
treaptă? Nu pot oare sfărîma acest fir al vieţii, 
țesut pentru mine, dincolo — cu ușurința cu care-l 
sfărîm pe cel de aici!? — Tu mă poţi preschimba 
în nimic — această libertate, însă, nu mi-o poţi 
lua. (Încarcă pistolul. Deodată se opreşte.) Stail 
Să mor îngrozit de o viaţă împovărată de chinuri! 
— Să-ngădui mizeriei să mă biruie? — Nu, tre- 
buie să-ndur! (Zvirle pistolul.) Dar mîndria mea 
va birui cazna! Voi merge pînă la capăt! 


(Se înnoptează tot mai mult.) 
(Hermann, venind din pădure.) 


— HERMANN: Auzi! Auzi! Ce înfiorător ţipă cucuvaia! 
— În sat bate miezul nopţii! — Prea bine, prea 
bine! Netrebnicul doarme. — În sălbăticia asta, 
„iscoade — nu-s! (Se apropie de castel şi bate-n 

poartă.) Urcă-ncoice, tu sârmană făptură din 
hrubă! — lată bucate pentru tine! 

KARL (diîndu-se Jără zgomoi înapoi): Ce-o fi însem- 
nînd asta? 

O VOCE DIN CASTEL: Cine bate? Hei, Hermann, tu 
ești, corbul meu? 

HERMANN: Eu sînt, Hermann, corbul tău. Urcă, urcă 
pînă la gratii și mănîncă. (Se aud țipete de buf- 
niță. ) Îngrozitor ţipă tovarășii culcușului tău, 
bătrâne ! — Mâîncarea-ţi place? 

VOCEA: Eram foarte înfometat. Îţi mulțumesc, sol 
al corbilor, pentru pîinea ta — în mijlocul pus- 


tiei! — Cum îi merge dragei mele copile — Her- 
mann? 

HERMANN: Tăcere! Auzi! Silorăie cineva? N-auzi 
nimic? 


VOCEA: Ce-i? Auzi tu ceva? 

HERMANN: Sunetul vântului suspinînd prin crăpăr 
turile turnului — un cîntec de noapte, de-ţi elăn- 
ţăne dinţii și ţi se învineţesc unghiile. — Ascultă | 
Mi se pare mereu c-aud un sforăit. — Nu ești 
singur, bătrîne?! Hu! Hu! Hu! 

VOCEA: Ai auzit ceva? 

HERMANN: Rămas bun — rămas bun! — Cumplit este 
lăcașul ăsta! — Coboară în gaura ta! — Colo sus 
e mîntuitorul tău; răzbunătorul tău — afurisitul 
fiu... (Vrea să fugă.) 

KARL (îngrozit, pășind către Hermann): Stai! 

HERMANN (ţipînd): Vai miel 

KARL: Stai, îţi spun! 

HERMANN: Vai, vai! Totul se dă pe față acum! 

KARL: Opreşte-te! Vorbește! Cine ești? Ce faci aici? 
Vorbește | 

HERMANN: Îndurare! Oh, cer îndurare, atotputernice 
stăpîne! Ascultă măcar o vorbă, înainte de a 
mă ucide! 

KARL (trăgînd spada): Ce-am de auzit? 

HERMANN: Știu că trebuia să plătesc cu viața — nu 
puteam alifel — nu se cuvenea altfel, se află-n 
ceruri un dumnezeu — acolo-i însuşi tatăl tău 
— mi-a fost milă de el— ucide-mă! 

KARL: Ce taine se ascund aici? grăieşte! Vreau să 
ştiu tot, 

VOCEA (din castel): Vai! Vai! Tu ești Hermann? 
Cine vorbeşte acolo? Cu cine vorbeşti, Hermann? 

KARL: Acolo-n adîncuri, mai e cineva? — Ce se-ntîm- 
plă aici? — (Alergind câtre turn.) E vreun întem- 
nitat, de care au vrut oamenii să se descotoro- 
sească? — li voi sfărîma lanţurile! Glas din adîn- 
curi, răspunde! — Pe unde se intră? 

HERMANN: Oh, stăpîne, milostiviţi-vă! — Nu pășiţi 
mai departe, stăpîne... Fiţi îndurător, vedeţi-vă 
de drum! (Ji taie calea.) 

KARL: Cu patru lacăte! Dă-te la o parte! — Totul 
să iasă la lumină! Trebuie! — Pentru întîia dată, 
“vino-mi astăzi în ajutor, iscusinţă tilhărească!| 
(Foloseşte uneltele de spărgător și deschide poarta 
zăbrelită a turnului; urcînd din fundul turnului, 
se ivește un bătrîn cu înfățișarea de schelet.) 

MOOR: Îndurare, faţă de un nenorocit! Îndurare! 

KARL (se dă-nfricoșat înapoi): Glasul tatălui meu! 

MOOR: Dumnezeule, îţi mulţumesc! Venit-a ceasul 

„mântuirii! 

KARL: Oh, tu, duh al bătrînului Moor! Cine ţi-a tul- 
burat liniştea mormîntului! Ai tîrît pe lumea 
cealaltă vreun păcat ce-ţi închide porţile paradi- 
sului? Voi pune să ţi se facă slujbe, să se poată 
întoarce spiritul tău rătăcitor, în locașul său. 
Ai îngropat oare aurul văduvelor şi al orfanilor 

şi acum dai tîrcoale urlînd, la miezul nopţii? Voi 
smulge comoara subpămînteană din ghearele þa- 
laurului vrăjit, chiar dacă colții lui ascuţiţi ar 
rînji lîngă spada mea și m-ar scuipa o mie de 
limbi de văpaie. Ori poate-ai venit, auzind între- 
bările mele, să-mi dezlegi tainele veșniciei? Vor- 

beşte, vorbeşte! Sint un om de care teama nu se 
poate lipi. 

MOOR: Nu sînt spirit, pipăie-mi trupul, iată, sînt 
încă-n viaţă, vai, vai, camplit de nenorocită 
viaţă | 

KARL: Cum? N-ai fost îngropat? 

MOOR: Am fost îngropat — adică, în cavoul părin- 
ților mei zace un hoit de câine. — lar eu, de trei 
luni încheiate, lîncezese în întunericul acestei 
hrube subpămâîntene, fără o rază de soare, fără o 

"adiere inviorătoare, fără un prieten; aci unde 
croncănesc sălbatic corbii și ţipă bufniţele la 
miezul nopțiil... 

KARL: Oh, ceruri! Cine-i nelegiuitul!? 

MOOR: Nu-l blestema!... E fiul meu, Franz! 

KARL: Franz? Franz?! — Haos fără de sfîrşit! 

MOOR: Dacă ești într-adevăr om, dacă ai o inimă 
omenească, tu, cel ce m-ai mîntuit, pe care nu 
te cunosc, ascultă atunci deznădejdea unui pă- 
rinte și în ce stare l-au adus fiii săi. De trei luni 
aceste ziduri săpate-n stîncă sînt surde la vaietele 
mele. Ecouri deșarte îmi maimuţăresce plinsetele. 
Asta este tot ce aud. De aceea, dacă ești om într-a- 
devăr, dacă ai o inimă omenească... 

KARL: La asemenea rugăminţi şi fiarele sălbatice ar 
țîșni din vizuină. 

MOOR: Eram întins pe patul meu de suferinţă, de-abia 
începusem să mă-ntremez, după o grea boală, 
cînd iată că-mi aduseră un om, după spusa căruia 
fiul meu cel dintîi născut murise în bătălie. Omul 
aducea cu dînsul o spadă mînjită cu sîngele 
fiului meu, precum și cuvintele lui de rămas bun, 
care îmi vesteau că blestemul meu îl gonise în 
luptă, în deznădejde și moarte. 

KARL (își întoarce faţa; zbuciumat): Asta-i adevărat! 

MOOR: Ascultă mai departe! Am leșinat; auzind acea- 
stă veste! Se vede că m-au socotit mort, căci 
atunci cînd mi-am venit în fire, zăceam pe cata- 

fale, învăluit în giulgiu ca un mort. Am zgîriat 
capacul coşeiugului. Îl deschiseră — era noapte, 
beznă. Fiul meu Franz mă privea. — „Cum? — 
strigă dinsul cu o voce înfricoșătoare — vrei să 
trăieşti veşnic?“ — Şi trînti la loc capacul sicriu- 
lui. La trăsnetul acestor cuvinte îmi pierdui cu- 
noștinţa. Cînd mă trezii din nou, am simţit coş- 
ciugul ridicat și dus într-o trăsură vreme de 
jumătate de ceas. În sfîrşit, fu deschis — mă 
aflam la intrarea acestei hrube; înainte-mi sta 
fiul meu, împreună cu omul care-mi adusese spada 
mâînjită de sîngele lui Karl. — De nenumărate ori 
i-am cuprins genunchii, rugindu-l și implorîndu-l; 
am plins la picioarele lui — arzătoarea rugăminte 
a tatălui său nu-i înduioșă inima. — ,, În adîncuri 
cu stirvul ăsta! — tunară din nou vorbele lui — 
A trăit de ajuns!“ — Fui îmbrîncit în adîncuri, 
fără îndurare și fiul meu Franz închise zăvoarele 
în urma mea. 

KARL: Nu-i cu putinţă! Nu-i cu putinţă! V-aţi în- 
șelat desigur! 

MOOR: Poate că m-am înșelat. Ascultă mai departe, 
fără să te mînii. Am zăcut astfel vreo douăzeci 
de ceasuri, fără ca nimeni să se sinchisească de 
pacostea mea. De altfel, nici un om nu calcă prin 
pustietatea asta, căci merge faima că duhurile 
străbunilor mei îşi tîrăsc printre ruinele acestea 
lanţurile ce zîngănesc în miez de noapte în mur- 
murul cîntecelor lor de moarte. Într-un sfîrșit, 
am auzit cum se deschide poarta, acelaşi om 
îmi aduse pîine şi apă şi-mi destăinui c-am fost 
osîndit la moarte prin înfometare şi că viaţa lui 
era în primejdie, dacă se află că-mi aduce hrană. 
Am izbutit totuși să-mi ţin zilele cu chiu cu vai, 
atîta amar de vreme, însă îngheţul fără sfîrşit, 
aerul greu de murdăriile trupului meu — nemăr- 
ginita mîhnire — mi-au sleit puterile, trupul mi 
s-a topit; de mii de ori am cerut lui dumnezeu 

moartea, cu lacrimi în ochi, dar se vede că măsura 
osîndei melenu era încă împlinită, ori că m-aștepta 
cine știe ce bucurie, de-am putut s-o scot la ca- 
păt, ca prin minune! Dar drepte sînt suferinţele 
mele | — Oh, dragul meu Karl! Dragul meu Karl! 
— Şi el,el n-avea încă părul cărunt. 

KARL: De-ajuns! Sus! Buşteni, ghețari încremeniţi| 
Trândavi nesimţiţi! Somnoroși, sus! Nu vrea 
nimeni să se trezească? (Trage pe deasupra tilha- 
rilor un foc de pistol.) 

TÎLHARII (sărind din somn): Uiuuul Ce-i? Ce este? 

KARL: Nici istoria asta nu v-a zguduit somnul? Și 
somnul de veci s-ar fi trezit! Priviţi! Priviţi! 
Orînduiala lumii s-a prefăcut în joc de zaruri. 
Legiuirile naturii sînt sfărîmate, străvechile vrăj- 
mășii slobozite: Fiul și-a ucis tatăl! 

TÎILHARII: Ce spune căpitanul? 

KARL: Nu! Ucis? Nu-i destul! Nu! Cuvîntul e prea 
gingaşi — Pe tatăl său, l-a tras fiul de o mie 
de ori pe roată; l-a tres în ţeapă, l-a schingiuit, 
l-a jupuit de viu! Nu—și vorbele astea sînt 
încă prea omenești! — Trebuiesc vorbe de care 
roșește însăși nelegiuirea, de care s-ar înfiora 
canibalii, pe care nici un diavol, din veci de veci 
nu le-a putut gîndi. Fiul pe propriul său părinte. 
— Oh, priviţi — priviţi aici! — E căzut în nesim- 
tire! — În hruba aceasta, fiul, pe propriul său 
părinte — gol, îngheţat, înfometat, însetat. Pri- 
viţi vă spun! E tatăl meu, da, trebuie să mărtu- 
risesc totul! 

TÎLHARII (sar, înconjurîndu-l pe bătrîn): Tatăl tău? 
Tatăl tău? 

SCHWEIZER . (apropiindu-se plin de respect şi îngenun- 
chind în faţa bătrînului): Tatăl lui Karll Picioa- 
rele ţi le sărut! Pe pumnalul meu, tu ești stăpîn! 

KARL: Răzbunare, răzbunare, răzbunare ție! Bătrî- 
neţe crîncen lovită, crunt pîngărită! Sfișiată fie 
de-a pururi orice frăţească legătură! (Își sfîşie 

veșrnintele de sus ptnă Jos.) Fie blestemat fiecare 
strop de sînge îrăţescl Aci, sub privirile bolţii 
cerești! Ascultaţi-mă, lună şi voi stele! Ascultă-mă 
tu, boltă din miez de noapte, care ai privit nele- 
giuitele fapte! Ascultă-mă tu, dumnezeu de trei 
ori înspăimintător, care de-acolo de sus veghezi 
asupra lumii, care răzbuni și osîndești deasupra 
stelelor şi învolburezi tăriile nopții! Iată! Înge- 
nunchez aici! — Jur, înălţînd cele trei degete, în- 
fiorate de noapte, jur aci— și firea mă scuipe din 
sînulei, ca pe o dihanie nimicitoare, de-mi voi căl- 
ca jurământul! = să nu mai văd lumina zilei, pînă 
ce sîngele celui ce şi-a ucis părintele nu va stropi, 
fumegînd către cer, această piatră. (Se ridică.) 

TÎLHARII: Ce fiară! Ce cruzime! E nemaipomenit! 
Să mai zică cineva că noi sîntem ticăloși! Nu, nu, 
pe toţi balaurii iadului! — Ne-a-ntrecut cu vîrf 
şi-ndesat|.., 

KARL: Da! Pe toate suspinele de groază ale celor 
înjunghiaţi de pumnalele voastre, ale celor mis- 
tuiţi de focul pus de mine, ale celor sfărîmaţi de 
turnul prăvălit de mine — goniţi din cugetul 
vostru orice gînd de omor şi de tîlhărie, pînă cînd 
veșmintele voastre nu vor fi roșii de sîngele ne- 
trebnicului. — Hotărit lucru! Nicicînd n-aţi visat 
voi s-ajungeţi brațul răzbunător al celei mai înalte 
orînduiri!? Încîlcite ghemuri ale destinelor noas- 
tre — se dezleagă|! Astăzi, chiar astăzi o nevă- 
zută putere a înălțat pe nobile culmi îndeletni- 
cirea noastră | Îngenuncheaţi în faţa aceluia ce v-a 
hărăzit măreţia acestei soarte, ce v-a făcut vred- 
nici să deveniți necruţători îngeri ai întunecatului 
său scaun de judecată! Descoperiţi-vă capetele! 
Îngenuncheaţi în pulbere și ridicaţi-vă sfinţiţi| 
(Îngenunchează. ) 

SCHWEIZER: Poruncește| Ce trebuie să facem? 

KARL: Ridică-te, Schweizer! Atinge șuviţele acestea 
sfintel (Îl duce lîngă tatăl lui şi-i pune în mînă o 

şuviță de păr.) Ță-amintești cum ai despicat o- 
dinioară ţeasta unui călărej din Boemia, care 
tocmai ridicase sabia asupra mea, în clipa în 
care eu, sleit de trudă, cu suflarea tăiată, căzusem 
în genunchi? 0 regească răsplată ţi-am făgăduit— 
atunci |... Pînă acum nu mi-am putut încă plăti 
datoria. 

SCHWEIZER: Mi-ai jurat, într-adevăr: dar îngăduie 
să rămîn pe vecie datornicul tău! 

KARL: Nu! Pot să ţi-o plătesc acum! Schweizer! 
O astfel de cinste n-a fost dată încă nici unui 
muritor! — Fii răzbunătorul tatălui meu! 


(Schweizer se ridică.) 


SCHWEIZER : Ascultă, mîndre Karl! Astăzi, pentru în- 
tiia dată și eu mă simt plin de mîndrie! — Po- 
runcește unde, cînd, în ce chip să-l ucid? 

KARL: Fiecare clipă-i sfîntă, mergi în grabă! — Alege 
pe cei mai vrednici din ceata noastră; repezi-te 
cu ei drept la castel. Smulge-l din așternut, dacă 
doarme, ori e-n braţele desfătării; tîrăște-l cu 
tine, dacă prînzește, ori e beat; îmbrînceşte-l, 
dacă-i în faţa unei icoane, îngenuncheat în rugă- 
ciune! Dar, un lucru-ţi spun răspicat: să nu mi-l 
aduci mort! Trupul celui ce-i va cășuna vreun 
rău, clintindu-i un singur fir de păr, ori zgîriin- 
du-i pielea măcar — îl voi zvîrli vulturilor în- 
fometaţi! — Întreg, nevătămat trebuie să-l am 
și dacă mi-l aduci viu, drept răsplată, vei primi 
un milion; cu preţul vieţii mele, îl voi fura unui 
rege, iar tu îţi vei putea căta de drum, slobod 
ca vîntul! — Priceputu-m-ai? Atunci, grăbeşte! 

SCHWEIZER: De ajuns, căpitane! — lată mîna mea! 
Ori se-ntorc doi, ori nici unul! Îngeri ai ceasului 
de apoi, pășiţi lîngă Schweizer! (Pleacă împreună 
cu o ceată.) d 

KARL: Voi, cei rămași, risipiţi-vă prin pădure. Eu 
nu mă mișe de-aici. 


ACTUL AL CINCILEA 


SCENA 1 


Se văd mai multe încăperi, înşirate de-a lungul. 
Noapte întunecată. 


DANIEL (ţinînd în mînă un felinar şi purtând o boccea): 
Rămiîi cu bine casă părintească, nespus de dragă. 
— Cîte clipe minunate n-am trăit aici, pe cînd 
era încă în viaţă răposatul stăpîn. Lacrimi curg 
peste bătrînele tale ciolane, putrezite de atîta 
vreme! Da! Nemaipomenit! Să ceară de la un 
bătrîn slujitor ca mine!... Aci, fost-a pîn-acum 
adăpost pentru orfani și năpăstuiţi — iar fiul 
a preschimbat această casă în vizuină de ucigaș! 
— Rămîneţi cu bine, dragi podele! — De cîte 
ori nu v-a măturat bătrînul Daniel! — Rămii 
cu bine, tu iubită sobă — greu de tot se desparte 
de tine bătrînul Daniel. — Cu cîtă prietenie n-ai 
privit tu cele din preajma ta. — Cît de rău îţi 
va părea, bătrîne Eliazar. — Dar îndurarea lui 
dumnezeu să mă păzească de viclenia necuratului. 
— Gol sosit-am aici — gol voi părăsi aceste locuri 
— dar sufletul meu mîntuit este. (In clipa în 

care preasă plece, Franz, în halat de noapte, sosește 
înspăimîntat, alergînd.) Doamne, ajută-măl Stă- 
pinul! (Stinge felinarul.) 

FRANZ: Trăcarel Trădarel Duhurile au ţișnit din 
morminte! — Împărăţia morţilor, zguduită din 
temelii, s-a deşteptat din somnul de veci și vine 
împotriva mea, urlînd: Ucigașule, ucigașulel 
Ei, cine mișcă acolo? 

DANIEL (înspăimintat ): Ajută-mă, maică precistă prea 
curată | Dumneavoastră sînteţi, atotputernice stă- 
pîn, dumneavostră strigaţi atît de îngrozitor, încît 
toată lumea a sărit arsă din somn? 

FRANZ: Somn? Cine vorbeşte de somn? Haide, aprinde 
repede lumina. (Daniel pleacă; sosește un alt 
slujitor.) Nimeni nu mai are voie să doarmă! 
Ai auzit? Toată lumea-n picioare— înarmată — 
toate armele de foc încărcate! I-ai văzut plutind 
sus pe sub bolți? 

SLUJITORUL: Pe cine, prea cinstite stăpîne? 

FRANZ: Pe cine, dobitocule, pe cine? Uite la el, 
cît de rece întreabă! Ce gol sună-ntrebarea lui! 
Pe mine însă nu m-a cuprins ameţeala! Cine, 
cap de vită, cine? Duhurile, toate și însuși necu- 
ratul... E tîrziu? 

SLUJITORUL: Chiar acum paznicul de noapte trebuie 
să strige ceasurile două. 

FRANZ: Ce? Noaptea asta va dăinui pînă la ziua 
judecății de apoi? N-ai auzit zgomote în apro- 
piere? Nici un strigăt de biruinţă? Nici copite 
de cai în galop? Unde-i Karl... contele am vrut 
să zic? 

SLUJITORUL Nu știu, înălţimea voastră. 

FRANZ: Nu știi? Faci şi tu parte din clica lor? Îţi 
voi smulge inima din piept și-o voi călca în pi- 
cioare. Afurisit să fie acest „nu ştiu“! Pleacă, 
adu-mi-l repede pe preot! 

SLUJITORUL: Bine, prea cinstite stăpîne! 

FRANZ: Ce tot mormăi? Stai cumva la îndoială? 

{ Slejitorul pleacă în grabă.) Ce-i asta? Și ultimii 

cersetori s-au învoit să-mi stea împotrivă? Cerul 

și iadul! Totul s-a unit împotriva mea? 
DANIEL (venind cu lumânarea): Înălţimea voastră... 
FRANZ: Nu, nu tremur! N-a fost decît un vis! Morţii 


nu învie încă! — Cine spune că tremur? Cine 
spune c-am pălit? Mă simt bine, cum nu se poate 
mai bine, 


DANIEL: Aţi pălit de moarte, stăpîne! Glasul dum- 
neavoastră e îniricoşat și gînoav! 

FRANZ: Am friguri. Nu uita să spui, cînd va veni 
preotul, că am friguri, că mîine voi pune să mi 
se ia singe. 

DANIEL: Porunciţi să vă picur puţină licoare pe o 
bucată de zahăr? 

FRANZ: Dă-mi cîteva picături pe zahăr, preotul nu va 
sosi atît de repede. Glasul meu e înfricoșat și gîn- 
gav; toarnă-mi cîteva picături de licoare pe zahăr. 

DANIEL: Atunci, daţi-mi, vă rog, cheile, s-aduc de 
jos din dulap... 

FRANZ: Nu, nu, nul Rămii aici! Ori mai bine — merg 
şi eu cu tine. Nu vezi că nu pot rămîne singur? 
Nu vezi, cu cîtă ușurință — aș putea să leșin — 
dacă rămîn singur. Dar lasă, lasă! Va trece, va 
trece! Rămîi aici. 

DANIEL: Oh, sînteți bolnav de-a binelea. 

FRANZ: Da, fără îndoială, fără îndoială! Asta-i! — 
Boala turbură creierul şi-ţi împuiază capul cu 
visuri năzdrăvane, nebunești. — Visurile nu în- 
seamnă nimic! — Nu-i așa, Daniel? Visurile por- 
nesc din pîntec, visurile nu înseamnă nimic — 
chiar adineauri am visat — un vis tare vesel... 
(Cade leșinat.) 

DANIEL: Isuse Hristoase! Ce-o mai fi și asta!! Georg, 
Konrad, Bastian! Martin! Daţi măcar un semn 
de viaţă. (Îl zguduie.) Maria Magdalena, sfinte 
losife| Veniţi-vă în fire! Se va spune că l-am ucis 
eul Doamne, îndură-te de mine. 


199 


FRANZ (aiurind): Pleacă-pleacat Ce mă tot zgîl- 
ţii, oh, schelet înspăimîntător? — Morţii nu se 
trezesc încă. 

DANIEL: O, dumnezeule veșnic! Şi-a pierdut minţile. 

FRANZ (cercînd să se ridice cu mare greutate): Unde 
sînt? — Tu ești, Daniel? Ce-am spus? Nu lua în 
seamă | Am spus minciuni! Fie ce-o fi — vino—! 
Ajută-mi să mă scol! A fost un început de ame- 
ţeală — pentru că — pentru că n-am dormit bine. 

DANIEL: Dacă cel puțin johann ar fi aici! Trebuie 
să strig după ajutor? Trebuie să vină doctorii! 

FRANZ: Stai aci! Aşează-te lîngă mine pe sofa — așa 
— tu eşti doar un om priceput, un om bun! Vreau 
să-ţi povestesc! 

DANIEL: Nu acum, altă dată! Trebuie să vă duc în 
pat, vă trebuie linişte! 

FRANZ: Nu, te rog, stai să-ți povestesc și — uite — 
să râzi strașnie de mine! — Uite, mi se părea 
că eram în mijlocul unui ospăț regesc, inima-mi 
creștea de mulţumire! — Stam culcat pe iarba din 
grădina castelului, cînd deodată — deodată — era 
pe la amiază — dar precum îţi spusei, să rizi 
strașnic de minel... 

DANIEL: Deodată? 

FRANZ: Deodată — un trăsnet înspăimîntător îmi zgu- 
duie auzul, tocmai aţipisem; mă scol clătinîn- 
du-mă, tremurînd — şi ce văd? Părea că tot ori- 
zontul a fost cuprins de o pălălaie dogorîtoare, 
care topea munţi, orașe şi codri — cum se topeşte 
ceara pe plită — şi uraganul, cu un urlet cumplit, 
mătura tot ce sta în calea lui: pămînt, ocean şi 
bolta cerească. — Unm strigăt răsună, ca scos din 
trîmbiţe de aramă; pămâîntule, dă drumul morți- 
lor tăi! Apelor, — daţi drumul morţilor voştri! 
— Și cîmpurile, pînă atunci netede, începură să 
se frămînte ca-n durerile facerii și—ţeste, coaste, 
picioare, toate mădularele ţișniră afară — înce- 
pînd să se închege în trupuri omenești — care 

porniră în șuvoi cât nu puteai cuprinde cu ochii, 
nestirşită vijelie de făpturi vii. Cînd privii în 
sus, văzui că mă aflu la poalele muntelui Sinai, 
care bubuia de tunete deasupra capului meu, iar 
dedesubtul meu era o învălmășeală cumplită și 
sus pe culmea muntelui, pe trei jilțuri care fu- 
megau, se aflau trei bărbaţi și din faţa ochilor 
lor, vietăţile toate fugeau... 

DANIEL: Dar asta-i icoana judecății de apoi, întru- 
pată aidoma. 

FRANZ: Nu-i aşa? E o născocire nebunească! Atunci 
iată că păși un ins, a cărui înfăţişare semăna 
cu noaptea înstelată şi care purta în mînă un inel 
"de fier cu pecete: ţinîndu-l între răsărit şi apus, 
rosti: „Veșnicie! Stinţenie! Dreptate fără răstăl- 
măcire! Nu se află decît un singur adevăr! Nu se 
află decît o singură neprihănire | Vai, vai, vai 
vouă, viermi care vă zvîrcoliţi în îndoială |? 
Apoi. păşi al doilea; în mînă ţinea o oglindă, care 
sclipea de-ţi lua ochii; potrivind- o. între răsărit 
şi apus, rosti: „Această oglindă închipuie adevă- 
rul — fățărnicia, prefăcătoria nu pot dăinui.“ — 
M-am îngrozit, împreună cu-ntreaga mulţime, 
căci în oglindă se vedeau capete de năpîrci și de 
tigri, şi de hiene, de te cutremurai. — Și iată 
că păși al treilea; acesta ţinea în mînă un cîntar 
de aramă; cumpănindu-l între răsărit și apus 
rosti: „Pășiţi către mine, voi, fii ai lui Adam — 
de mine sînt cîntărite cugetele voastre, în cumpă- 
na mîinii mele. Furia mea găsi-va greutăţi care 
să măsoare tot ce voi aţi făptuit!“ 

DANIEL: Doamne, îndură-te de mine! 

» PRANZ: Cu toţii am pălit de moarte. Așteptarea și 

teama, ca un ciocan pocneau în inimile noastre. 

Mi se păru că printre cele dintîi nume l-am auzit 

şi pe al meu, în larma furtunii de pe culme; ultima 

picătură de "măduvă îngheţă în mine, iar dinţii 
începură să-mi clănțănească cu putere. Cîntarul 

prinse să zăngăne, stîncile răsunară cu tunet și 
ceasurile se ptrindară unul după celălalt pe lingă 
talgerul din stînga, ce cobora tot mai jos, căci 
fiecare dintre ceasurile ce se apropiau zvirlea cîte 
un păcat de moarte în talger.,. 

DANIEL: Domnul dumnezeu să vå ierte! 

FRANZ: Nu, nu m-a iertat! — Povara talgerului creș- 
tea cît un munte, dar celălalt talger, plin de 
sîngele împăcării, cinlărea totuși mai greu și-l 
ținea mereu în văzduh, În cele din urmă, sosi 
un bătrîn, încovoiat de mîhnire, cu braţele vlă- 

: guite parcă deo cumplită foamete; toate privirile 
se intoarseră tulburate. L-am recunoscut! — Bă- 
trînul tăie o șuviţă din părul său argintiu şi o 
zvîrli în talgerul păcatelor — și iată că acesta 
porni să coboare, să coboare dintr-o dată, culun- 
dîndu-se ca într-o prăpastie în vreme ce talgerul 
îndurării fîlfîia tot mai sus, tot mai sus! — Atunci 
auzii cum răsună un glas, printre stîncile ce fume- 
gau: „Indurare, îndurare pentru fiecare păcătos 
de pe pămînt și din străfunduri de iad | Tu singur, 
tu fii osîndit!“ (Zăcere îndelungată.) Ei, nu rîzi? 
De ce nu rîzi? 

DANIEL: Cum să rîd? Mi s-a făcut părul măciucă 
de groază! Visurile sînt trimise de dumnezeu! 

PRANZ: Ruşine, la naiba, rușine. Nu spune asta! Nu- 
mește-mă neghiob. Numește-mă smintit și gatal 
Neghiob, caraghios ce sînt! Fă-o, fă-o, iubitul 
meu Daniel, te rog din suflet, bate-ţi joc straş- 
nic de mine! 

DANIEL: Visurile sînt trimise de dumnezeu. Mă voi 
închina pentru dumneavoastră. 

FRANZ: Minţi! îţi spun. Pleacă, fără vorbă, sari, 
repezi-te, aleargă! Vezi unde-a rămas preotul. 
Spune-i să se grăbească! Dar îţi spun din nou — 
minţi! 

DANIEL (plecind): Dumnezeu să se îndure de dumnea- 
voastră | i 

FRANZ: Intelepciune de turmă, spaimă de turmă! — 
Nici pînă azi nue limpede dacă trecutul e doar 
trecut, ori dacă va întîlni o privire dincolo de 
stele. — Stail Stai! — Cine mi-a șoptit aceasta? 

„AA Oare. dincolo de stele se află acel case răzbună? 

j ©- — Nu, nul Da! Da! Ce șuier cumplit — în preaj- 
ma mea? Auziți...? Dincolo de stele, se află acel 
care judecă! Chiar în noaptea aceasta voi ajunge-n 
faţa răzbunătorului celui de dincolo de stele! — 
Nu, am spus! — Becisnică vizuină, în fundul că- 
reia îţi ascunzi nevolnicia — dincolo de stele e 
pustiu — însingurat și surd. Dar dacă totuși se 
mai află ceva acolo? Nu, nu, nu se mai află nimic! 
Poruncesc eu: să nu se mai afle nimic! Dar dacă 
totuşi se află ceva acolo? Vai ţie, cînd va începe 
numărătoarea! — De ce-mi sînt pătrunse oasele 
de atîta înfiorare? Moarte! De ce mă cuprinde 
groaza la auzul acestui cuvînt? Voi da oare soco- 
teală răzbunătorului de dincolo de stele — și 
dacă există o dreptate — orfanii şi văduvele, 
asupriţii şi obidiţii urlă pentru a fi auziţi de 
dînsul — şi dacă există o dreptate? Pentru ce 
au suferit atita silnicie? Pentru ce trulia ta 
i-a urgisit? 


(Preotul Moser, sosind.) 


PREOTUL: Aţi trimis după mine, prea puternice stă- 
pînel Mă miră foarte. Este întîia dată în viaţa 
mea! Aveţi oare de gînd să vă bateţi joc de cre- 
dinţă ori aţi început să tremuraţi în faţa ei? 

FRANZ: Să-mi bat joc, ori să tremur, după cum va 
fi răspunsul pe care mi-l vei da. — Ascltă-mă 
bine, Moser: vreau să-ţi dovedesc că ești un ne- 
ghiob sau că-i socotești tu pe oameni neghiobi. 

mi vei răspunde, auzit-ai? lmi vei răspunde cu 
preţul vieţii. 

MOSER: Nu pe mine mă chemaţi înaintea scaunului 
de judecată, ci pe cineva cu mult mai înalt decît 

mine. Acel prea inalt, odată și-odată, vă va răs- 
purde ! 

FRANZ: Acum, acum vreau s-o aflu, în clipa asta, 
ca nu cumva să fâptuiesc vreo nerozie prea deo- 
cheată. — Ca nu cumva, copleșit de restriște, să 
chem în ajutor un biet chip cioplit, prea slăvit 
de plebe. Înfierbintat de vin, am rostit adesea, 
închinînd în cinstea dumitale: Nu există nici un 
dumnezeu! — Acum vorbesc cu tine, drămuin- 
du-mi cu grijă cuvintele și-ţi spun: Nu există 
nici un dumnezeul Trebuie, împotriva celor spuse 
de mine, să vii cu toate armele ce-ţi stau la înde- 
mână, cu tot ce stă în puterile tale ; voi spulbera 
totul cu o singură suflare a gurii mele. 

MOSER: Putea-vei oare, tot atît de ușor, să spulberi 
tunetele și fulgerele ce se vor abate cu greutate 
zdrobitoare asupra sufletului tău atît de trufaș? 
Acest dumnezeu atoateștiutor, pe care tu, dihanie 
nelegiuită și neroadă, vrei să-l nimicești din în- 
suși miezul creaţiei sale, n-are nevoie să răspundă 
ocării tale, prin glasul unei făpturi de pulbere ca 
mine. Măreţia lui se vădește tot atît de limpede 
în silniciile tale, ca şi surîsul neprihănirii bi- 
ruitoare. 

FRANZ: Straşnic răspuns, popă dragă! Grozav, așa-mi 
placi! 

MOSER: Mă aflu aci în mîinile unui stăpîn nemăsu- 
rat de mare și vorbesc cu o fiinţă ce-i vierme ca 
şi mine și căruia nu rîvnesc să-i plac. Fără îndo- 
ială, ar trebui să pot face minuni, de-aș încerca 
să silesc cumplita ta îndărătnicie să mărturisească 
dreptul adevăr; dar spune-mi, rogu-te, dacă este 
într-adevăr atît de nezdruncinat cugetul tău, de 
ce ai trimis să mă cheme? Spune-mi, așadar, 
pentru ce ai trimis după mine în miez de noapte? 

FRANZ: Pentru că mă plictiseam și nici șahul nu-mi 

mai plăcea. Îmi venise poftă să mă iau la harță 
cu popii. Nu socoti deci că-i de-ajuns să mă în- 

spă minţi și gata; bărbăţia cugetului meu a zbu- 
rat! Știu prea bine că cei care cred în veșnicie 
sînt bieţi nevolnici pe pămînt. Dar nădejdea lor 
e amarnică înșelăciune. Stă doar scris limpede 
că ființa noastră nu-i nimic altceva decît zvîcne- 
tul singelui, aşa că, o dată cu ultima picătură de 
sînge, duhul nostru topit e fără urmă. Sufletul 
împărtăşeşte toate slăbiciunile trupului; cum ar 
putea atunci să nu fie şi dînsul nimicit o dată cu 
trupul? Să nu se irosească precum un biet abur, 
în clipa cînd începe putrezirea? O singură pică- 
tură de apă, rătăcită în creierul unui om — și 
iată că viaţa acestuia se oprește dintr-o dată, de 
parcă ar fi în pragul neantului — și moartea ur- 
mează. Simţirea noastră nu-i decît tremurul unor 
corzi gingaşe; — o dată clavirul sfărîmat, corzile 
nu mai pot răsuna. Dacă pun să se dărtme cele 
şapte castele ale mele, dacă nimicesc această Ve- 
meră, se sfirşește cu frumuseţea și cu simetria. 
Cu desăvîrșire la fel se întîmplă cu sufletul vostru 
cel nemuritor. j 

MOSER: Numai un deznădăjduit filozofează astfel! In 
vreme ce-mi cereți, tremurînd de groază, tot felul 
de dovezi, propria dumneavoastră inimă, zbă- 
tîndu-se năprasnic sub coaste, pedepseşte sfrun- 
tatele voastre minciuni. Schelăriile filozofilor nu-s 
decît pinze de păianjen, pe care le spulberă cuvin- 
tele: trebuie să mori! — Eu vă cer numai un 
lucru, care va fi şi dovada de care aveți nevoie: 
dacă şi murind, hotărîrea dumneavoastră rămîne 
atît de neclintită, dacă temeliile cugetului dum- 
neavoastră nu se vor clătina înaintea morţii, 
atunci aţi cîştigat dumneavoastră; dacă însă în 
clipa morţii, veţi fi cutremurat de un singur fior, 
` atunci, vai vouă! Amarnic v-aţi înşelat. 

FRANZ (pierzîndu-și cumpătul): Dacă în clipa morţii 
sînt cutremurat de fiori? 

MOSER: Am văzut "pînă acum multe alte fiinţe ne- 
trebnice, impotrivindu-se cu. o îndărătnicie ne- 
măsurată adevărului; în clipa morţii însă toate 
înşelăciuni le se risipesc. Voi sta la căpătiiul dum- 
nearoastri cînd veţi muri, ba chiar voi privi bu- 
curos cum trece un tiran pe tărimul celălalt; voi 
sta și vă voi privi ţintă-n ochi, în clipa în care 
medicul va cuprinde mîna rece și jilavă, fără să 
mai descopere bătaia pulsului, gata să se stingă, 
și cînd, ridicînd din umeri, vă va privi rostind: 
Orice ajulor omenesc e zadarnic! Băgaţi bine de 
seamă, așadar, da, băgaţi bine de seamă, să nu 
vi se întimple în clipa asta ce s-a întîmplat cu 
Nero! sau cu Richard al ILl-lea?t 

FRANZ: Nu, nul 

MOSER: Acest NU se va preschimba într-un DA, 
aidoma urletului. — Se va deștepta un judecător 
lăuntric, care nu poate fi mituit de cugetele scep- 
tice. El'va străjui drămuind osînda! Va fi însă 
o deșteptare asemenea trezirii celor înmormîn- 
taţi de vii în gropile cimitirului. Veţi simţi o 
groază, pe care o simte sinucigașul ce-a dat dru- 
mul ștreangului, tocmai în clipa cînd îl cuprinde 
părerea de rău; va fi un fulger în miez de noapte, 
despicînd în două bezna vieţii dumitale; va fi o 
clipă — în care dacă veţi rămîne neclintit, în- 
seamnă c-aţi cîștigat! 

FRANZ (umblind neliniștit prin cameră): Trăncăneală 
popească! Trăncăneală popească!, 

MOSER: În clipa aceea, pentru întîia dată, veșnicia 
vă va spinteca sufletul ca o spadă; pentru întîia 
dată, dar prea tirziu. Giîndul dumnezeirii deș- 
teaptă alt gînd, strîns legat de acesta, însă în- 
spăimîntător, acela al judecății de apoi. Uita- 
ți-vă, de virful degetului dumneavoastră atîrnă 

1 Împărat roman (secolul I.. e. n.) foarte crud. Şi-a ucis fratele, 


mama și soţia (n. £.). 
? Rege al Angliei (1452—1485); şi-a ucis fratele și nepoţii (n. 7.), 

viaţa a mii de oameni — și nouă sute nouăzeci şi 
nouă din fiecare mie sînt urgisiţi din pricina dum- 
neavoastră.,, Ca să fiţi asemenea lui Nero nu vă 
lipseşte decit imperiul roman și numai Peru ca 
să fiţi un Pizarro. Și credeţi, oare, că dumnezeu 
va îngădui unei fiinţe turbate, din sînul creaţiunii 
sale, să poată răsturna singură totul, prăvălind 
culmile? Credeţi că acești nouă sute nouăzeci și 
nouă nu-s hărăziţi decît pieirii, nu-s decît niște 
paiațe în jocul dumneavoastră diavolesc? Nu, să 
nu credeţi asemenea lucruri! Fiecare clipă pe care 
le-aţi furat-o, fiecare bucurie pe care le-aţi otră- 
vit-o, năzuinţa spre desăvîrșire pe care le-aţi ni- 
Micit-o; toate astea vă vor fi cerute înapoi şi 
dacă dumneavoastră, Moor, veţi putea răspunde, 
atunci va însemna că aţi cîștigat. 

FRANZ: Ajunge, nu vreau să mai aud nici un cuvînt; 
sînt sătul de gărgăunii și veninul tău. Fierea ta 
nu mă va robi! 

MOSER: Uitaţi-vă, destinul oamenilor atîrnă parcă. 
într-un cîntar înspăimîntător dar minunat. Cînd 
talgerul vieţii pămîntești coboară, se urcă cel 
al vieţii de apoi, cînd se înalţă cel pămîntesc, 
se prăvăleşte în adîncuri celălalt. Ceea ce însă 
aici e chin vremelnic — înseamnă dincolo veș- 
nică izbîndă; ceea ce aici e izbîndă vremelnică — 
va însemna acolo deznădejde fără sfîrșit. 

FRANZ (repezindu-se sălbatic către dînsul): Trăsnetul 
cadă asupra ta, amuţindu-te, cuget mincinos. Îţi 
voi smulge din gură limba asta blestemată! 

MOSER: Început-aţi oare să simţiţi de pe acum po- 
vara adevărului? Despre dovezile cerute n-am 
vorbit încă nimic. Dar dacă-mi daţi voie să ajung 
la dovezi... 

FRANZ: Taci, iadul să te înghilă cu toate dovezile 
tale! Pleacă! Să ştii de la mine că și sufletul va 
fi nimicit! Şi nu mai spune nici o vorbă. 

MOSER: Tot astfel, scheaună şi duhurile străfunduri- 
lor — iar acel din ceruri clatină capul cu milă. 
Socotiţi dumneavoastră că in împărăția neantului 
veţi scăpa brațului răzbunător? Urcind către ce- 
ruri îl veți intilni! Și dacă veţi încerca să vă cui- 
băriţi în fundul iadului — și acolo îl veţi întîlni! 
Și dacă veţi cere nopţii să vă învăluie, dacă veţi 
cere beznei să vă ascundă! Însăși bezna va lumina 
în jurul vostru! În jurul osînditului, miezul nopţii 
se va preschimba în nămiază! Sufletul dumnea- 
voastră nemuritor se împotrivește Cuvîntului. Dar 
față de orbirea cugetului, tot Cuvintul izbîn- 
dește. 

FRANZ: Eu insă nu doresc să fiu nemuritor! — Fie 

cine-o vrea, eu nu-l împiedic. Îl voi sili pe 

dumnezeul tău să mă nimicească; îl voi aţiţa cu 
turbare, pentru ca, turbind și dînsul, să mă 
nimicească | Spune-mi așadar, care-i păcatul cel 
mai groaznic, care îl mînie mai mult decît toate 

celelalte? | 3 

MOSER: Cunosc două. Dar nu-s făptuite de oameni, 
nici măcar bănuite de ei. 

FRANZ: Două? Să le aud! 

MOSER (subliniindu-şi cuvintele): Uciderea părintelui 
e cea dintîi, uciderea fratelui este a doua. — Dar 
de ce-ați pălit în chipul acesta? 

FRANZ: Spune, bătrîne! Puterile cerului ori cele ale 
iadului te-ajută? Cine ţi-a suflat aceasta? 
MOSER: Vai, vai de acela care are sufletul împovărat 
de aceste două păcate! Ar fi fost mai bine să nu 
se fi născut! Dar liniştiți-vă! Dumneavoastră nu 

mai aveţi nici tată nici frate! 

FRANZ: Ha! — Cum adică, nu se află alt păcat mai 
mare? Cumpănește bine, încă o dată — moarte, 
cer, veșnicie, osîndă — toate au fost rostite de 
gura ta! Alt păcat mai mare nu știi? 

MOSER: Alt păcat mai mare nu ştiu! 

FRANZ (căzind, pe scaun): Pierdut! Nimicit! 

MOSER: Bucuraţi-vă, bucuraţi-văl Socotiţi-vă încă 
fericit! Cu toate înspăimîntătoarele dumneavoa- 
stră samavolnicii, sînteţi încă un sfînt, faţă 
de un ucigaş al tatălui său. Osînda ce vă așteaptă e 
ca o şoaptă de dragoste, faţă de osînda ce-l pîn-' 
dește pe acesta! 

PRANZ (sărind): Iadul să te-nghită, bufniță! Cine 
naiba te-a chemat?! Piei îți spun, sau îţi stră- 
pung măruntaiele. 

MOSER: E cu putinţă, oare, ca o biată trăncăneală 
popească să scoată din ţiţini un asemenea filozof? 
De ce n-o spulberaţi cu o singură suflare a gurii 
dumneavoastră? (Pleacă. ) 

FRANZ (Se frămintă groaznic, în jilţ. Lungă tăcere.) 

SLUJITORUL (venind grăbit): Amalia a fugit, contele 
nu poate fi găsit nicăieri. 

DANIEL  (pășind îngrijorat): Milostive stăpîne, o 
ceată de călăreţi coboară în galop către puntea 
castelului, strigînd: Săriţi, săriţi! Satul întreg 
e în picioare. 

FRANZ: Du-te și pune să sune toate clopotele — toată 
lumea să îngenunche în biserică, să se roage pentru 
mine, să fie sloboziţi toţi întemniţaţii. Voi înapoia 
celor sărmani totul, îndoit și întreit, făgăduiese — 


dar pleacă odată! — Cheamă duhovnicul să-mi 
dea dezlegare pentru păcatele mele |! — N-ai plecat 
încă? 


(Larma se aude tot mai puternic.) 


DANIEL: Dumnezeule, iartă, rogu-te, grelele mele pă- 
cate! Nu mai pricep nimic! Se potrivește ca 
nuca-n perete! Aţi călcat veşnic în picioare sfînta 
rugăciune, mi-aţi azviîrlit în cap, de atîtea ori, 
cărţile de rugăciune şi chiar Sfînta Scriptură, 
cînd m-aţi prins, rugîndu-mă. 

FRANZ: Destul, destul. — Vezi tu, moarteal— E 
prea tîrziu. (Se aude larma făcută de Schweizer.) 
Închină-te, haide, închină-te| 

DANIEL: V-am spus-e de fiecare dată — aţi nesocotit 
cu trufi rugăciumea, da, vedeţi prea bine, vedeţi 
prea bire! Cind dă ananghia peste om, cînd se 
apropie cuțitul de os — și dumneavoastră sînteţi 
gata să lăruiți toate comorile lumii pentru o mîn- 
giere crştinească | Vedeţi aşadar? Înainte mă ocă- 
ați, acum cule geţi ce-ati semănat. V-am spus eu. 

FRANZ (îmbrățişindu-l furtunos): lartă-mă, iubitul, 
nepreţuitul meu Daniel, comoara mea, iartă-mă | 
— Te voi înveşmînta minunat, din cap pînă-n 
picioare — dar închină-te, te voi împodobi ca pe 
un mire — închină-te— te voi... — dar închi- 
nă-te, mă rog în genunchi înaintea ta — în ge- 
nunchi mă rog. Dar lua-te-ar dracu... închină-te 
odată! 


(Larmă pe ulițe; strigăte, țipete, zgomote puternice.) 


SCHWEIZER (din uliţă): Daţi năvală! Loviţi! În- 
junghiaţi! Ucideţi, spargeţi totul! Văd lumină, 
acolo trebuie să fie. 

FRANZ (în genunchi): Ascultă-mi rugăciunea, dum- 
nezeule din ceruri! E pentru întîia oară — și — 
pentru ultima —ascultă-mă, dumnezeule din ce- 
ruri! 

DANIEL: Bunule dumnezeu! Ce faceți acolo? Asemenea 
rugăciune e nelegiuire. 


(Mulțimea năvălind.) 


MULȚIMEA: Hoţi! Ucigași! Cine face larma asta în- 
grozitoare, în miez de noapte? 
SCHWEIZER (tot de pe uliţă): Goneşște-i îndărăt, prie- 
tene — e diavolul care vrea să-l ia pe stăpînul 
vostru! — Dar unde-i Schwarz cu ceata lui? — 
Inconjură castelul de jur împrejur, Grimm! Dă 
năvală la ziduri. 

GRIMM: Aduceţi făclii aprinse — urcăm noi sus, ori 
se coboară el? — Voi azvîrli o făclie, să văd 
cum iau foc sălile castelului. 

FRANZ (închinîndu-se): Doamne dumnezeule, n-am 
fost un ucigaș de rînd— niciodată nu m-am ţinut 
de nimicuri, doamne dumnezeule! 

„DANIEL: Doamne, îndură-te de noi! Pînă și rugăciu- 
nile lui sînt păcate! 


(Pieire şi făclii aprinse sînt aruncate dinafară. 
Geamurile cad sfărimate. Castelul începe să ardă.) 


FRANZ: Nu mă pot ruga, —aci, aci. (Lovindu-şi 
pieptul și fruntea.) Atiît de pustiu e totul — atît 
de uscat! (Se scoală.) Nu, nici nu vreau să mă 
rog — nu voi dărui cerului această biruinţă, 
iadul nu mă poate-mpinge la o asemenea batjocură. 

DANIEL: lIsusel Fecioară Maria! Ajutor — mîntui- 
ți-ne — castelul e în flăcăril... 

FRANZ: Ascultă, ţine spada asta, repede |! Străpunge-mă 
pe la spate, pînă-n măruntaie; nu vreau ca ne- 
trebnicii ăștia să-şi bată joc de mine. (Focul 
se întinde tot mai mult.) 

DANIEL: Ferească dumnezeu, ferească dumnezeu! Nu 
vreau să trimit pe nimeni în ceruri, mai degrabă 
decît e orînduit, și cu atît mai puţin în... (Se 
îndepărtează cu grabă.) 

FRANZ (privește ţintă după el, holbînd ochii înspăi- 

mîntat; după o tăcere): În iad, ai vrut să spui — 
într-adevăr, începe să-mi miroasă și mie a iad l— 
(Înnebunit.) Voi sînteţi cîntecele şi văpăile iadu- 
lui? Cum șuieră năpiîrcile din străfunduri! Se 
urcă! Sfărimă uşile. De ce șovăie oare... Acest 
vîrf ascuţit poate pătrunde-n mine! — Porţile tros- 
nese — se prăbușesc — numai o scăpare! — Hal 
Cel puţin tu, îndură-te de mine! (Smulge şnurul 
de aur de la pălărie și se sugrumă cu el.) 


(Schewizer, cu oamenii săi.) 


SCHWEIZER: Nelegiuitule, unde eşti? — A fugit! — 
Atît de puţini prieteni avea? Unde naiba s-a 
ascuns jivina? 

GRIMIL (se împiedică de cadaszu : Staţia | Ce zace-aici? 
Luaminaji încoace. | 
SCHWARZ: Ne-a luat-o înaintel Viriţi săbiile în 
teacă. Uite-l cum zace, a-plesnit! Ca un hoit de - 
câine ! | 
SCHWEIZER: Mort? Ce spuneţi? A murit fără mine? 
Priviţi, veţi vedea ce repede sare în picioare! 
(lé zguduie.) Hei, scoală, mai e un tată de ucis. 
GRIMM : Nu te osteni degeaba! E mort de-a binelea! 
SCHWEIZER (se dă la o parte): Dal... E mort.— Mer- 
geți și spuneţi căpitanului: era mort, pe mine n-are 
să mă mai vadă, (Îşi tage un glonţ în tîmplă.) 


SCENA 2 


Decorurile ultimului tablou din actul IY. 
Bătrinul Moor stînd pe o piatră. Karl Moor în 
faţa lui. Pilhari roind prin pădure. 


KARL: Nu mai vine! (Lovește cu pumnul o piatră 
care scapără.) 

MOOR: Iertarea mea să-i fie osîndă — drept răzbu- 
nare — iubirea înzecită. 

KARL: Nu, pe furiile sufletului meu! Nu poate fi 
aşa! Nu pot îngădui să fie așa. Cumplita nelegiuire 
să fie tîrîtă cu dînsul în veșnicie! La ce mi-ar 
sluji să-l ucid! 

MOOR (izbucnind în lacrimi): Oh, copilul meu! 

KARL: Cum? Îl plîngi — aci lîngă turnul acesta? 

MOOR: Îndurare, îndurare! Vai (frîngîndu-și mîinile, 
foarte zbuciumat) acum, copilul meu va fi judecat! 

KARL (înspăimîntat): Care copil? 

MOOR: O, ce-ntrebare-mi pui! 

KARL: Bine, lasă, lasă! 

MOOR: Venit-ai oare, să batjocorești groaznica mea 
jale? 

KARL: Cuget înșelător! Nu lua în seamă vorbele mele! 


212 


MOOR: Da, am chinuit pe unul din fiii mei, se cuvenea 
deci ca celălalt jiu să'mă chinuie pe mine. Aici e 
mîna lui dumnezeu! O, dragul meu Karl! Dragul 
meu Karl! Cînd te voi vedea plutind în preajma 
mea, în veșmîntul păcii veşnice! lartă-mă! 
lartă-mă! 

KARL (repede): Te iartă. (Foarte mişcat.) Dacă mai 
e vrednic să fie numit fiul dumitale, trebuie să 
te ierte. 

MOOR: O, cugetul lui prea înalt mă copleșea; dar voi 
păşi înaintea lui, amintindu-i lacrimile mele, 
nopţile mele nedormite, visurile ce mă chinuiau 
cumplit, îi voi îmbrăţișa genunchii, strigînd: 
păcătuit-am faţă de cer și faţă de tine. Nu mai 
sînt vrednic să mă numești tată. 

KARL (foarte mișcat): V-a fost foarte drag — fiul 
acesta de care vorbiţi? 

MOOR: O, ştie cerul! De ce m-am lăsat orbit de unel- 
tirile unui fiu hain! Eram prețuit drept bun pă- 
rinte, printre ceilalţi părinţi. Copiii mei, nădej- 
dile mele fără seamăn înfloreau minunat în preaj- 
ma mea! Dar vai! Ceasuri de urgie — duhul ne- 
curatului pătrunse în inima celuilalt fiu; am 
crezut în această năpircă — amîndoi copiii fură 
pierduţi! (Îşi acoperă obrajii.) 

KARL (îndepărtîndu-se): Pe vecie pierduţi | 

MOOR: Adînc simt acum ce mi-a spus Amalia; duhul 
răzbunării grăia prin gura ei: Zadarnic vei întin- 
de-n clipa morţii mîinile către un fiu; zadar- 
nic vei năzui să cuprinzi calda mînă a dra- 
gului tău Karl; nicicînd nu va mai sta lîngă 


patul tău... 

KARL (îi întinde mîna, întorcîndu-şi faţa.) 

MOOR: De-ar fi mîna lui Karl! — Dar el zace în 
depărtata groapă, doarme somnul de veci; nu 
mai aude nicicum glasul jălaniilor mele! — Vai 


mie! să mor în braţele unui străin — fără un 
fiu, fără unul singur — să-mi închidă pleoapele... 

KARL (foare zbuecirmat): Acum, acum trebuie să... 
Acum... Lăsaţi-măl... (Căsre tilharii.) Și totuşi 
pot eu să-i dărui fiul îndărăt? — Nul Nu se cu- 
vine s-o far! 

MOOR= Cum, prietene? Ce tot murmuri? 

KARL: Fiultău — da, bătrinule. (Cu o voce gîngavd.) 
Fiul tău e pierdut de-a pururi... 

MOOR: De-a pururi? 

KARL (privind cerul, cu îngrozitoare sirîngere de inimă): 
Oh, celpuţin de această dată nu-mi lăsa sufletul 
vlăguit — măcar de astă dată, ţine-mi cugetul 
treaz | 

MOOR: De-a pururi, spui tu? 

KARL: Nu mai întreba nimic! De-a pururi, îți spun.. 

MOOR: Străine! Străine! De ce m-ai scos din turn? 

KARL: Cum adică? — Dacă acum i-aş smulge bine- 
cuvîntarea, dacă i-aș smulge-o hoțește și m-aș 
strecura cu dumnezeiască pradă?! S-a spus doar 
că  binecuvintarea părintească nu-i niciodată 
pierdută... 

MOOR: Dar Franz, pierdut este? 

KARL Ap i hini înaintea bătrinului ): Am sfärimat 
zăvoarele turnului tău, dă-mi binecuvîntarea ta! 

MOOR (cu glas îndurerat): A trebuit să nimicești pe 
fiul meu, tu mîntuitor al părintelui! Dumnezeirea 
nu oboseşte iertînd, iar noi, viermi nevolnici, 
stăruim. în mâîniile noastre | (Își lasă mîna pe 
capul lui Karl.) Să ai parte de tenicire căci te-ai 
îndurat de mine! 

KARL (sculindu-se mișcat): Oh! — Unde-i cugetul meu 
bărbătesc! Ce sleit mi-e sufletul; pumnalul îmi 
scapă din mîini... 

MOOR: Ce minunat este cînd fraţii trăiesc uniţi lao- 
laltă — precum roua ce picură din Hermon peste 
piscurile Sionului. Fii vrednic de asemenea desfă- 
tări, tinere drag, și îngerii cerului îţi vor însuri 
slava. Această înţelepciune — fie înţelepciunea | 

cărantelor timp le — iar inima ta — fie inima co- 
pilăriei neprihănite | 

KARL: Oh, presimti această desfătare! Sărută-mă, 
dumnezenescule bătrin | 

MOOR (sărutindu-l): Socoate că-i sărut părintesc; așa-l 
socotesc eu. lată-mi sărut fiull—și tu poţi 
plînge? 

KARL: L-am socotit sărut părintesc! — Vai mie, dacă-l 
aduc acum. (Ceata de tilhari purtind pe Schweizer, 
păşește mută în convoi de doliu, cu capetele plecate 
şi cu [ețele învăluite.) Ceruri!l (Se dă îndărăt 
încercind să se ascundă; ceata trece pe dinaintea 
lui; el n-o priveşte, lungă tăcere. Convoiul se 
oprește. 

GRIMM (cu voce scăzută): Căpitane | 

KARL (Nu răspunde, ci se dă mereu îndărăt.) 

SCHWARZ: Căpetenia noastră dragă | 


(Karl se dă mereu îndărăt.) 


GRIMM: Nu sîntem vinovaţi! 

KARL (fără să-i privească): Cine sînteţi voi? 

GRIMM: De ce nu te uiţi la noi? Sîntem prietenii tăi 
credincioși. 

KARL: Vai vouă dacă mi-aţi rămas credincioși! 
GRIMM: Ultim rămas bun de la slujitorul tău 
Schweizer! Niciodată nu se va mai întoarce. 

KARL (sărind): Deci nu l-aţi găsit? 

' SCHWARZ: Găsit, dar mort! 

KARL (repezindu-se voios): Mulţumescu-ţi ţie, cîrmui- 
tor al firii. Îmbrăţișaţi-mă, copii! Îndurarea — 
fie de-acum înainte legea noastră! Trecută-i 
şi-ncercarea asta. Totul — totul, trecut cu 


bine | 
(Alţi Tilhari, Amalia.) 


TÎLHARII: Uiuu! Uiuul Ce pradă! Sirașnică pradă! 
AMALIA (cu pletele fluturind): La glasul lui, învie 
morţii! Auziţi, strigătele lor! — Unchiul meu e 

îm viaţă... în codrul ăsta, Unde-i? Karl! Unchiule | 
— Ah! 
(Repezărdu-se către băizin.) 

MOOR: Amalia! Fiica mea! Amalia! (O fine strîns 
în brăjişșată..) 

KARL (sărind înapoi): Cine-mi trimite în faţă acest 
chip? 

AMALIA  (descătuştndu-se, îl îmbrățișează pe Karl cu 
ga turiexaliate ): E iarăşi al meu, stele din ceruri! 
E iarăși al meu! | 

KARL (smulgindu-se din braţe, se adresează tîlharulor): 
Haideţi, plecăm! Iadul m-a trădat! 

AMALIA: Mirele meu, mirele meu! Ţi-ai ieșit din 
minţi? A fost prea mare bucuria? De ce şi sim- 
țirea mea e-atît de săracă în acest vârtej al desfă- 
tării, de ce rămîn atît de rece? 

MOOR (sculindu-se): Mire? Fiica mea! Ce mire? 

AMALIA: Pentru veșnicie! De-a pururi, de-a pururi, 
de-a pururi al meul Oh, puteri ale cerului! Aju- 
tați-mi să nu mă strivească această fericire uci- 
gătoare| 

KARL: Smulgeţi-o de la gîtul meu! Ucideţi-o! Uci- 
deţi-l şi pe dinsul și pe mine! Și pe voi pe toți! 
Să piară lumea întreagă! (Vrea să fugă.) 

AMALIA: Încotro? Ce se petrece? Dragoste — veșni- 
cie — fericire! Nesfîrşire! — Și tu fugi! 

KARL: La o parte, la o partel — Cea mai nefericită 
dintre mirese! Priveşte tu însăţi, întreabă-te pe 
tine, ascultă! — tu, cel mai nefericit dintre pă- 
rinţi! Lăsaţi-mă să fug, pentru totdeauna. 

AMALIA: Sprijiniţi-mă! Doamne dumnezeule, spriji- 
niţi-mă ! Ce noapte îmi învăluie ochii! Fuge ! Fuge! 

KARL: Prea tîrziu! Zadarnic! Blestemul, tată! — 
Nu mai întreba nimic. — Eu sînt, eu, eu — ne- 
dreptul blestem... Cine m-a momit spre locurile 
astea? (Înaintînd cu spada scoasă către tîlhari.) 
Cine dintre voi m-a momit să vin aici, făpturi 
ale iadului? Piei, Amalia)... Mori, tată!... Din 

pricina mea, pentru a treia oară!... Cei ce te-au 
mîntuit astăzi sînt tilhari şi ucigaşil Karl — 
fiul tău — este căpetenia lor! > 


(Bă!rinul Moor își dă sufletul.) 


AMALIA (incremenind ca o statuie. Întreaga ceată este 
apăsată de o tăcere înspăimintătoare. 

KARL (năpustindu-se asupra unui stejar): Sufletele 
acelora pe care i-am su grumat, ameţiți de dragoste 
— pe care i-am nimicit în somnul lor nevinovat ; 
ale celor — ha, ha, ha! Auziţi cum trosneşte 
pulberea peste așternutul lăuzelor? Vedeţi cum 
cuprind flăcările leagănul sugacilor? lată făcliile 
de cununie, cîntările de nuntă; cel de sus nu uită; 
cum ştie să înnoade totul! La o parte dar, desfă- 
tările dragostei! Nu-s pentru mine; mie doar chi- 
nurile| Asta-i răsplata! 

AMALIA: E-adevărat, stăpîn al cerurilor, e-adevărat! 
Ce-am făcut, eu, mioară neprihănită! L-am iubit 
pe omul acesta. 

KARL: E mai mult decît poate îndura un om. Am văzut 
moartea șuierînd prin mii de guri în jurul meu, 
fără să mă dau un pas îndărăt și să-nvăţ acum 
să tremur ca o muiere? Să tremur în faţa unei 
muieri?| — Nu, o femeie nu poate îngenunchea 
bărbatul din mine! Sînge! Singe! O clipă femeia 
m-a copleșit! — Voi bea sînge și va trece. (Vrea 
să fugă.) 

AMALIA (căzindu-i în braţe): Ucigașule, ești diavolul? 
Eşti înger?! Nu mă pot despărţi de tine. 

KARL (îmbrîncind-o): În lături, năpîrcă-nșelătoare, 
vrei să-ţi baţi joc de un om înnebunit! — Voi 
călca în picioare silnicia destinului! — Oh! Plingi? 
Oh, ce crude sînteţi, voi astre dezlănţuite. Se 
preface că plinge ca şi cînd, pentru mine un suflet 
ar mai putea plînge! (Amalia îl îmbrățișează.) 
Ha! Ha! ce-i asta? În loc să mă scuipe, să mă 

gomeasăÎ — Amalia, ai uitat? Şi tu ai uitat 
pe cinecuprinzi în braţe, Amalia|? 

AMALIA : Iubit fără de seamăn, de nedespărţit! 

KARL (cu jaţa luminctă de o fericire eztatică): Mă 
iartă, mă iubeşte! Sînt neprihănit, precum azurul 
cerului, mă iubeşte! — Îndurătorule din ceruri, 
plingîni îţi mulţumesc! (Cade in genunchi şi 
plnge-n kokot.) Pacea sufletului meu s-a reîntors, 
nu mai sînt zbuciumat de chinuri; iadul a pierit! 
Priveşte, oh, priveşte! Şi făpturile iadului pling, 
iar pruncii luminii îi îmbrățișează... ( Sculindu-se, 
către tilhari.) Plingeţi şi voi! Plîngeţi, plîngeţi — 
și voi sînteţi atît de fericiţi! — Oh, Amalia, 
Amalia! (Lung sărut, apoi rămîn într-o îmbrăţi- 
şare mulă..) 

UN TÎLHAR (pășind înainte, minios): Stai, trădă- 
torule! Dă jos braţele sau îţi voi spune o vorbă 
să-ţi vîjtie urechile, să-ţi clănțănească dinţii de 
groază. (Întinzînd sabia între amindoi. ) 

ALT TILHAR BĂTRIN: Amintește-ţi de codrii Boe- 
miei! Auzitu-m-ai? Șovăi? De codrii Boemiei 
să-ţi aduci aminte! Om fără credinţă, unde-s jură- 
mintele tale? Ai uitat de rănile noastre? Noi 
ne-am bătut joc de fericire, de cinste, de viaţă, 
pentru tine; zid am fost pentru tine; scuturi îm- 
potriva loviturilor; ţi-am păzit viaţa! N-ai înăl- 
țat atunci mîna jurînd nestrămutat că nu ne vei 
părăsi niciodată, așa cum noi nu te-am părăsit? 
Om fără de cinste! Calci credinţa-n picioare? 
Vrei să pleci de lîngă noi, pentru smiorcăielile 
unei tîrfe? 

ALT TÎILHAR: Ruşine, rușine celui ce-și calcă jură- 
mâîntul! Duhul lui Roller, jertfit pentru tine; 
iată-l silit să iasă din împărăţia morţilor. Va urca ` 
din mormîntul lui uluit de becisnicia ta și cu 
arma în mînă te va pedepsi. 

TÎLHARII (învălmășindu-se, îşi sfişie hainele): Pri- 
vește aici, priveşte aici, rănile astea le-ai uitat? 

Tu eşti al mostru! Lu sîngele inimilor noastre 
te-am plătit; ești şerbul nostru, al nostru ești, 
chiar dacă arhanghelul Mihail ar trebui să se 
încaiere cu Scaraoţehi|! Vei mărșălui cu noil 
Jertfă pentru jertfă Amalia — pentru ceata noa- 
stră | 

KARL (lăsind să cadă mîna Amaliei): S-a sfîrşit! — 
Am vrut să mă reîntore la părintele din ceruri, 
dar dînsul a grăit: Nu se poatel (Cu răceală.) 
Sărman nerod, zadarnic am rîvnit. Cel încărcat 
cu prea multe păcate, mai poate păși îndărăt 
către calea binelui? Cel încărcat cu prea multe 
păcate niciodată nu mai poate face cale întoarsă; 
trebuia s-o ştiu de mult; linișteşte-te, îţi spun, 
liniștește-te, aşa cere dreptatea. N-am vrut atunci 
cînd dînsul a vrut-o; acum o voiesc eu, dar n-o 
mai vrea dinsul. Așa se cuvine! Nu! De ce mă 
priveşti astfel? N-are nevoie de mine! Făpturile 
lui sînt puzderie. De una se poate ușor lipsi și 
aceea sînt eu! — Haideţi prieteni! 

AMALIA (trăgindu-l înapoi): Stai! Stai! Părăsită 
din noul Trage sabia și îndură-te de mine! Lo- 
vește-mă |... Ucide-mă! 

KARL: Îndurare | Nici în vizuina fiarelor... Nu te ucid. . 

AMALIA (îmbrăţişîndu-i genunchii): În numele dum- 
nezeirii, în numele îndurării omenești! Nu mai 
cer dragoste; ştiu că stelele destinelor noastre 
se-alungă învrăjbite! Îţi cer doar moartea! — 
Părăsită, părăsită! Pricepe doar, întreaga groză- 
vie! Părăsităl E mai mult decît pot îndura. 
Nici o femeie nu poate îndura aceasta! Nu-ţi 
cer decît moartea! Priveşte cum tremură mîna 
mea |! N-am destul curaj să mă ucid! Luciul tăi- 
șului mă înspăimîntă. Ție ţi-e atît de ușor, atît 
de ușor. Ştii doar să ucizi cu măiestrie! Trage 
sabia și sînt fericită! 

KARL: Vrei fericirea numai pentru tine? Pleacă, nu 
ucid femei! 

AMALTA : Aşa, ucigașule| Nu știi să omori decît pe 
«si fericiţi, pe cei sătui de viaţă-i ocolești|! (Tîrîn- 
du-se spre tilhari.) Atunci, înduraţi-vă voi de 
mine, voi ucenicii călăului!l Privirile voastre 
pline de compătimire sînt însetate de sînge; ce 
m îngiiere|! Maestrul vostru nu-i decît un lăudă- 
ros, becisnic și vanitos! 

KARL: Ce-ndrugi tu, muiere? 


(Tilharii îşi întorc privirile.) 


AMALIA: Nici unul nu-mi este prieten? Nici printre 
acești oameni nici un prieten? (Se ridică.) Atunci 
voi învăţa de la Didona! cum se moare! (Dă să 
plece. Unul din tâlhari vrea s-o ochească. ) 

KARL: Stai! Să nu cutezi! Iubita lui Moor nu tre- 
buie să moară decît de mina lui! (O ucide.) 

TÎLHARII: Căpitane! Căpitane| Ce-ai făcut? Ai înne- 
bunit? 

KARL (privind cadavrul cu ochii încremeniţi): Da. 
Am nimerit bine. Încă o tresărire și s-a sfîrșit. 
Ei, acum, ia spuneţi! Mai aveţi ceva de cerut? 
Mi-aţi jertfit o viaţă, o viaţă care nici nu mai era 
a voastră ; o viaţă de rușine și ticăloşie. Eu pentru 
voi am înjunghiat un înger. Priviţi! Priviţi! 
Priviţi! Sînteţi mulţumiţi? 

GRIMM: Cu dobîndă ţi-ai plătit datoria! Ai făcut 
ce n-ar fi făcut nici un om pentru cinstea lui. 
Acum, să plecăm. ” 

KARL: Tu ai spus-o! Nu-i așa? Viaţa unei sfinte, 
pentru vieţile unor ticăloşi?! Schimbul e nepo- 
trivit! Nu? Așa vă spun. Dacă fiecare dintre voi 
ar fi dat pe mîna călăului care, cu un cleşte în- 
roşit în foc, i-ar smulge carnea bucată cu bucată 
astfel încît caznele să poată dăinui unsprezece zile 
lungi de vară — tot n-ar cîntări cît lacrimile 


1 Personaj din Eneida de Vergilius. Părăsită de Enca, Didona se 
sinucide (n. r.). 

astea! / Rîzind amarnic.) Răni — codrii Boemiei! 
Da, da, totul trebuie plătit, firește! 

SCHWARZ: Linișteşte-te, căpitane, vino cu noi. Pri- 
veliştea asta nu-i pentru tine. Du-ne mai departe! 

KARL: Stai — înc-o vorbă, înainte de-a pleca mai 
departe. Ascultati bine, voi unelte năprasnice ale 
pornirilor mele de fiară, Din clipa aceasta încetez 
să mai fiu căpetenia voastră! Plin de rușine și de 
groază, încetez să mai fiu singerosul vostru cîr- 
muitor, sub ocrotirea căruia vă socoteaţi îndrep- 
tățiți la toate nelegiuirile, spurcînd lumina ce- 
rească cu mîrșăviile beznei! Risipiţi-vă la dreapta 
şi la stinga — nu mai avem nimic de-a face 
împreună — în vecii vecilor! 

TÎLHARII: Becisnicule! Unde-s planurile tale ce zbu- 
rau către culmi? Au plesnit ca niște bășici de 
săpun la suflarea unei muieri? ! 

KARL: Oh, nătîng am fost, rîvneam să înfrumuseţez 
lumea prin cumplite cruzimi; să silesc legile să 
fie drepte prin fărdelegi; numeam aceasta: răz- 
bunare și dreptate. Mă încumetam, oh, pronie 
cerească — să merg în urma spadei tale, și să în- 
drept acolo unde dînsa greșise părtinitoare. —- 
Da... oh, cuget de copil înfumurat! — Iată că la 
marginea, unei vieți cumplite, îmi dau seama gata 
să urlu și clănțănind din dinți — că doi oameni 
ca mine ar nimici temeliile orînduielii omenești. 
Îndurare pentru sărmanul băieţandru, care a vrut 
să ţi-o ia înainte! Numai al tău e dreptul răzbună- 
rii. Tu n-ai nevoie de mîna omului. Nu mai stă, 
fireşte, în puterea mea, să-mi recîștig trecutul. Ce-i 
sfărîmat, sfărîmat rămîne. Ce-am năruit nu se 
mai ridică niciodată. Mi-a mai rămas totuși încă 
ceva, pentru a împăca legile, călcate în picioare — 
pentru a mântui orînduiala terfelită. Toate ace- 
stea cer o jertfă, o jertfă prin care, măreţia lor 
neatinsă să poată fi din nou larg desfășurată în 

fața omenirii intregi. Eu sînt această jertfă, eu 
trebuie si mor pentru ele. 

TÎLHARII: Luaţi-i spada— vrea să se omoare! 

KARL: Nerozilor| Pe veci osîndiţi să fiţi orbi! Soco- 
tiți voi poate că un păcat de moarte cîntărește 
cît celelalte păcate de moarte? Socotiţi voi că 
armonia lumii ar avea ceva de cîștigat în urma unei 
atît de spurcate sluţenii? (Zvirle la picioarele 
tilharilor armele. Cu dispreţ.) Viu se cuvine să mă 
aibă. Plec să mă predau eu însumi în mîinile 
justiţiei. | 

TÎLHARII: Încătușaţi-l| Și-a pierdut mințile! 

KARL: Nu! Nu mă îndoiesc că justiţia mă va afla 
la vreme; cînd puterea cerească o va voi; dar 
ar putea să mă înșface pe neașteptate — în somn, 
ori din fugă, ori să mă silească cu spada, încolţin- 
du-mă, — şi atunci aș pierde singurul merit: de a 
fi murit prin vrerea mea. Se mai cuvine oare să-mi 
tăinuiesc mai departe viața, asemeni hoţilor? 
De mult este dată pe seama paznicilor cereștil 

TÎLHARII: Lăsaţi-l să plece! Îngîmfarea lui e fără 
de margini! Își jertfește viaţa, ca să se minuneze, 
prosteşte, întreaga lume. Deșertăciune ! 

KARL: Ar putea să se minuneze, din pricina mea? 
(Stă o clipă pe gînduri.) Mi-amintese c-am stat 
de vorbă, pe cînd veneam încoace, cu un biet 
nenorocit, un sărman zilier, ce hrănește unsprezece 
copii. S-au făgăduit o mie de ludovici de aur 
celui ce ar aduce viu, pe marele tîilhar. — Omului 
ăsta, îi pot îi de folos! (Pleacă.) 


